
KA JINGTHMU 


Naduh ba u Hari Charan Roy u la pynmih 
ai ka Savitrl jong u ha ka snem 1910, la don 
kham bun kiwei pat ki kot drama ba la mih 
ha kine ki snem ha ka ktien Khasi. Kum ka 
tnat jong ka literature, ia ka drama ruh la 
thaw bad pynmih na ka bynta ban pule bad 
ban ialeh kai da ki kynhun bapher ka imlang- 
sahlang. Namar ba la thoh na ka bynta ka 
jaitbynriew, la khmih lynti ba ka drama Khasi 
ruh kan pynpaw ia ka dur, ka jinglong, ka 
jingiaksaid jong ka jaitbynriew ban kot sha 
kano kano ka thong ba ka don ha khmat. 

Ha kane ka jingtrei ka jingthmu ka long 
ban wad ban tip bad batai ia ka thymmei bad 
ka jinglong tynrai u briew. Nga shim ba kane 
ka phang pdeng ka long kaba donkam namar 
ba ka jinglap na ka jingwad kan ialam sha 
ka jingsngewthuh ba Icham bha ia ka drama 
Khasi. Ngan pyrshang ruh ban wad bad pyn- 
thikna ia ka jingmut bad jingngeit kyllum 
jong ki nongthoh drama Khasi shaphang ka 
jinglong briew ha ka imlang — sahlang, ha ka 
jingiadei jong u bad u Blei, bad ia ka jingngeit 
jong u, kat kumba lap ha ki drama. Nga sngew 

KA IINGTHMU 


dei ban iathuh ruh ba ia kawei pa kawei ka 
mat puson nga pynshong nongrim na ki kot 
drama ba la mih haduh kane ka snem. 

Ia ka jingwad bniah la pynbynta ha ki 
lynnong bakyrpang ban kham suk ka jingpule, 
bad nga la ialch katba lah ban batai ia kiei 
kiei kiba nga iohi ha ki kot hi kiba lam ban 
pynpoi sha ka thong ka jingpule, Nga sngew 
dei ruh ban iathuh ia ki nongpule baieit ba 
la pynshong nongrim ia kane ka kot na ka 
jingthoh na ka bynta ka kyrdan M. Phil. 

Namar ba ym pat don kano kano ka kot 
ba la mih halor ki drama Khasi, kumta kawei 
na ki jingeh ba nga shem kum ka nongprat 
lynti ka long ba duna kum kita ki jingbatai. 
Haba ngara lap kano kano ka jingpynshai, nga 
pyrshang ban batai hi kat kum ka jingsngew- 
thuh. La kumno kumno, nga ngeit ba kane ka 
jingtrei kan kyntu ia kiwei pat ki riewstad ban 
nang iai wad bad batai shuh shuh halor ka 
phang ba nga la jied. 


Shillong, 

August 1, 1986, STREAMLET DKHAR 



LYNNONG — I 


KA THYMMEI BAD KA 
JINGLONG TYNRAI U BRIEW 


SHWA ba ngin iabishar ia ka longbriew- 
manbriew kumba lah ban iohi na ki drama 
Khasi, kan iarap ban sngewthuh katto katne 
shaphang ka thymmei jong ka khnang ba ka 
jingpule bad jingbishar kan laid tang ha ka 
phang ba don ha khmat. 

Namar ba ki nongthoh drama ha ka ktien 
Khasi kim dei na kajuh ka niam bad kajuh ka 
rukom pyrkhat; ki nongrim shaphang ka 
thymmei jong ka longbriew-manbriew ruh ki 
iapher kyndiat khamtam naduh ba wan ka 
niam Khristan sha kine ki lum. 

Bun ki Khasi kiba thoh kot bad kiba shu 
pule ne shu iathuh khana ki ngeit ba ia u briew 
la thaw nyngkong eh da u Blei. Bun ki nong- 
thoh Khasi ki kdew ba ka jaka tynrai na kaba 
u briew u wan sha ka pyrthiei ka long na bneng. 
U Blei u ia thaw nyngkong eh ia khathynriew 
i'ing ha bneng, bad hyhiew na kita ki hiar sha 
ka pyrthei ha ka por ba la biih ia ki ban Idi 


1 

KA IINGLONG TYNRAI U BRIEW 


kumta. Kita ki hynniew iing ki kynthup ia ki 
hynniew jur shynrang bad kynthei bad dei na 
ki ba la roi ka jait l^asi. Kito kiba pynieng 
ia kane ka nia ki kynthup ia u Rabon Singh 
Kdiarsuka/ u H. Elias,* u R.T. Rymbai, * Ka 
Sneng Khasi, * u Spiton Kharakor * nalor kiwei 
pat ki nongthoh. U David Roy um shym la 
pynskhem lane la kyntait ia katei ka nongrim 
haba u thoh ia ka jingngeit ki Khasi shaphang 
ka thymmei u briew. U batai ruh ba kita ki 
briew banyngkong ki don hynniew ki shynrang 
bad hynniew ki kynthei kiba la iashong kurim 
bad kiba pynroi ia ka jait briew ha kane ka 
pyrthei. ‘ 

U nongthoh uba kham paw khmat eh uba 
bat ia katei ka nongrim bad uba da batai de 
dei u H.O.Mawrie. Une u rangbah u batai ruh 
ba ka jingngeit ki Khasi ka iasyriem bad ka 
jong ki Jiw/ Ngan sa poi sha kane ka mat 
kham hadien. 

Hapdeng ki nongthoh Khasi, ngi lap ruh 
ba don kiba pynieng ia ka nia ba u Blei u la 
thaw nyngkong shibun ki briew bad ki jait- 


*Ka KItab Niam Khefn kl Khasi (1965), p. 1. 

■KI Saw Atom (rpt. 1982], pp. 61-65. 

■Ban Pynieng La Ka Rasong (1979) p. 79. 

■HIpshon Roy (ed), Sneng Khasi No. 2 (1982), p. 37. 

■Ki Khun kl Kslew u 7 Trep (1981), p. 2. 

■K.A.S., Na Ka Thiar Ki Longshuwa (1984), p. 33. 

■H.O. Mawrie, The Khasi Milieu (1981), p. 24, cf. U Khasi 
Bad La Ka Niam (1973) pp. 11-13 by the same author. . 

bynriew bapher ha kane ka pyrthei bad u buh 
beit buh ryntih ia ki ha ki ri bapher bad u la 
ai ruh ha ^ briew ia ka rukom mane blei bad 
ia ka niam ba ki briew kin pyndon burom ia 
u. Bad ki kpa tymmen jong kano kano ka 
jaitbynriew ki sneng puramit ia ki pateng 
thymmai ban bat ia ka rukom mane bad niam. 
Uba lam khmat ha kane ka liang dei u Jeebon 
Roy Mairom. * Uba kyrshan ia u, dei u Sib 
Charan Roy, u khun jong u hi uba thoh 
kumne : 

U Blei u la thaw bun bun ki kynthei bad 
ki shynrang ha pyrthei jaka jaka, naduh 
myndang long ka pyrthei, kat kum ka 
Niam-ki-Khasi. ’ 

Kitei ki nongthoh ar ngut ba la kdew ha 
neng ki shym kdew ne phawer ei ei sha ka 
jingthaw briew u Blei kumba ngi ioh pule ha 
ki jingthoh jong kito kiba nga la kdew shwa. 
Ka jingshislia ruh ka don hangto ba dei kitei 
ar ngut kiba la pynmih nyngkong ia la ki jing- 
thoh. Kito kiwei pat ki wan hadien jong ki. 
La kumno kumno, ha ki sngi ba hadien, u Sib 
Charan Roy u la thoh bunsien ha ki kot khubor 
jong u ba u lam ngeit ia katei ka nongrim ba 
ia kdew nyngkong, namar ba u niew ia lade 


*Ka Kitab shaphang uwel u BM (1900), p. 2. 

’Ka NlamJdl-KhasI : Ka Niam Tip-Blel-TIp-Brtew (First ed. 
1119, rpt. 1979), p. 20. 

kum u h3nDfiiew ba don burom; bad la shon 
ruh ia kata ka kyrteng ha U Nongpynim, ka 
kot khubor Khasi ba u la pynmih hi. Ka lah 
ban long na ka jingsaih dur jong u Dormi jait 
Pdah ka Siej uba kren blei ne byrtong ha 
Sohsynnam lia kito ki snem ba mih U Nong> 
pynim. La kumno kumno ka jingthoh ia kaba 
kiba ha i’ing jong u ki pynphriang na kawei ka 
por sha kawei pat dei katei ba la kdew haneng, 
kumta nga la shim tang ia ka jingbatai ba don 
hangto. 

Nalor ba ki ngeit ia ka jingwan kita ki 
hynniew trep, lane ba u Blei u la thaw shibun 
ngut ki briew ha kane ka pyrthei, ki Khasi ki 
iakren bad thoh ruh ba don kiwei pat ki jait 
kiba wan longbriew khlem da thaw u Blei. 
Kawei na kum kita ka long ka jingmih 
ki jait syiem Sutnga. Kawei pat ka jingmih 
ki jait syiem Shyllong. Ha katei kaba ha 
Sutnga la iathuh ba ka dohkha ka kylla briew 
bad u Loh Ryndi u la shong kurim ia ka; 
nangta sa ioh ia ka jait syiem. Ha katei ka ba- 
ar ruh la iathuh ba ki syiem Shyllong ki dei 
ki khun ki ksiew jong ka Pah Syntiew ba ioh 
kem uwei u rangbah na ka jait Mylliemngap. 
Kumta ngi iohi ba don ki briew ba shu kha hi 
da kum ki jingjia baphylla; hynrei kawei te 
ka shai ba ki kpa jong baroh ar ki jait syiem 
ki dei ki Khasi, wat la ngim iohsngew shuh 
shaphang ka jait Ryndi. 

Nalor kito ki jingbatai shaphang ka 
thymmei ka longbriew-manbriew katba lah ban 

bishar, sngew dei ruh ban wan rah hangne 
ia ka rukom pyrkhat bad jingngeit ki Jiw bad 
ki Khristan shaphang ka thymmei u briew. 
Ki Jiw bad ki Khristan ki pynshong nongrim 
ia ka jingngeit Jong ki ha kane ka Hang na ka 
Kitap Jenesis jong ka Bible. Shisha bun kiwei 
pat ki nongthoh ia ki kitab bad shithi ia kiba 
la shon ha ka Bible ki pynshong nongrim lane 
pdiang beit ia kawei ka jingiathuh pateng : ba 
ia u briew la thaw da u Blei hadien ba u la dep 
thaw ia ka bneng, ka khyndew, ki phlang ki 
kynbat, ki mrad, ki sim bad bun jait kiwei pat 
kiba don jingim. La thoh ruh ba u Blei u la 
thaw ia u briew ha ka dur jong u hi. La thaw 
ia u na ka dewmet. la uta u briew la khot 
Adam. Hadien katto katne por, u Blei u la 
thaw sa ia ka kynthei da kaba shim ia kawei 
ka shyieng na ka krung jong u Adam. Dei u 
Adam uba la ai kyrteng ia ka Eve, lane Im. 
Uta u briew banyngkong eh jong ki Jiw bad ki 
Khristan u la long u nongsynshar bad u syiem 
halor baroh ki jingthaw-jingpynlong u Blei. 
Na kita ki briew ba u Blei u la thaw da ki kti 
jong u hi, la roi ka jait briew ha kane ka sla 
pyrthei. 

La ki Jiw bad ki Khristan ki ju poi pyr- 
khat ne em ba u Blei u khot ia ki shynrang bad 
kynthei da ka kyrteng Adam bad ba u la thaw 
bun ki briew ha kiwei pat ki jaka ruh, ka 
long ka jingkylli. U nongthoh ia ka Jenesis 
te um buhrieh ia kata. U thoh : 

Kumta U Blei u la thaw ia u briew 
ha ka dur jong u hi, ha ka dur jong U 
Blei kein u la thaw ia u; sh3Tirang bad 
kynthei u la thaw ia ki. U Blei u la kyrkhu 
ruh ia ki, bad U Blei u la ong ha ki, "To 
da nang kha, bad to da nangroi, bad to da 
pyndap ia ka kyndew'" 

Na kane ka jingthoh ngi iohi ba u Blei 
um shym thaw tang uwei u briew bad ka 
briew. Ia ka jingthaw ia ka Im la iathuh 
kham hadien. Kane ka mut ba u Blei ki 
Jiw bad ki Khristan ruh u la thaw bun 
ki briew ha ka pyrthei; lehse dei tang u Adam 
na ki shynrang uba la ioh lad ban iakren bad 
u, bad ba la niew ia u kum u briew banyng- 
kong. Ha ka jingshisha, dei tang naduh ka 
lynnong IV jong ka Kitab Jenesis bad u Adam 
u paw kum u riew bakyrpang, namar Adam ka 
mut ka jaitbynriew, lane ka dewsaw. Ngam 
kwah ban iatai nia ia kane namar bun ki jing- 
thoh da ki riewstad ia ka literature Hebru ki 
iathuh kham bniah. La kumno kumno ka 
jingwad ha kane ka bynta ka long kumno u 
briew u poi sha kane ka pyrthei, bad nangno 
u wan poi. Na kitei ki jingpyni kat kum ki 
kot ki sla ba la mih ha ka ktien Khasi, ka paw 
ba la thaw ia u briew da u Blei. 


’"Jenesis 2: 27-28, cf. 5: 2. 

Haba ngi la bishar ia ki jingngeit tynrai 
jong ki Khasi bad jong ki Khristan ba la pyn* 
shong nongrim ha ka jingngeit ki Jiw sha- 
phang ka thymmei jong ka longbriew-m^- 
briew ngi lap ia kawei kaba iadei lang. Baroh ar 
ki jingngeit haba shim lang ki iathuh ba u 
briew um shym la mih hi na u maw, ka dieng ne 
na ka khyndew khlem don ba thaw ia u. Ym 
don jingphawer ruh ha ka jingngeit Khasi ba la 
kylla briew na u mrad kum na u shrieh u 
tngaw. Ki jingthoh ba la kdew ki iathuh ba la 
thaw briew da u Blei. 

Ka jingiapher ruh don khyndiat. Ha ka 
jingiathuh jong bun ki nongthoh Khasi, nyng- 
kong eh u Blei u la thaw briew ha bneng. U 
la shah ia hynniew iing ban hiar sha ka pyr- 
thei. Ha ka jingiathuh u Jeebon Roy bad u 
Sib Charan Roy ngi lap ba ka iasyriem shibun 
bad katei kaba la sot na ka Kitab Jenesis ba 
u Blei u la thaw bun ki briew ha kane ka 
pyrthei; tangba, kaba ki Khristan ki bat kum 
ka nia bym lah pynkylla ka long ba la thaw 
shwa ia u Adam bad ka Im. Kaba kham pyn- 
pyrkhat ka long ba lada shim ia kita ki briew 
ba la thaw ha pyrthei ne ha bneng, ym don 
sakhi satia na ka jingiathuh ki Khasi ba ki don 
kano kano ka jait da kaba ngi lah ban tip ba 
ki dei ki Jait banyngkong tarn ha kane lut ri 
Khasi lane ha p3nrthel hi baroh kawei. 

Shuh shuh, wat ia kata ka jinghiar jong 
ki briew banyngkong na u lum Sohpetbheng 

uba don ha ka thain ri Bhoi ha East Khasi 
Hills District mynta ruh, u Soso Tham u shim 
ba ka long tang ka pharshi syllok. Kine ki dei 
ki k3mtien myllung jong u : 

Ki ktien pharshi bun jaid ki kren : 
"Nangne” ki ong, “u mih u Thlen"; 

"Ka Pap ka Sang”, nangno ka Shlei ? 
"Hangne,” ki ong, "na lum Diengiei”; 

la uwei pat ki tip kylleng, 

Balei ki ong, "U Sohpet Bneng”.*^ 

Lada ngi shim ia kane ka jingkren u 
myllung, ngi iohi ba kata ka jingwan hiar ki 
briew na bneng ka long tang ka pharshi, ki 
lah ban long ba la thaw briew hi u Blei ha 
kane ka pyrthei. U Soso Tham u thoh shuh 
shuh ha "Ka JingpjTishai” ia Ki Sngi Barim 
u Hynniew Trep ba u Sohpet Bneng ki Khasi 
u dei ka Bethel ha kaba u Jakob u iohi ia ki 
angel ba ki iahiar iakiew. ^ 

Kaba nga sngew dei ban ong halor kane 
ka long ba la ka long ka jingngeit Khristem 
ne ka jingngeit Khasi, ka jingiathuh shaphang 
ka thymmei u briew ka long ka kam ka jing- 


^“Kl Sytnboh Ksiar", KI Sngi Barim u Hynniew Trap (1936). 

p. 2. 

’^Jenasls 28 : 11-12 "Bad u la phohanlew ruh, bad ha khmih 
ka JIngkieng ba la thung ha ka khyndew, kaba ka khlieh 
Jong ka ka da kot haduh ka bneng : bad ha khmih ruh 
ki angel U Biel ki da iakiew bad iahiar ha ka." 

ngeit ha ka jingtip bha ki riewtymmen ia kaba 
ngim lah ban pynshisha da ki ain ka saiam. 

3 

Kat kiba iathuh ruh, la ka Kitab Jenesia 
kaba iathuh ba u Blei u la ai hukum ba ki 
khun bynriew kin iaroi, ne ha ka jinpathuh 
ki Khasi, ngi iohi ba ka jingroi ki briew ka 
dei ka jingkha. Ka jingkha pat ka long ka 
jingmih na ka jingiapoi kha u shynrang bad 
ka khynthei. 

Ym don bui buh jingkynmaw ban phawer 
kumno kita ki briew banyngkong ki iapoi 
kha; hynrei dei ka jingkha kaba pynroi 
ia ki symbai briew. 

Ban sngewthuh bad lah ban iohi ia ka 
nia jong kane ka jingthoh baroh kawei, la dei 
ban iakhmih katto katne shaphang ka jing* 
long tynrai u briew ba la kha. Kane ka dawa 
ban bishar ia ki khunlung ia kiba ngi iohi man 
ka sngi. Hynrei ha kaba leh ia kane, ngan 
pyndonkam katto katne ki sakhi satar kiba 
nga ngeit skhem kin iarap ia ki nongpule ruh 
ban pyrkhat kham bniah bad kham bha ruh 
lehse. 

Ka Kitab Jenesis ka iathuh ba u Adam 
u la pynkha ia u Kain, u Abel bad ia kiwei det. 
Na katei ka kitab, ngim iohi ba don ka jing' 
kdew sha ka jinglog tynrai ki khun u Achuu 
mynba ki dang lung ka rta. Ym lap sakhi ruh 
ban pyni ba namar ba u Adam bad ka Im W 
la lyngkang hukum, kumta ruh ki la kha ia 

ki khiin hapoh ka pap. Haba kumta, ka jing- 
kylli ka long la ia u briew la kha ha ka pap 
ki kmie ki kpa ne u long uba khuid ubym tip 
ei ei. Ngi iohi ia kata ka pap ba hiar pateng 
tang ynda lamih kiwei pat ki kitab jong ka 
Bible. U David ha ka Salm 50, u rwai ba la 
pun ia u ha ka pap, kaba mut ba ia u khunlung 
la kha ha ka pap. Ki nongthoh ia ka Kitab ka 
Jutang Bathymmai, khamtam u Paul, ki ban 
ia ka jingdon kata ka pap tynrai kaba la hiar 
raibi naduh u Adam, bad ba don pat ka jing- 
map ia kata da ka jingshah u Jisu Khrist. La 
kumno kumno don ar tylli ki nongrim shap- 
hang ka jinglong tynrai u briew naduh ba kha. 
Kata, u khunlung u long uba khuid namar um 
tip ei ei, bad ia u briew la kha ha ka pap. Kane 
ka rukom ngeit, la kala mih na ka jingproh 
jabieng lane kaba ki briew ki sngewthuh ba 
kaba ki ngeit ka i’eng, ka paw ha ki drama 
Khasi. 

U H.O.Mawrie ha ka drama ba u la ai 
kyrteng Ha Ka Hima Ka Jingieit (1980) ha 
kaba u pynkren ia uwei u tyngshop halor ka 
jinglong u khun pongka ba ka Mahadei ka 
ioh na u Manik Raitong u iathuh ba u khun- 
lung u long uba khuid, uba lui-lui bad uba 
kum u Blei “. U H. Mylliemngap ha Ka Synjat 
Ba La Shem Pat (1979) u pynkren ia ka Shum 
bad u shim ba ka long kaba sang shibun ban 
pyniap ia i khunlung iba dang khuid bad lui- 


«Act vm. 1. 



KA THYMMBI 11 

lui. Na kitei ar tylli ki drama ngi ioh ia ka 
jingmut ba u khunlung um don pap satia 
haba u wan sha kane ka pyrthei, namar um 
tip ei ei la ia ka babha ne basniew. Laba ngi 
bat ia kane ka nia, u briew u nang ban kylla 
sniew ynda u la nang san ha ka rta. Nalor 
kitei ar ngut kiwei pat kiba thoh, ym ha ki 
drama, kiba kyrshan ia katei ka nia. Kita ki 
long u Hipshon Roy “ bad u Spiton Kharakor 
La kumno kumno ngi la iohi ia kawei ka 
rukom pyrkhat shaphang ka jinglong tynrai 
u briew naduh ba kha. 

Kumba ngan sa pyni, dei haduh ba u la 
san ba u briew u lah ban leh pap ne ia kano 
kano ka basniew. Lada pynshong nongrim lei 
lei na ka jingngeit ki Jiw bad ki Khristan ba 
la thaw ia u briew ha ka dur jong u Blei, uta 
u briew u dei ban long u bajanai. U long 
kumta tang haba u dang lung. Um lah ban 
long u nongpalat hukum haba um tip ei ei, 
lait noh ka sap tipthuh lane instinct kat kaba 
u don. Ynda u la nang ban ikwah ia kaei kaba 
um ju ioh bad kaba u iohi ba kiwei pat kiba 
kum u ki ioh ba u briew u pvrshang ban leh 
ia kano kano ka kam kum ka jingpim iingkieng 
ban kot sha kata ka jingkwah jong u; bad dei 
ha kum kata ka rta ruh ba u nang roi ha ki 


Act IV, ii : p. 60. 

’’Where Lies the soul of our Race, Seng KhasI series No. 2 
(1982), p. 5 

’’KI Khun kl Kslew u Hynnlew Trep (1981), p. 4. 

kam sniew; ym del ha ki sngi ba u dang khim- 
lung. Kumta na kaba kdew sha kito ki ar tylli 
ki drama, lah ban ong ba ki khunlung ki khuid 
bad ki hok. Wat u Jisu Khrist hi ruh u ianujor 
ia ka hima ki bneng bad ki khunlung. Ha 
kawei ka sien u la sneng ruh ia ki synran ba 
lada ki kwah ban khraw ha ka hima ki bneng 
ki dei ban long kum uwei u khynnah babha. 


Ka jinglong khuid bad jinglong hok ki 
khunlung kam mut pat ba ka jabieng jong ki 
ka long kum ka kot sada bym pat thoh dak, 
lane kaba suda. Lada kite! ki nongthoh Khasi 
ba nga la kdew haneng ki mut kumta, ngam 
lah ban iarah kti bad ki. Kaba nga wad ban 
sngewthuh ka long ia ka jinglong mynsiem, 
ka jingtngit bad ka jinglong hok. Kumba pyni 
u Edward Glower, ia u khunlung la kha bad 
ki sap tjmrai ha ka jabieng jong u, namar 
kata, kita ki sap ki roi katba u nang heh ha 
ka rta, khamtam ka sap ban pynpaw ia 
lade". 

Nga la kdew ia kawei ka sap kaba don ha 
ki khynnah ynda ki la san, hynrei katei kam 
dei tang ma ka hi ka sap tipthuh kaba don 
ha ki briew. U William McDougal u ai kyrteng 
haduh khatsaw tylli kita ki instinct lane sap 


^Mshley Montagu, Th« Nature of human Aggression 
tNew York: Oxford Unlvoreity Prsss, 1876), p. 49. 

tipthuh. Ki long kine, ngan buh ia ki da ]i^ 
English : parental instinct, instinct of oombat, 
instinct of curiosity, food-seeking instinct, 
instinct of repulsion, instinct of escape, gregar- 
ious instinct, instinct of self-assertion, se^T 
abasement instict, mating instinct, the acquis- 
itive instinct, constructive instinct, appe^ inr 
stinct and the laughter instinct. 

Ngan pyrshang ban pyni ba ki nongthoh 
drama Khasi ruh ki pyndonkam ia kawei ar 
na kine la da kaba ki thmu hi ne da kaba ngi 
iohi pat ma ngi ki nongbatai. U H.O. Mawrie> 
ha ka drama ba la kdew mynshuwa, u ai lad ia 
kane ka sap tipthuh ba kan ioh jaka ha ki 
khunlung ha kaba u khun ka Mahadei u 
pdiang sngewbha ia ka kait ba ai u Manik 
hadien ba u la sngap jar haba tyrwa kiwei 
pat ki briew. Ha Ka Mahadei (1984) ba la thoh 
da u H.W. Sten pat nga iohi ba la ka bor blei 
ka trei kam kham bun namar bun ki tyngshop- 
puron ki la shaniah ia ka kam ha u Blei, u 
khun jong u Manik Raitong u pdiang ia ka 
kait na la u kpa, bad ia kane ruh lah ban ong 
ba kata ka sap tipthuh ia la ka kmie bad u 
kpa ka don ha uto u khunlung. Ha ka drama 
u H. Mylliemngap pat ngi iohi ba ia ai ia kata 
ka sap ha ka tnga u Kurup Singh kaba sngew- 
thuh ba ka kha ia ki khun bairn ym ia ki baiap. 
Na kine lai tylli ki drama, ngi iohi ba u brieW 
u wan sha kane ka pyrthei bad ki sap ba la 
■don lypa. 

Katba u khunlung u nang heh ha ka tta^ 
Ju sap tipthuh ki nang paw. Haba u thngaa 

iam, haba u sngew sah marwei ruh u iam, 
bad tang shu ai bam ne don hajan u la sngew 
hun. Kito ki long ki sap ba la don lypa ha 
u briew naduh dang kha. Ynda ki la sdang 
san, ki khunlung ki pynpaw ia ka sap ban ialeh 
pyrshah ia kiba pynwit ia ka mon jong ki. Ki 
trud, ka dait ruh haba pyndom ia ki. Ym lah 
ban ong la ki iohi ia kine ki jingleh na kiwei 
oat kum ka miaw, ka ksew; hynrei kaba lah 
^an ngeit ka long ba ia kum kita ki sap la ai 
ypa ha ki da u Blei Nongbuh Nongthaw 
naduh dang kha. 


5 

Kawei kaba pynpaw shai ia ka longbriew- 
manbriew ka long ba lah ban pynbha ne pyn- 
sniew ia ka jinglong da ki jinghikai ha iing, 
ha shnong ha thaw bad ha skul. U briew u 
pyrshang ban kot sha ka iingjanai ha kano 
kano ka kam ba u sngew bang lada u la ioh 
jinghikai. Kumba la thoh na neng, ha kaba 
nyngkong u khunlimg um tip ei ei na lade hi 
wat lada kita ki sap ki don bad u. Kane ka 
mut ba ia kata ka jinglong tynrai lah ban pvn- 
kylla katba kum ki khep bad ki jaka ha kiba 
la buh ia u briew. Ka paw kumba ka iing- 
hikai la ka long kumno kunrno, bad ka jing- 
kwah nang long u briew ki iarap ban pyn- 
kylla ia ka jinglong t5mrai jong u. Lah ban pyni 
katto katne ki nuksa na kaba bun kiba la san 
la rangbah ki lap hi da lade. 

Nyngkong eh ha ka rta ba dang lung ks 
briew ki pynmih ia ki jingsawa katba ka jing- 
P3Tsad mynsiem napoh u tor bad tangkro Ira 
mih na ki rmiang sh3nitur. Ynda haba ki la 
sngewthuh ia ki iingsawa sawdong ia ki, ki 
pyrthuh bud bad katto katne kyntien ki mih 
la kumba kren shisha, wat lada ka lah ban 
long kaba shu iia ryngkhat wat la ki sentens 
kim beit. Suki suki haba kiba la san ki iai 
kren hajan kiba dang lung, ki kyntien ki mih 
hi suki suki na ki l^unlung da kaba ki pyr> 
thuh bud ia kiba la san. Ynda la biang ka rta 
ong kumba ar snem ne lai snem, ki la lah ban 
kren da ki ktien khunlung jong ki ia kiba ngi 
lah ban sngewthuh malu mala ia ki jingmut. 

Nalor kaba ki hikai ban kren, wat ban 
shong ban ieng, bad ban iaid ruh lah ban 
hikai bad pynmlien ia ki khunlung. Nyngkong 
ki kylla da ka kpoh, ki par, ki shong bad 
ynda la pynmlien da kiba la san ki lah ruh 
ban iaid. Nangta, ngi lap sa ka jinglehkhuid 
da kaba kiar ia ka iakhlia — jakhlaid bad 
kum kita ia kiba ka longbriew-manbriew hi 
ka lah ban shim nuksa na kiwei. Ia kane kawei 
ka iinglong tynrai ngi lap ha ngi kiba la san 
ruh. Ngi iabeh ban bud ia ki akor bad ki iing- 
long babha ba ngi iohi ha ka jingim fong ki 
paralok Jong ngi. Da kane kaba ngi iohi man 
ka sngi, nga lah ban ong ba da la ka jinglong 
tynrai u briew ba la kha sha ka pyrthei u long 
uba ngi lah ban hikai bad ban pynmlien ba 
un nang ia kiei kiei kiba thymmai ha ka iingim 
la kaba bha ne basniew. Ngi nang ia ki jittg- 

rwai bad ki sur thymmai, ngi nang ban kren 
ia ki ktien nongwei da kaba ngi sh^ hikai ha 
kiba la nang lypa; hynrei kine ki jinglah jong 
ngi baroh ki thew sha ka jinglong tynrai u 
briew ba lah ban pynkylla ia kata kaba u la 
long lypa. Ban pyni ba ki nongthoh drama 
Khasi ki iohi ba kata ka jingktah ka jinghikai 
bad jingmlien hi u briew ha kaba pynkylla ia 
ka jinglong tynrai jong u, kata na kaba um 
pat ju tip ne ju leh sha kaba u la tip bad leh 
mynta, ngan kdew khyndiat ki nuksa. 

U F.M. Pugh u la ktah ia kane ka mat ha 
Ka Sawangka ia ki San Ngut Baiap (1967) 
lyngba ki tyngshop — puron ba u la thaw, 
ilwei na ki u dei u Kynsai. U la kiew sha ka 
jingnang jingstad lyngba ka jingpyndep ia ka 
B.A. bad ia ka B.L. Ha ka shithi ba u thoh na 
Gauhati sha shnong u iathuh kumne : 

KYNSAI. Kim da pyrkhing eh hi ruh ia 
ngi kiba la pyndep ia ka B.L., sa tang ban 
sa shu pynjlih malu-mala da kaba shim 
bad ioh jinghikai na ki plidar rim plidar 
tymmen ba kin bthah ia ngi kumno ban 
nang ban trei la ka kam jong ngi hadien 
habud, Ha ka jingshisha pat, kaba bun 
ka long ka jingshongskul trei artat bad 
la ka kam, ki ong.** 

Nangta u Kynsai u pyni ia bun ki jait jing- 
trei ki briew ia kiba lah ban nang da Imba 


“Act I. Mi. p.t3. 



KA THYMMEl 


if 


pyiunlien ia lade ha kata ka kam. U niew 
ka kam shet jingbam, ka kam thain, kaxh 
dro dur bad kiwei kumban pynksan ia ka nia 
ba u briew u long uba lah eh ban shim jingfai« 
kai bad ban pynpliah ia lade ha kano kano 
ka kam thymmai kaba um pat iu nang bad 
trei. Kane ka mut ruh ba u briew ha Im juk 
thymmai u kwah bad angnud ban pynroi ia 
lade ha ki jingnang-jingstad bad jingtip baroh. 

Kaba shah sain dur ha ka tingshah hikai 
ka paw na ka jingiakren kiwei pat ki tyngshop- 
puron jong u F.M. Pugh kiba iakren ia ki 
kyrteng jingialeh kai bapher, ia ki sobjek 
bapher ha ka ktien Phareng ne English. Ha 
Ka Synjat Ba La Shem Pat, u H. Mylliemngap 
u thaw ki tyngshop kiba la tbit bha ha ka 
kam mistri kiba la lah ban trei kam sa ha 
ling syiem; hynrei ki la nang lyngba ka jing- 
pyntbit ia lade ha kiwei pat. 

U Dino Nath Roy ha U Tipsngi (1924) 
jong u u la thaw ia ar ngut ki tyngshop kiba 
iadon kti bad ka iinghikai : U Nonghikai bad 
u Tipsngi. Kane ka long ka jingiathuh jong 
u Nonghikai ha u Kpa u Tipsngi : 

NONGHIKAI. Sodakor, u Tipsngi u la 
biang bad, kat kaba hikai, u la lah baroh. 
U long uba nep bad u lah ban kynmaiv 
kat kaba bythah bad u long u khynndh 
uba bha ba hok bad uba lah ban shaniah 
ia kano kano ka iingtrei ban aiti ha u. 

U nonghikai u la ban ruh ia ka jingdonkam 
ka jingmlien ha ka jingtrei namar u ai 'jil?ip< 

2 

mut ia u Sodakor ba un ialam ia u Tipsngi 
shisien sha ka kam khaii. Kine ki del ki 
kyntien pynsngewthiih u Nonghikai ia ka dor 
ka jingmlien ha ka kam : 

Hooid, Sodakor, kan kham bha ba phin 
da leit ryngkat bad phi, ba un kham 
sngewthuh. Lada u nang katno katne 
ruh, kan bit ba phin hikai da lade bad 
ialam ha kti ha kjat. ^ 

Kitei ki nuksa lai tylli ki iarap ia ngi ban 
iohi ia ka jinglong tynrai u briew naduh dang 
rit haduh ba un da lah ban sngewthuh hi; ki 
iathuh ruh ba na la ka jinglong tynrai hi u 
briew u iai lum jingnang jingstad, bad jing- 
tip ruh la ia ka babha ne basniew. Ka jinglum 
ia ka basniew, ka shai na ki kam jong u 
Kynrup bad u Kynjai ha katei ka drama long 
u F.M. Pugh, bad ynda ki la shong skul ha 
Shyllong ki la nang sa ia ka kam dih kiad 
baroh, wad lada ka jingthmu barieh u nong- 
thoh ka long ia kawei pat. 

U briew u dei u dkhot ka imlang sahlang, 
bad la niew ia u ba u bha ne u sniew kum u 
dkhot ka jaitbynriew. Kumno u pynpaw ia 
lade ha kiwei pat kat kum ki ain khlem thoh 
jong ka shnong ka thaw, ngan sa thoh ha ka 
lynnong kaban bud ia kane. 


“Act I. I, p. 4. 


LYNNONG— II 

U BRIEW BAD 
KA IMLANG SAHLANG 


NADUH ba u briew u wan sha kane ka 
pyrthei, la pynlong ia u da ki kmie ki kpa 
bad kiba ha iing ha sem jong u ban long kum 
uwei na ki dkhot jong ka iing. Uno uno u 
briew ia uba la kha sha kane ka pyrthei u dei 
ban don bynta kum u khun lane u pyrsa lane 
u para bad kuinta ter-ter ha kata ka iing ba 
la kha ia u, ha ka kur ka jait jong u bad ha 
ki kha ki man jong u. U long u nongiashim 
bynta ynda u la sngewthuh ia kino kino ki 
kam iing kam sem, ka jait ka kynja, ka shnong 
ka thaw bad ha ka ri hi baroh kawei. Lehse 
iu don ki ban pyrkhat lane ban pynksan ia 
la ki nia ba ka jinglong ba marwei shimet 
(individualism) ka lah ban tei ia u briew lane 
rah ia ka kyrdan long u. Hynrei kata lano 
lano ruh kan ym lah ban long; ban ha kd. 
iingngeit Khasi lei lei te ia u briew uba im 
marwei u bym kwah ban im badno badno ruh 
te la kheih hi kum u ‘iap duh' ne u 'ingkhong 
shyllangmat’ ubym iadei dur dei dar bad Id 

para briew ha ka laid ka ieng, ka rukom pyr- 
khat bad ka rukom im. Kumta ka long kaba 
shisha ba u briew da lei lei ruh un ym lah ban 
im tang marwei. Naduh ba dang kha ia u 
haduh ba un da leit noh na kane ka pyrthei u 
donkam ia ka jingiarap para briew bad kane 
hi ka pynlong ia ka imlang sahlang ha kaba 
ma u shimet un ym lah ban leh ei ei khlem 
ka jingiadei bad ki para briew baroh. Haba ngi 
pyrkhat ia kane, ka long ka jingshisha ba u 
briew u donkam ia ka jingiarap para briew 
wat la u don hangno hangno ruh ha ka jaka 
ba dang don hi para briew. Lehse kawei ka 
jingrwai phareng ba ju rwai bha ha ka por 
ba ngi dang long ki khynnah skul kan iadei 
bha bad kane ka phang. Kane ka jingrwai ka 
don ia ki kyntien kiba ong : 

No man is an island 
No man stands alone; 

Each man is my brother 
Each man is my friend. 

We need one another 
So I will defend. 

Each man is my brother 
Each man is my friend. 

Kitei ki kyntien kiba don ha kitei ki laih 
ki long ki kyntien ki ban kyrshan ia ka jing- 
ong ba u briew um lah ban im tang marwei 
hi. Lada u briew u lah ban im tang marwei 
hi kan long lehse kaei kaei kaba ph3dla ba u 
la lah hi ban don ka bor tipthuh, ^r pyrkhat 

ban leh hi nadong shadong naduh ba dang 
kha ia u sha kane ka pyrthei. Hynrei kata 
baroh kan long tang ka jingpyrkhat bieit ba 
u briew u lah ban sumar da lade ia lade naduh 
ba dang kha ia u. Wat u rangbah briew nih 
haba u pang u shitom u donkam hi ia ka Jing- 
iarap, iingiakynpham lem long kiwei pat ki 
para briew ba un ioh bor, ba un khleiifi noh 
bad ba un ioh jingtngen. Sa ia iba dang shu 
kha lei-lei da donkam eh ia ki nongsumar 
kiba long hi ki para briew wat lada jia ba lap 
noh ka kmie ha ka por ba kha ia i khunlung. 
Kumta ka jingdonkam jong u briew ban im 
para briew ka wanlam shibun kiei kiei kiba u 
briew hi u dei ban bishar ia la u para briew 
bad dei ha ka jingiadei para briew ba ngi tip 
ban bishar bad ban ong ba uto uba bha, uto 
uba kham bha, uto uba sniew bad kumta ter- 
ter. Ia kata ka rukom bishar la ialam lynti 
da ki iinglong ki bapher bapher kiba uwei pa 
uwei u briew u don shimet shimet bad ha ka 
jingiadei jong u pat bad kiwei ki para briew. 
U J.S. Mackenzie u ong ba ngi dei ban pyr- 
khat ba ka jingim u briew ka don lai tylli ki 


J.S. Mackenzie, Outline of Social Philosophy (5th impree> 
Sion 1961) printed Photolitho in Great Britain by Photo* 
type Ltd. London, pp. 33-34. “We are dtua led to think 
of the life of man as having three main aspects a 
vegetative aspect, an animal aspect, and an aspect thitt 
la more peculiarly his own... We are to soihe extent 

mat kiba kongsan — ki jinglong ba long kum 
ka jingsan jong ki jingthung jingtep, ki jing- 
long kaba don ha ki mrad, bad ka jinglong 
kaba long kham khyllah kaba u briew hi u 
don. Haba u Mackenzie u batai ia kitei ki jing- 
long u pyniasyriem ba u briew u long kum 
imo uno u jingthung jingtep uba heh ba san 
kat kum ka jingdei por dei samoi jong u. U 
ong pat, ba u briew' u long kum u mrad namar 
ba u briew u hap ban thngan bad pyndap la 
ka kpoh, u don la ki bor tipthuh bad ki jing- 
sngew. Bad ka jinglong kaba kongsan eh kaba 
kham phylla kaba u briew u don ka long ka 
bor kaba u lah ban pynshongnia ia kiei kiei 
baroh bad u don ia ka jinglong briew kaba 
u lah ban long kynrad halor kiwei pat ki jait 
jingthaw kiba hapoh jong u. Hadien ba la 
pynshai ia ki jinglong u briew, u Mackenzie * 
u ong ba u briew u long uba donkam ha ka 


rooted like plants, at the mercy of winds and seasons. 
Like animals we are apt to be swayed by our appetites, 
our instincts and our emotions. The potential of reason 
gives us controlling power, but one that is only gradually 
developed, and that seldom gains a complete mastery 
the lower elements In our being. 

*lbid. pp. 34-35. “Man is essentially social... plants are not 
in any definite sense gregarious, though of course they 
are not absolutely Isolated individuals... All plants are 
at least reproductive and tend to grow together In groups 
and the fertilization of many plants involves the co- 
operation of more than a single specimen... Now It is 

imlang sahlang da ki jingdon jong u ia kito 
ki jinglong ba la kdew sha khmat. Ha ka jing* 
iadei bad ka jingkdew jong u haba u iaiiujor 
ia u briew bad ki jingthimg u ong ba ki jing- 
thiing kim hap im ne iamih lang shi kynhun, 
hynrei ia kata ruh kim long ki jingthaw kiba 
sah marwei. Beiroh ki jait jingthung ki long 
kiba roi bad ki ju roi ruh ha ka kynhun bad 
kane ka lingroi long ki, ka wan rah ia ka 
nuksa jong ka jingiatrei lang jong baroh. Ha 
kajuh ka rukom ruh u briew u roi hadien ba 
la kha ia u bad u donkam ban im ryngkat bad 
kiwei pat ki para briew ha ka imlang sahlang. 
"Ia ka seng bhalang na ka bynta kano kano 
ka jingthmu (society), ong u Aristotle la pyn- 
long nyngkong eh na ka bynta ka jingim, wat 
la ka iingthmu ka long eh na ka bynta ka 
jingim babha ba ki dei ban leh. Ka jingsumar 
'ia ki khunlung, ka jingbuh bha ia ka bam ka 
dih, ka jingpynkhreh lypa ia ka iing ka sem, 
lah ban ong ba ka long ka jingpynbit pyn- 
biang na ka bynta ka jingdon jong ki kynja 
kynhun trei lang (human society) bad dei na 
kane ka daw ka jinglong tynrai u briew ka 
long ba um dei ban im marwei; bad katto 
katne ki rukom imlang sahlang btm iatylli 
lang kawei ka ialam ia ka jingthmu jong u 
briew ha ka ban iatei ia kano kano kaba 


clear that human association may often be Sxplalned 
in a similar fashion." 

donkam." ^ Te ha kane ka rukom, u Mackenzie 
u pynbor ba ki briew ki dei ban don hi kata ka 
jinglong tynrai ban imlang sahlang, wat la ia 
ki jinglong ba kyrpang long u briew 3ml shym 
la buh halor Jong ki jingthung ne ki mrad.” ‘ 
Lehse ia kita ki jinglong ba kyrpang kiba u 
briew u don lah ban ong ba dei tang ma u 
hi na kiwei pat ki jait jingthaw uba nang ban 
kren, uba don ia ka bor sngewthuh bad kumba 
la ong sha khmat uba lah ban pynshong nia 
(reason) ia kino kino ki kam kiba u kren bad 
leh. Ka jingpyndonkam ia ka ktien (language) 
ka teh song ia uwei pa uwei u briew na kawei 
ka pateng sha kawei pat ha kaba ym don na 


^ Quoted by J.S. Mackenzie. Ibid, from Politics Books III chap. 
VI. Mackenzie summarised thus “Societies, as Aristotle 
said are first formed for the sake of life, though it is 
rather for the sake of good life that they are subsequently 
maintained. The case of the young, the preservation of 
food and drink, the provision of adequate shelter and 
protection would suffice to account for the existence 
of human societies even if there were no other circum- 
stances to account for them, and for this reasons alone 
it might maintained that it is not natural for a man to 
be alone and that some forms of social unity Is implied 
in his essential structure." 

* Ibid. pp. 36-37 — “And thus we may urge that human beings 
would be naturally social, even If the distinctive at- 
tributes of humanity were not superimposed upon those 
of (Plants and animals." 

kino kino ki mrad kiba lah ban leh ia kata. * 
Dei na kane ka daw ba u briew u im ym tabg 
bad ki para jait bynriew la jong hynrei ka jing- 
nang ban kren bad sngewthuh ia ka ktien kiwei 
(foreign languages) ka wan rah shuh shuh ia 
ka jingiadei bad |ingia|an long u bad kiwei 
de Ici jaitbynriew ka pyrthei ha ka imlang 
sahlang. 

Haba ngi iakren shaphang ka imlang 
sahlang ngi dei ban sngewthuh shai ba ia kata 
ka rukom im la pynlong hi da ki briew; bad 
dei kita ki briew kiba thaw ia ki kynja ‘seng 
bhalang' na ka bynta kano kano ka jingthmu 
long ki ha kata ka rukom ba uwei u briew 
u iasnoh kti lang bad uwei; pat bad kane ka 
pynlong ia ka kynhun; bad kane ka kynhun 
kaba kynlhup shibun ne khyndiat ngut ki 
briew bad lah ban pyntrei kam ia kano kano 
kaba kata ka seng bhalang ka kwah. Na ka 
iingiasnohkti lang jong iwei pa iwei, ngi iohi 
ia ka hynhun bad kata ka hynhun ka kynthup 
ia ki dkhot bapher bapher na ki ling ki sem 
ki kur ki iait bapher bapher. Kumba la kdew 
sha khmat ba ki jingsngewthuh lang para 
briew ka wan rah ia ka jingiatylli lang kawei 
I'ong ki jaitbynriew bapher bapher lyngba ka 
ktien ka thylliej bad ki kam ki jam. U John 


'Ibid, p 37 — “The use of language binds man to mab 
and generation to generation in a way of Which no 
animats are capable..." 

Dewey ‘ u ong ba ka ling ha kaba la kha iano 
iano la ha sor ne nongkyndong ka del ban 
long ka ling kaba ia don kti ne don bynta ban 
ia tylli ne ban long kawei hangta ha shnong 
ha kaba la kha ia ki, ne ha ka shnong kaba 
ki la heh la san kaba kynthup ruh ia shibun 
kiwei pat ki briew kiba iapher na ki kum ha 
ki ling mane, (churches) ki seng sain pyrthei, 
ki jingial£uig na ka bynta ki kam sngewbha, 
(club), ki kynhun ba iapher jingmut (cliques), 
ki kynhun ba iadei jingmut (partnership), ka 
kynhun ki nongkhaii (trade union), ki kynhun 
ba la pynlong kawei kat kum ba la buh da ki 
ain (corporation) bad kiwei kiwei. U Dewey u 
ong ruh lada ngi sdang na ki jingsngew kiba 
hiar pateng (traditional emotion) ngi lah eh 
ban pei phang ia ki rukom pyrkhat kiba thain 
suhsat bha, rukom jingsngew, rukom jing- 
ngeit bad jingai jingmut jong para nongshong 
shnong bad dei kata kaba pynlong ia ka 
kynhun.' Na kata ka kynhun la sain dur ia 
ka longbriew-manbriew ha ka imlang sahlang. 
Kumta haba ong ka society kam mut tang para 
jaitbynriew la jong, wat lada don ruh ki jait 
society kiba kynthup tang ia kawei ka jait 
bynriew kata — Khasi para Khasi lane Hindu 
para Hindu, lane Muslim para Muslim. Kiba 
kum kine ki jait society ruh ju don hi man 


* Human Nature and Conduct, (Renewed, 1957 by the 
Modem Library INC), p. 5S. 

’Ibid. 

la kawei pa kawei ka jaitb3rnriew haba ki 
mut ban iatei lang ban pynneh ia la ka kolshor. 
Hynrei haba ong ka society ha ka jingmut 
kaba iar ka mut hi ia kata ka imlang sahlang 
jong u briew sawdong ka ri bad ka pyrthei 
hi baroh kawei. Kumba ngi iu iohi ba kawei 
pa kawei ka iing ka don la ki jong ki kynhtm : 
ki khun ki kti, ki para ki pyrsa, ki kmie ki 
kpa bad kumta ter-ter bad haba iwei na ki 
dkhot jong ka iing ki iadon kti bad kano kano 
ka kam kaba iadei bad ka imlang sahlang 
kiwei pat ki dkhot jong kato ka iing ki ithuh 
ithaw lem ia kata ka kynhun kaba iatrei lang 
bad ita i dkhot jong ka iing jong ki. Haba 
ong ka iing ngi mut 'family’ ha ka ktien 
phareng kaba mut ki dkhot jong kato ka iing. 
Kumta shuwa ba ngin pynlong ia kano kano 
ka kynhun shabar kata ha ka jingiakhleh lang 
bad kiwei pat ki dkhot na ki iing bapher 
bapher, ka iing la jong ka long ka nongrim ka 
ban tei ia kata imlang sahlang ba kano kano ka 
kynhun ka thmu ban leh. Lada u briew um 
tip shuwa ia la ka iing ka sem kumno ban teh 
song ia ka, un shem shitom shibun eh ban 
pyniadei bad kiwei kiwei pat ki dkhot jong ki 
iing bapher bapher. Kumta ha ka imlang 
sahlang ngi la long lypa ki dkhot jong ka 
naduh na la iing bad kane ka jinglong ka ai 
lad ia ngi ban nang roi ha ka jingiadei bad 
kiwei pat ki briew ki bym dei na la iing. Haba 
ngi iakren ia ka iing ka mut nyngkong eh 
ia ka kmie ki kpa kumno ba kin seng ka 
nongrim kaba skhem ia la ki khun ki l^i ha 

baroh ki liang naduh ba ki dang rit. Ha ka 
lynnong kaba n5/ngkong la kdew — katto katne 
ki rukom jinghikai (training) ba ki kmie ki 
kpa ki dei ban ai ia la ki khun naduh ba ki 
dang khunlung haduh ba kin da la san ruh 
ki kmie ki kpa ki don ka bor ban pynsngew- 
thuh ia la ki khun ha ka ban iatrei lang ban 
pynbha na ka bynta ka imlang sahlang. Kumta 
ka imlang sahlang ka sdang naduh ba la kha 
ia ngi sha kane ka pyrthei haduh ba ngin da 
iap bad la nang bteng pat ia kata ka imlang 
sahlang da ki khun ki ksiew, ki para ki pyrsa 
ki pateng bapher bapher. Ha kane ka rukom 
ka imlang sahlang ha u briew kam ju don 
jingkut bad ka bteng na kawei ka pateng sha 
kawei pat katba u briew ha ka pyrthei u dang 
im. 

Lyngba ka jingiadei para briew ha ka 
imlang sahlang ngi ia kynduh bun ki jait briew 
ha la ki jinglong bapher bapher, ym baroh 
ki briew ki long kiba bha ne ba sniew. Dei 
na kane ka daw ba ngi ju iohsngew ia ki jing- 
long jong uwei pa uwei u briew la u long uba 
bha, uba sniew wat ha ki katto katne ki khep 
ngi shem ruh ia ki briew kiba pap. Haba ong 
u briew uba bha ka mut ia ki kam bad ki 
jinglong babha jong uta u briew kiba u pynpaw 
pyrthei ha ki para briew, bad dei ha ka jingia- 
dei jong ki bad kum uta u briew ha man la ki 
khep ba ki sa nang ban bishar la uto u long 
u briew uba bha. Hynrei haba ong pat u 
briew uba sniew ka mut ha ka ktien phareng 
evil man kane ka long pyrshah ia ki jinglong 

jong u briew uba bha. Hynrei kata ka jinglong 
basniew jong u ka long ha kata ka rukom ba 
lada u kwah ban kylla bha na kata ka jit^- 
long basniew kaba u ju don u dang lah 
ban long kumta. Kumita kita ki jinglong ba* 
sniew jong u briew ki lah lehse ban long tang 
ki jingmlien (habit) bad haba ki kut jingmut 
hi ban don noh ha ki ka jinglong babha ki 
lah eh ban long wat la hateng ngi ju iohsngew 
ba ju don kiba ong ba ia ki jingmlien basniew 
ka eh ban pynduh ; ha kajuh ka rukom ia 
ki jinglong babha jong u briew ruh lah ban 
pynkylla da uta hi u briew haba u kylla noh 
na kata ka jinglong babha sha ka jinglong 
basniew. Bad ia kita ki jinglong baroh la 
mlien bad leh hi da u briew bad la bishar pat 
da kiwei pat ki para briew. Hynrei haba ngi 
poi sha kita ki briew kiba pap ka jingmut 
hangne ka la kham jylliew khamtam lei lei 
ha ka ktien Khasi, 'Pap' hangne lada ngi kylla 
sha ka phareng ka long 'sin' bad haba ngi ong 
ki briew kiba pap ngi mut sinful men. Kane 
ka kyntien sin ka kham sting ka jingmut 
haba ngi ianujor bad ka 'Pap' ha ka ktien 
Khasi. Ia ka jingmut jong kine ki ktien 
(phareng bad Khasi) ngan sa btai ha ka bynta 
ka baar jong kane ka lynnong. Ha ka 
jingiadei bad kane ka phang ngan pyn*' 
kynmaw ba ha ka lynnong ba nyngkong, la 
lah batai katto katne shaphang ki jinglong 
tynrai jong u briew. Bad lyngba kita ki jing- 
long tynrai jong u biiew naduh ba u dang 
khunlung la lah ring dur ia ka jinglong jong 

u ynda u la rangbah wat la hateng hateng kita 
ki jinglong ki lah ruh ban ym sah kumiuh 
kura ha ka por ba u dang khynnah. 

2 

Mynta ngi poi sha ka tynrai jong ka Pap 
(origin of sin) kat kum ka I'ingngeit ki Khasi 
da kaba ianujor bad ka jingngeit long ki 
Khristan ha kane ka tynrai jong ka Pap. 
Khnang ba ngin kham shai ia kane ka phang 
kan bha ia ngi ban tip shuwa ia ka jingmut 
jong katei ka kyntien. To ngin shim shuwa da 
ka ktien phareng ka mut aiu 'Sin' ? U 
A.S. Hornby* u batai ba ka jingmut ka ktien 
sin "Ka dei ka jingpynkhein ia ka hukum jong 
U Blei, ka jingleh kaba pyrshah ia ka ain babha 
ka long ruh ka jingpynkhein ia ka ain ba la 
buh ba dei ban pynsaja ia uta u nongkam 
bymman da kaba jur — kum ka Thok, ka 
Tuh bad ka Klim." Ka jingmut sin ha ka 20th 
Chamber Dictionary ruh ka iasyriem hi ia 
kaei kaba u Hornby u thoh wat la ka kham 


* Oxford Advanced Learners’ Dictionary of current English. 

(3rd ed. 1974, Oxford University Press), p. 816 — He 
writes thus : "Sin — breaking of God's laws, behaviour 
that is against the principles of morality — crime, 
instance of this >- Immoral act such as telling a lie, 
stealing, adultery." 

pher ha ka rukom batai.’ U E. Bars pat u 
batai ba ka jingmut jong ka kyntien ‘Pap’ ka 
mut ka jingbakla, ka jingpalat Une u nong* 
thoh um shym la batai pynshai ei ei ruh ba 
kata ka pap ka iaryngkat bad kaba kum kano 
ka jingpalat ne ka jingbakla. U Sib Charan 
Roy pat u kham pyndonkam kham bun^ien ia 
kane ka kyntien pap ha ka kot jong u Tang 
ban pyndonkam pathar ia ka ktien ‘riewblei 
ne jingkren blei’ u ong, ki long tang ki ktien 
pharep bad ki longshuwa bad ki tymmen hok 
ki ong, "Wat, ju ngeit," bad ki da khang 
tyngeh naba long Pap. Te haba ngi bishar ia 
ki ktien sneng kiba don ha ki jingthoh u Sib 
Charan Roy, ‘Pap' ka mut ia ka jingbakla ban 
pyndonkam ia ki ktien kiba thew ban pynia- 
r5mgkat ia u briew bad U Blei. U thoh shuh 
shuh ba "Ngim dei ban rem ngi dei ban sngew- 
thuh ba U Blei u la thaw ia ki briew hadien 
eh ynda u la lah khreh ia kiei kiei baroh kiba 
donkam ia u briew. Wat tim pap ia lade, na 
kata, ba long pap.'”* Hangne la pynshai shuh 


®Sin — Moral offence or short coming especially from the 
point of view of religion; Condition of so offending : an 
offence generally ; a shame, pity. 

'<’Khasl English Dictionary (Don Bosco, Shillong, 1973); 
p. 666. "Pap — Fault, Sin, Transgressions" 

Ka Nlam KI KhasI, Ka NIam Tip-Blel, Tip-Briew, (Rl Khasi 
Press, Shillong, Rpt. 1979), p. HI, 
p. Iv. 

shuh da u Sib Charein Roy ba bun na ki briew 
kiba tim pap ia lade ne ia kiwei lehse da kaba 
pyndonkam ia ki ktien kham bunsien "Khun 
ka pap" bad kiba kum kita ki kyntien ba pyn- 
donkam ka mut hi ba la long pap. Hynrei u 
Sib Charan Roy u pyndonkam ha kawei pat 
ka iaka ha katei kajuh hi ka kot ia ki kyntien 
"Ka Sang ka Pap" : u ong, kane ka kham dei 
eh ia kaba leh ia ki para briew. Lada ki pap 
ki khuid da kaba shu iamap markylliang ruh 
kata ki long kiba jem.“ Une u nongthoh u 
kham batai bniah shuh shuh halor jong ka 
kyntien pap da kaba u pynsnoh lang ia ka 
jingiadei ka iinglong bieit bad ka jinglong 
pap. U thoh, "Ka iingbiei ka long ka nong- 
thaw Pap bad ka pynioh Pap lade, haba phi i 
kwah pynbiangmon bad kwah pynbam jing- 
bam ia ka mynsiem da ki j’ingkren biej. Phi ju 
ong mo ba mon ka mjmsiem ban leit sum ha 
wah bad khuid pap... Da kaba phi pynshong 
kulai da ka mon halor lade, bad pynbam ei ei 
ia la ka mynsiem phi pynlong Pap ia lade da 
shisha bad na kata u tymmen u la ong, 'Ka 
longbiei ka long ka Pap’. Kata ka mut ba dei 
ka Iingbiei long ngi kaba pynlong Pap".'* U 
thoh ba "kat kiba ym don hok don sot na kane 
ka pyrthei ne kiba leh runar, kam runar, ka 
Niam-Ki-Khasi ka ong kin leit poi sha ki 


»lbld. p. X 
»lbid. p. xli 

niamra. pateng la pateng kat kum la ka kyrdan 
jingleh Pap leh biej haduh khj^dai pateng 
niamra. la ka jaka kaba kut khait ka ban ioh 
saja ne leit poi u 'riew-bun-pap ne 'riew-khraw- 
pap ne 'riew-mrad Ka Niam-Ki-Khasi ka kyr- 
teng khyndai pateng-fiiamra” Ha ka jingbatai 
jong u ia ka jingkhraw pap, jingbun pap joiig 
u briew uba leit sha khyndai pateng niamra 
ka pynshai ia ngi ba kata ka pap ka long kano 
kano ka jingleh runar ym shuh tang ka jing- 
kren bieit kaba u la kdew ha ki lynnong kiba 
sha khmat ba ka long ka Pap. U Homiwell 
Lyngdoh“ pat u thoh ba "Kaba pynkhein, 
kaba ryngkang lane kaba lyndet ia kine (.ka 
hok kaba u briew u dei ban kamai) ka long ka 
sang ka pap bad ka lait ka let. Na kine ki sang 
don ki pap, kum ka shongsang, kiba ym lah 
ban pynkhuid daei daei ruh, namar ym don 
jingmap ia kine ha khmat u briew ne U Blei. 
Don pat ki sang kiba long ki pap lane ki lait 
ki let kiba dang lah ban pynkhuid bad ban 
ioh jingmap". U R.T. Rymbai pat u thoh ba 
u briew u ngop ha ka Pap hadien ba u la pyn- 
khein hukum bad la len jutang, kaba mut hi 
ba uno uno uba la pynkhein ia ka hukum U 
Blei bad uba la len noh ia ka jingiateh jutang 


»lbld. p. 9. 

'‘Ka Niam KhasI, (Ri Khasi Press, Shillong, 1962), p. 8. 

” Ban pynleng la ka Rasong bad kiwel da kl Eaa. (Shillong, 
2nd ed. 1982) p. 87. 


3 

bad U Blei, uta u la leh pap. Kane ka bynta 
hangne kan kham shai ynda ngi la iatai ia ka 
rukom ngeit ki Khasi ia ka jinghap long u 
briew ha ka pap ia kaba yn iai bteng ha kane 
hi ka lynnong da kaba kdew shuwa ia ka 
jingngeit jong ki Khristan ia kane kajuh ka 
phang. 

Haba shim kyllum ia ka jingmut jong ka 
kyntien 'Pap’ lane ‘Sin’ ha ka phareng, katba 
lah ban bishar na kitei ki jingkdew haneng, 
lah ban ong ba ka 'Pap’ ka kham iadei eh bad 
kata ka jingpalat ne jingpynkhein ia ka kular 
la ka dei ia ka ain Blei lane ain briew. Haba 
mynta ngi la ioh ksai ia ka jingmut jong ka 
kyntien 'Pap’ kan bha pat ban iatai ia ka jing- 
long tynrai jong kata ka ‘Pap’ (original sin) 
mynno ka sdang, kumno ka sdang bad hano 
ka sdang kata ka pap ? Ia kane ka phang lah 
ban ktah shuwa na ka rukom ngeit jong ki 
Khristan katba kum ki jingthoh ha ka Baible. 

Ka jinghikai shaphang ka jingngeit ia ka 
pan tynrai ka la long kaba donbor bad ka 
nongrim kaba khlain ha ka jingngeit jong ki 
Hebru bad Khristan. Kane ka rukom jing- 
ngeit ka la hiar pateng bad la iabud da baroh 
ki Khristan kiba pule ia ka Baible. Haba 
iakren shaphang ka pap tynrai “ ngi shem ba ki 


‘'Nga thoh ka pap tynrai, hangne ha ka Jingshisha ki 
Khristan kim ong 'pap' hynrel 'pop' kumba la translate 
ha ka Baible Khasi. Don lehse kIba ngeit ba ka ktlen 
'pop' u Khristan ka pher na ka ktien 'pap' ba Ju pyndon- 

Khristan ki ngeit ba kata ka pap ka long kaba 
la hiar pateng (inherited sin) sha ka jait- 
bynriew na u Adam. Ki kyntien na ka Baible 
hi kin sakhi ia kane. 

Naba kumta kein, kat kumba da uwei u 
briew ka pop ka la bsut sha ka pyrthei, 
bad da kata ka pop ka I'ingiap; bad kumta 
kata ka jingiap ka la wan hap ha ki byn- 
riew baroh phar, namar ba baroh ki la 
leh pop ” 

Ha kawei pat ka dkhot la thoh ia ki 
kyntien kiba iasyriem ia katei ka dkhot bad 
kiba thew hi ia kajuh ka jingmut : 

Namar kat kumba da kata ka jingbyrn- 
kohnguh jong uta uwei u briew, la pynlong 
ki ba pop ia kita kiba bun... “ 


kam u Khasi, hynrei ka Jingsngewthuh ba lah ne byin 
lah ban pdiang ka long ba ia ka jingpyndonkam la ka 
ktien 'pop' la sain dur ha ki khristan Khasi da ki sahep 
missionary kiba la pynkylla Khasi ia ka Baible bad ha man 
la ka jaka ba don ka kyntien 'sin' ha ka phareng la thoh 
'pop' ha ki Khasi, kaba la longdoh longsnam ha ki 
Khristan Khasi man ba ki pyndonkam la kane ka kyntien. 
Kumta ngan pyndonkam da ka pap tynrai lait noh sa 
tang ha ki Quotation ba ngan bud belt kumba la thoh. 

''Ka Testament Barim bad Ka Testament Bathymmal, sha 

ki Nong Rom, Lynnong v. Dk. 12. 

"Ibid. Dk. 19. 

Haba ki Khristan ki ngeit ba kata ka pap 
tynrai ka long kaba hiar pateng na u Adam, ki 
hap ban batai ruh kumno kata ka pap tynrai ka 
ioh ban bsut ha uta u briew uba nyngkong 
uba ki Khristan ki niew ba u long u kpa jong 
ka jaitbynriew. Te ka pap ka la sdang naduh 
kata ka por ha kaba u Adam bad ka Im, ki 
la pynkheih ia ka hukum u Blei namar u la 
maham ia ki kumne : "Hynrei na u dieng ka 
jingtip ia kaba bha bad ia ka snew, men ym 
ioh bam na u, naba ha kata ka sngi ba men 
bam ia u, da kaba iap men iap shisha.”® Te 
kata ka pap ba la leh u Adam bad ka Im "Ka 
la roi man la ka pateng bynriew haduh mynta 
ka sngi. Te u Soitan u la leh risa ha kata ka 
iingiop jong u bad u la kam ia baroh ki 
iaitbynriew ba ka dei ka jong u namar ba 
baroh ki la leh pop. Te namarkata, ym don 
shuh u briew uba lah ban pyllait ia lade na 
ka bainong ka pop kaba long ka jingiap." ‘‘‘ 
Hynrei u Miner Raymond uwei na ki khraw 
pyrkhat niam u thoh "Hynrei na ka bynta ka 
pap, ka jingiap, kum ka iingshisha na ka 
history kam dei ban rung ha ka pyrthei jing- 
shem jong u briew. Ka pap ka rung ha ka 
pyrthei bad ka jingiap pat da ka pap.”® U 


° Jenesis Lynnong 2 : Ok. 17. 

* Phrolibon Lyngdoh, Ka JIngsawa na ka ’Erlong (Ri KhasI 
Press, Shillong 1968) p. 10. 

Systematic Theology, Vol. II (ed, by Hitchcock & Walden, 
Washington 1877) p. 40. He writes, "But for sin, death 

Raymond um ngeit ba uta u bseifi u lab ban 
pynshoi ia ka briew, ba u da kren, lada u 
briew u long uba halor eh ia ki iingthaw 
baroh balei u dei ban ngeit lada don uno uno 
u iingthaw uba hapoh long u, u ban kren bein 
ia u nongthaw jong u. Kumta u Raymond u 
ong ba ym don bsein uba kren ia ka Im, lymne 
u angel lane u Blei ia uno uno u briew bad 
baroh ki jingthoh ia ka iin>»hap u briew ki 
long kiba maian lane ki khana biei (sillv 
myth) ** namar u thoh, ba um shaniah ba ki 
iingthoh kiba iadei bad ka jinghap noh u 
briew ki dei kiba shisha bad u ong ba ngi dei 
ban da wad bniah ba kata ka Kner Eden, uta 
u dieng. uta u bsein bad kata ka iingbam ia 
u soh ki lah ban nym long ki nharshi bad baroh 
kita ki khanatang ki long kiba la pvnngeit ia 
ki briew, hynrei ka kitab Genesis ha baroh 
ki iinglong long ba ka pynpaw ba la thoh lut 
ia kiei kiei kiba la iia baroh bad ka iingthoh 
ia ka Kper Eden ruh ka dei hi ka shibynta na 
kata ka jingthoh. Kumta u ong, ba ym don 
kano kano ka bor kaba lah ban ong ba u Adam 
u long tang ka pharshi bad ka Kper Eden ruh. 
Kumta u Adam u dei shisha uta u briew bad 
Ka Im ka dei ka briew, ka Eden ka dei ka 
kper, bad ka jingkren jong uta u Bsein ka dei 


as a fact in history would not have entered the world, 
and death by sin. 

*«ibld. p. 50. 

ha ka sur kaba sawa ha kaba la pynshoi ia ka 
Im ban bam ia uta u soh na u dieng jingim, 
bad ka adong kaba u Blei u la kren ia u Adam 
ban vm bam ia u soh na uba la mana ia u ruh. 
Ka lon» hi ha ka sur ka iingsawa ba ki lah ban 
bam ia baroh ki soh na ki dieng baroh lait noh 
sa tang na uta u dieng ia uba la mana ban ym 
bam. Hynrei ka Im ka la lyndet noh ia kata 
ka Hukum kaba mih na ka sur u Blei bad 
ka la kohnguh ia ka iingpynshoi kata ka sur 
ba mih na u Bsein bad ka la bam bad ai ha u 
Adam ruh. Kumta ngi dei ban shim ba ki jing- 
thoh ha kata ka rukom ba kim dei tang ki 
khana pharshi hynrei ba ki dei ki jingshisha 
ka history kumba la thoh ha ka Kitab 
Genesis. * Te kumta ka jingngeit jong ki 
Khristan ka long ba ka pap ka la hiar pateng 
ha ki briew baroh na kita ki briew kiba 
nyngkong* "ba da ka pop jong u Adam ka 
pop ka Ijsut sha ka pyrthei baroh kawei.”*' 
Kane hi ka thew ia kata ka pap tynrai kaba 
long ka pap kaba hiar pateng ha u briew 
naduh ba dang kha ka kmie ia u. U David 
ruh u thoh hi ia kane ka phang ba u briew 
u long uba pap naduh dang khyllung : "Ha 
khmih, la thaw dur ia nga ha ka jingbymhok; 


“Ibid. pp. 53-54. 

“Jenesls, Lynnong III bad u Ekiesiastls, Lynnong VII. Dk 29. 
“larington Kharkongor, KI Briew ha ka Baible (1979) p. 8. 

bad ha ka pop ka kmie fong nga ka pun ia 
nga. “ Kane ka dkhot ka iathuh ba ia u briew 
la thaw dur ha ka jingiadei u kpa bad ka 
kmie, ba sa long bymhok bad dei na kata ka 
daw ba ka kmie ka pun ia i khun ha ka pap. 
Hangne ka mut hi ia ka jinglong doh ha kaba 
ka kmie bad u kpa ki don ka jingiadei bad 
lyngba jong ka jingiadei jong ki sa pun bad 
kha ia i khunlung. Kumta ki kyntien jong ka 
Baible ki nang pynskhem shuh shuh ba ka 
jingiadei hapdeng u kpa bad ka kmie ban ioh 
khun ruh long pap, namar la thoh : "Namar 
kita kiba long katba kum ka doh ki iai mut 
brai ia kiei kici ruh ki jong ka doh, hynrei 
kita kiba long katba kum u Mynsiem ia kiei 
kiei ruh jong uta u Mynsiem." “ Ha kawei pat 
ka jaka la thoh, "la kiba la kha na ki jong 
ka doh ka long ka doh, bad ia kiba la kha na 
ka jong u Mynsiem ka long mynsiem. ^ Kitei 
ki jingthoh lehse ki thew ban ong ia uwei pa 
uwei u briew la pun lyngba lane katba kum 
ka doh bad kumta ruh ki kwah ia ka jinglong 
doh, hynrei lehse ia uta uba pun katba kum 
u Mynsiem ka long mynsiem. Kane ka mut 
thik ia ka jingpun jong ka Mary ia u Jisu naba 
u Blei um shvm ai lad ba Ka Mary kan pun 
ia u Jisu lyngba ka jinglong doh kaba dei ban 


“Salm, Lynnong 51 : Dk. 5. 

*■’ Roman, VIII ■ Dk, 5. 
loannia, Lynnong III : Dk. 6. 

long na U Joseph hynrei la pun ia u Jisu na 
uta u Mynsiem Bakhuid. Kumta u Jisu u long 
u Mynsiem ba baroh ki Khristan ki ngeit bad 
mane. "Kumta te kita kiba long doh kim lah 
ban pynsngewbha ia u Blei" “ namar "hapdeng 
long kiba ma ngi baroh ngi la ju im shisien 
ha ki jingkwah ka doh jong ngi da kaba leh 
ia ki mon jong ka doh bad ki jong ki jingmut 
bad ngi la ju long na la ki tynrai ki khun 
ka jingbitar, kumjuh kum kita kiwei”. Kumta 
ki jingthoh ka Baible, ha ka Testament Barim 
bad Bathymmai ki ai mynsiem ia ki paid 
Khristan naduh ki ri phareng shaduh ri lum 
jong ngi ba ka pap tynrai ka don ha iwei pa 
iwei na ngi kiba la kha na ka briew. Dei hangne 
ba bun ki nongialap niam jong kiwei pat ki 
ri ka pyrthei kum u Jonathan Edwards, u 
stad niam jong ka America jong ka spah snem 
kaba khatnhra u ju ai bun ki jingialap shap- 
hang ki phang kiba iadei bad ka pap. Ha ka 
snem 1741 u ai ia kawei ka jingialap kaba 
kvrteng "Ki Nongpop ha ki kti jong U Blei 
uba B’tar" ba ka lah ban lait na kata ka pap 
tang da ka jingiadei jong U Blei. Bad ha katei 
ka spah snem lei lei te la ioh ban bsut hapoh 
ki jingmut jingpyrkhat ki briew ba ka tynrai 


” Sha ki Nong Rom. Lynnong VIII • Dk 8 
’^Sha kl Nong Ephesos, Lynnong II Dk. 3 
Ashley Montagu, The Nature of Human Agression 
(Newyork Oxford University Press, 1976}, p. 35. 

jong ka pap ka la long hi ka tynrai longbriew 
long u briew ha kaba ia ki khynnah la fiiew 
ba ki long kita ki jingthaw kiba sniew, bajot 
kumba la thoh da ka Hannah More"* bad 
kumba thoh u Edward Glover ba ki khynnah 
kiba biang ha ki dkhot met baroh kin long 
kiba ieit tang ia lade, ba lalot, ba jakhlia, ba 
ialeh pyrshah kiba mlien ia ka jingjot bad 
kumta ter-ter. * U Schopenhauer ruh u shem 
ba ka lanot ne ka jingim jong u briew ka dei 
na ka daw “Ka pop tynrai" kaba don ha uwei 
pa uwei u briew. Une u khraw pyrkhat u thoh 
"... it is not his own individual sins that the 
hero atones for, but original sin, i.e. the crime 
of existence". Kumta baroh ki Khristan ki 
ngeit ba ia u briew la kha lang bad ka pap 
bad kata ka pap ka hiar pateng katba dang 


**151(1. The concept of original sin and natural depravity 
has held sway children, were considered to be "naturally 
depraved creatures" 

”lbld. p. 36 Dr Edward Glover, the dozen of English 
Psycho-analysts, in these engaging terms : "The 
perfectly normal infant is almost completely egocentric, 
greedy, dirty, violent in temper, destructive In habit, 
profoundly sexual in purpose... 

Ibid p. 38. He writes : “If you would not quite believe 
that the human species is steeped in sin through Its 
Inheritance from Adam and Eve and the Fall then surely 
you would accept that we are killers through our heri- 
tage from our animal ancestors. 

pdiang ba ngi hiar pateng na u Adam bad ka 
Im kiba la lyndet ia ka hukum na u Blei. 
Hynrei lada ngim ngeit ia ka jinghiar pateng 
kaba na u Adam te ngi la dei belt kiba hiar 
pateng na u slirieh ne ki kpa tymmen long 
ki mrad (kumba la thoh u Darwin ha ka The 
Decent of Man) ong u Ashley Montagu^' ha 
kaba ngi long ki nongpyniap briew. Haba ia 
poi biang sha ka jingngeit ia ka rukom hiar 
pateng long ngi u briew, ka long ka jingshisha 
ba imat u Montagu u tip beit tang ia ka jing- 
hiar pateng jong u briew na u Adam lane na 
u shrieh, katba ngi ki Khasi pat ngi ngeit da 
kumwei pat. " Te kumta ruh ka rukom jing- 
ngeit long ki Niam Khasi ia ka pap tynrai ka 
pher na ka rukom ngeit jong ki Khristan. Ha 
ka lynnong kaba nyngkong la batai bad shat 
iingmut lyngba katto katne tylli ki jingkdew 
ba ia u briew ym shym la kha lang bad ka pap 
lymne ka kmie iong uno uno kam shym pun 
ia uta u khun uba kan kha ha ka pap kumba 
thoh ha ka Baible hynrei uwei pa uwei uba 
wan long briew sha kane ka pyrthei u wan ha 


”lbld p. 38 . He writes • "If you wold not quite believe that 
the human species is steeped in sin through its Inherit- 
ance from Adam and Eve and the Fait then surely you 
would accept that we are killers through our heritage 
from our animal ancestors. 

“ia ka Jinghiar pateng jong ngi la ngeit ba ngi hiar pateng 
na ki Hynniew Trep Hynniew Skum kumba ia batai 
shakhmat. 

ka jingkhuid bad ka jinglong hok bad kata 
ka pap ka wan ban snoh ha u hadien ba u la 
long briew — Kata haba u la nang ban kwah 
ia kane katai. Haba ngi la iatai bha ia ka jing- 
hap u briew ha ka Baible ngi dei ruh ban iatai 
katto katne ki rukom jingngeit jong u Khast 
ha kane kajuh ka phang. Kane ka phang 
ka ialam biang ia ngi sha kata ka sotti 
juk ha kaba shisien u briew u dang ieng 
ha ka hok bad ka bat jutang bad ha kaba u 
Khyndai na jrong bad u Hynniew na tbian ki 
dang ialeit iawan lyngba kata ka jingkieng 
ksiar kaba don halor jong u lum Sohpetbneng. 
Don katto katne ki jingbatai shaphang kata 
ka iingkieng ksiar ba ka long ka khanatang 
haduh kine ki sngi bad ba ka ieng na ka bynta 
ka hok bad kata ka jutang ba la iateh 
hapdeng u briew bad u Blei. Hynrei la don ka 
por ba kita ki Hynniew Trep ki phai dien noh 
na u Blei bad "Ki Hynniew Trep Hynniew 
Skum ki shem ba ka bneng ka kynjih bad u 
Blei u jngai noh na ki, ynda haba ki hi ki la pyn- 
kheih hukum bad len jutang. Ka dkut ka 
jingkieng ksiar bad ka santer ki Diengiei ka 
sa tap ia ka pyrthei u Khasi ha ka dura ka 
lyngngoh ngain. Dei hapoh ka jingdura ba ka 
jingsniew laiphew jait laiphew skit ki santer... 
U pyrshang ban pom bad ban kheit ia ka dieng* 
iei te um lah, u pisa u lynga, u nguh u dera, 
u duwai u phirat. U Blei u isynei bad u phah 
ia ka phreit ha u Lakriah ban pyni lynti 
kumno ban pynngat ia ka Diengiei. Hadieo 
kata u ioh pat ka jingshai bad ka wan ka jing* 

kmen. Hynrei u ngop biang ha ka pop, bad 
u ngop haduh ba ka Syiem Sngi ka lehrain 
ban shat la ka jingshai ha u. Ka phet noh bak 
sha Krem Lamet sha Krem Latang. Sa shisien 
ka tap biang ka jingdum ia ka pyrthei jong 
u. ’’ 

Kata ka long ka jingbatai ne ka khana- 
tang shaphang kata ka jingkieng ksiar kumno 
ba ka dkut bad ba ka santer kata ka Diengiei 
bad ruh ba ka Syiem Sngi ka phet sha Krem 
Lamet sha Krem Latang katba kum u R.T. 
Rymbai. Hynrei imat para nongthoh Khasi 
ruh ka don ka jingiapher ha ka rukom batai 
kaba kat kum ka jingnang jong ki ban pyn- 
bang bad pynshoh ia ka khana haba ki ia- 
thuh halor katei kajuh ka phang. U Maurice 
G. Lyngdoh, u pher ka rukom batai ba u thoh 
"... ki juh iahiar ha ka diengbah kaba long 
halor u lum Diengiei (Da kiba ong ba kane 
ka diengbah ka long halor u lum Sohpetbneng) 
ban ia peit kai ia ka pyrthei ... ki la shong 
suk shong sain ... ym don pang ym don jhia 
ym don pap ym don sang tang ka suk ka hok 
suda. Ha kawei ka sngi u lakjakor u la wan 
kiew na duriaw sha ryngkew, bad haba u la 
iohi ba ki Hynniew Trep ki im suk im sain 
kyrhai ha sla khyndew, u la i-bishni i-pihuin 
ia ki bad u la wad lad kumno ban pyniakhlad 
ia ki na u Trai nongthaw bad ban buh tylli 
noh ia ki hapoh ka bor tyrut jong u. U la leit 


”R.T. Rymbai, op. cit., p. 87. 

ialok bad u Sormoh Sorphin ... bad u ai buit 
ia ki ba kin iakhet ia kata ka dieng... ka poi 
ka por ba ki Hynniew Trep ki kwah bad ki 
donkam ban leit kiew sha bneng ban iashem 
bad la ki kur ki jait, ki kha ki man, bad ban 
iasyllok bad la u Trai kynrad. Bad ha kata 
ka por ki poi ha ka dum ka lyngngoh namar 
ki la lah khet noh ia ka dieng kaba ju long 
ka jingkieng sha bneng. U Trai Nongthaw ruh 
u la sngewsih shibun ia kane ka jinglyndet ki 
Hynniew Trep ki Hynniew skum ia u, ba ki 
liat ha ka jingpynshoi pynshad ka tyrut 
haduh ba kin da dkhat noh ia lade na u Trai 
kynrad... bad ki la hap tylli hapoh ka bor bad 
ka buit long ka Syiem ki ksuid bad ki la shem 
iynjar shem shitom laiphewjait..." ** U Maurice 
G. Lyngdoh u batai ba kata ka Jingkieng Ksiar 
ka la don ha u Lum Diengiei bad u shu kdew 
ba don kiba ngeit ba kata ka jingkieng ba 
pun na khyndew sha bneng ka don halor u 
Lum Sohpetbneng. Hynrei um shym pynpha- 
lang ei ei ruh ia ka jingkah dum ka pyrthei 
ha kaba ka Syiem sngi ka phet noh sha krem 
lamet sha krem latang, lait noh sa tang ia ka 
khana "Ka jingthoh jngem u Bnai” kaba thew 
ia ka jingnud jong u bnai ban niom pyrshah 
ia ka pap ka sang ha kaba u nud ban ibha ia 
la ka hymmen bad ban tyrwa ban long u tjn^a 
jong ka. 


'"Ki Parom Barlm U Khun Khasi Khara, (Shillong. 1982). 
pp. 3-7. 

U R.S. Lyngdoh u thoh ba u briew u trei 
shitom ban keimai ia ka spah ka bor bad ka 
burom. U la klet noh ia la ka kamram ba 
nyngkong ban mane ia u Blei man la ka sngi. 
Hynrei u Blei ba isynei u iohi ba u briew u 
la sdang ban klet ia u kumta u la phah ia uwei 
u nonglam khubor ha ka dur jong u Masi. 
Hynrei hateng hateng u masi u la sangeh ha 
shiteng lynti da u mynsiem ba sniew (evil 
spirit) ha ka dur jong ka tyngap. U masi uba 
lui lui u la klet ia kaba la bthah da u Blei bad 
u la leit rah ia ka khubor ba la bthah da ka 
tyngao ba u briew u dei ban trei shitom 
khnang ban ioh spah, burom bad ka bor, bad 
ki dei ruh ban iashoh iadat para maki ban ioh 
ia ka jinglong halor ia uwei pat. Kane ka long 
ka jingiathuhkhana ia ka jingsdang ka jing- 
hap noh jong u briew. Suki suki u briew u 
klet noh ia la u Trai Kynrad bad kumta ka 
jingkieng ksiar Sohpetbneng ka hap noh bad 
ka pyrthei ka iakhlad noh na bneng."" 

Katei ka jingkdew jong u R.S. Lyngdoh 
ka long ka jingbatai jong u halor ka "Pyrthei 
Mariang" jong u SOso Tham Ha Ki Sngi Barim 


^*Soso Tham Birth Centenary Celebrations Souvenir (1873- 
1973) p. 68. 

Khmih ruh Rabon Singh, Ka Kitab JIngphawar (1969) 
Lynnong 37 p. 51. 

Khmih ruh M.G. Lyngdoh, KI Parom Barim u Khun Khaal 
Khara, (1982) Lynnong X, p. 33. 

U Hynnlew Trep. Ha "U Lyoh” ruh u thoh 
ba u myllung Soso Tham u batai shaphang 
ka juk hadien ka juk u Sohpetbneng ha kaba 
sa kawei ka dieng ka santer halor u Lum 
Diengiei kaba la tap lup ia ka pyrthei baroh 
kawei ha kaba u briew um iohi shuh ia ka sngi 
u bnai. Kane ka long ka pharshi kunrno ba 
u briew u la lyndet noh ia u Blei, ba u briew 
u la ieit ia ka spah bad ka bor ki pynlong ia u 
ban im ha ka iingtieng. Baroh ki jingthaw ki 
kylla long ki nongshun jong u briew. U briew 
u sdang ban mane ia ki jingsniew bad u sdang 
ban bud ia ka lynti jong ka pap. Naduh kata 
ka por baroh kim lah shuh ban lait na ka pap 
jong ki kpa, ki kmie bad ki kni. Kane ka dei 
ka juk jong ka pap bakhraw, ka juk jong ka 
jingdum ka juk jong ka jinghap noh u briew.” ** 
Hynrei kata ka juk kaba la kdew da u 
R.S. Lyngdoh, ka la leit noh haba u batai pat 
ia ka jingkhet noh ia kata ka dieng jong ka 
pap kaba long ka Diengiei da ka jingai buit 
jong ka phreit. Bad ka la long ka jingialeh 
kmen leh sngewbha ha kaba baroh ki laiphew 
jingthaw ki ia don bynta ha kata ka shad ka 
kmen hynrei sa ban kut kata ka sngi ba ki 
ialeh kmen la wan poi u bnai bad ka sngi 
hynrei ba u briew um pat lait na kata ka pap, 
u don ka jingmut sniew ba ka Sngi bad u Bnai 
kin iashad shipara kumta ka Sngi ka la leh* 
rain bad phet rieh sha Krem Lamet Krem 


"ibid. p. 69. 

Latang. Kumta ka wan biang ha ka jingdum 
haduh ba u briew un da ioh ka lad ban leit 
shaw pat ia ka sngi lyngba u Syiar Lymboit 
lymbiang u ban bah kha la ia kata ka pap 
jong u briew. *’ Kane ka jingbatai ka iasyriem 
bad ka jingbatai u R.T. Rymbai ba la kdew 
shakhmat. Kumta halor jong ki jingkdew 
baroh lah ban ringdur ha ka pap kaba nyng- 
kong eh jong u briew katkum ka jingngeit ki 
Khasi ka long ka jinglyndet jong u briew ia 
u Blei da kaba u la pynkhein ia kata ka jutang 
ba la iateh lyngba u Sohpet bneng da kaba 
khet noh ia kata ka diengiei kaba la shah pyn- 
shoi u briew. Hynrei hateng hateng kane ka 
ka jingmut jingpyrkhat jong ngi kum ki 
briew namar ka rukom batai ia kata ka khana 
ka long kaba jylliew ha ka jingmut bad kaba 
maian shibun. Lada u briew u lyndet noh ia 
kata ka jutang ba la iateh da kaba khet noh 
ia kaba ka Diengiei ba sa dkut ka jing- 
kieng ksiar Sohpetbneng te balei pat ka phreit 
ka la batai ba ka long kaba khuid kaba 
luilui ka wan ban pyni lynti ban khet ia kata 
ka dieng. Lane lada kata ka jingkieng ksiar 
ka shu ran hi sha khyndew bad ka santer ka 
Diengiei na kano ka daw ba ka leit long kumta. 
u briew u lyndet hukum kumno ha kaba nyng- 
kong eh ? Kine baroh ki jingkylli kin long 
kijuh ki jingkylli bad ki jubab hapdeng u 
Khristan uba kwah ban tip ia kata ka pap 


«’lblfl. p. 70. 

tynrai u Adam bad u Khasi uba kwah ban tip 
ia ka pap tynrai u Hynniew Trep. Haba ngi 
shim na ka Hang ki Khristan kumba la thoh 
ha ka Baible ba ka don kata ka pap tynrai u 
briew naduh ba la leh pap ne ryngkang hukum 
kita ki kpa ki kmie tymmen nyngkong, bad 'ka 
pap ka kam hi' ruh ka don ha u briew kaba u 
leh ia kano kano ka kam kaba u Khristan u 
khein ba ka dei ka pap. Dei na kata ka daw ba 
ki ju ialap ia kata ka sngi khatduh ban ai jing' 
khein ha khmat u Blei bad ki lu ialap ruh ia 
kata ka duiok ding. Hynrei haba ngi shim na ka 
Hang ka Niam Khasi, katba lah ban sngewthuh 
ba kam ju don kata ka Pap tynrai ha ki namar 
kumba la batai shakhmat ha ka lynnong kaba 
nyngkong ba ia I khunlung ym shym la pun 
ne kha ha ka Pap, hynrei ha ka hok bad uwei 
pa uwei u dei ban wan longbriew sha kane ka 
pyrthei ha ka hok kaba kat kum ka Hukum. 
Te lehse hangne ngin shai ba u Khasi namar 
ki khana kiba thew ban shat ia kata ka pap 
ruh kim pynshai ba u briew u la lyndet ia u 
Blei ha kano ka dur ? Ym kum ba pynshai ka 
Baible ba ki la bam noh ia u Soh ba la adong 
ia ki ban ym bam hynrei ka jingiathuhkhana 
shaphang ka Diengiei, Ka Krem Lamet Latang 
ka shu long tang ka pharshi halor ki jingsniew 
baroh. Lada u Bsein u pynshoi ia ka Im ban 
bam na u soh ka jingim ka long lehse ka iing- 
ryngkang hukum jong ka Im ba ka la bam 
bad ai ruh ha u tnga jong ka. Hynrei ka iing* 
pynshoi jong ka Tyngab ka long ia u Masi ban 
leit rah ia kata ka khubor sha u briew 


4 

— kata ka khubor hi ka long kumba 
bi.hali da u Blei ban tim ia u khun bynriew 
ba un shet shi ser ar ser u khaw ba un pang 
un shitom bad iap ruh wat la u Blei um shym 
phah ia u ban leh kumta. Hato lada ka khana 
ka iathuh ba u Blei u la bitar ia ka Masi kat 
haduh ba un da pynhap lut ia ki bniat ba na 
shalor bad pynthem ia ka krung shiliang lane 
ia ka Tyngab ba kan da iong baroh shirynieng, 
balei ym don da kawei pat ka khana ban ia- 
thuh ba u briew u la lyndet ne ryngkang ia 
ka hukum u Blei namar u briew, kat kumba 
la iathuh pateng ka long imat ba u shu 
kohnguh belt ia kaei kaba la bthah da u Masi. 
Te kata kam long ka pap namar u hi um tip 
ia kaei kaba u leh tad ba la bthah ha u da u 
Masi. Ka jingthoh jong u R.S. Lyngdoh ba 
la kdew, ba u briew u la sdang ban itrei shitom 
bad mane ia ka spah, ka bor bad ka burom, 
te lehse kita ki long ki jinglyndet jong u 
briew ia u Blei namar ki Khasi ki ngeit ba u 
briew u wan sha kane ka pyrthei ban kamai 
ia ka Hok. Kumta kumba la iai ban bunsien 
ba kine ki khana baroh ki long tang ki pharshi. 
U H.O. Mawrie u ong "Ha ka pharshi ngim 
iu shim ia ka jingiathuhkhana kumba ka 
long, hynrei ngi shim ia ka jingmut kaba don 
ha lyndet jong ka. Bun na ki Khristan ki shim 
ia ki jingiathuhkhana shaphang ka jingthaw 
jingpynlong u Blei ia ka pyrthei ha ka kitab 
Jenesis kumba ka long namarkata kim poi 
shano shano ruh bad ka jingbakla baroh ka 
long ba ki klet noh ia ki jingmaian niam la 

kren ha ki pharshi. Kane ka juh ka jingbakla 
ka don ha u Khasi uba bun." ** Lada ngin iai 
buh ki jingkylli bad ngin iai wad ia ki jubab 
halor kine ki pharshi kan long kumba tih ia 
ka duriaw bah ban wad ia ka tyllong jong ka. 
Khamtam lei lei ki Khasi kiba ngeit tylli ha 
ki khanatang, ki parom, namar ba ym don 
jingthoh ban buh record naduh mynnyngkong 
kumta ia kita ki khanatang bad ki parom ba 
la iathuh ha ki longdien la shu thoh pat ia ki 
kumba la iathuh, bad ka jingdei ne jinglait 
long ki ka shong ha ka jingmaian kaba u briew 
hi u lah ban mutdur ha lade hi. 

Ka jingkyllon jong u briew ka long lehse 
ka pap ha u Khasi, hynrei ia kata ka pap ym 
lah ban salt dano dano ruh, (u Jisu u lah 
ban sait noh ia ka pap jong ki nongpop) 
hynrei da lade hi ban iakren bad u Blei. Ka 
jingwanrah ia u syiar kam mut ba un sait 
ia ka pap jong ngi hynrei ka long tang ka lad 
ka lynti ban pynieng ia ka jutang hapdeng u 
briew bad u Blei. Te kumta la batai ia ka jing- 
mut jong ka ktien pap sha khmat, ha ki Khasi, 
ka don la ki jong ki jong ki kyndon kano ka 
pap kaba lah ban map, kano ka bym lah ban 
map. Hynrei ka don ruh ka jingngeit jong ki 
Khasi ba ka don kata ka pap ba ki khot ka 
'Raibi' kaba hiar pateng na u kpa ha u khun 
haduh kumba ar ne Iai pateng, kum ha ka 


Mawrie, U Khasi bad ia ka Niam (Ri Khasi Preas, 
Shillong. 1973) p. 12. 



52 


KA JINGLONO TYNRAI U BRIEW 


shong sang, ka klim, ka iap tyrut, bad kiwei. 
la kum kine ki jait pap ngin sa iatai ha ki 
b3mta kiba bud lada don haba ngi bishar ia ki 
briew bad ka rukom im jong ki ha ki drama 
Khasi. 

3 

Hadien ba ngi la dep ban iatai halor ki 
finglong tynrai u briew ha ki katto katne ki 
liang naduh ba u dang khunlung ha ka jingim 
kaba shisha (real life) jong u ha ka imlang 
sahlang, mynta pat ngan bishar ia ka long- 
briew manbriew ki tyngshop ki puron ha ka 
imlang sedilang ha ka pyrthei shu thaw 
(fictional society) kaba ki nongthoh drama 
bapher bapher ki pynpaw ha ki drama jong 
ki. Ha man, kawei pa kawei ka drama Khasi 
ngin shem ba don ka jaitbynriew Khasi lyngba 
ki tyngshop ki puron ba la thaw da ki nong- 
thoh. Nalor kata, ngin shem ruh ba dang don 
sa kiwei pat ki rukom im jong ki briew ka 
pyrthei drama kiba don ha kata ka jaitbynriew 
kyllum kiba pher na ka longbriew manbriew 
ba dei ban long ha ka imlang sahlang kumba 
ju long ha ka pyrthei kaba ngi im. U 
Mackenzie" u ong, “Wat kito kiba imlang 


Mackenzie, Outline of Social Philosophy (London, 
re'>rint 1961) p. 61 "Even those who live somewhat 
closely together, and have a good many bonds with one 
another, have often but little direct intercourse; 

sahlang hajuh bad kiba don ruh ki jingiateh 
kular hapdeng long ki bunsien ki don kata ka 
jingiadei sbiak hapdeng iong ki tang khyndiat 
bad kata ka jingiadei kaba ki don ka ban 
long ba ka pvniakhlad ia ka jingiadei kumba 
ki la iateh. Wat ki kpa bad ki khun, ki hynmen 
bad ki para, u tnga bad ka tnga bunsien ki 
paw kum ban khang ne beh ia ki kynja met 
ba rit eh”. Don ki jait briew kiba set kut ia 
lade tang ha u pud uba lah ban iadei tang 
hapdeng ki dkhot ka iing, kiwei pat tang bad 
ki kam, kiwei pat tang bad ki jingiaseng, 
kiwei pat kiba im tang ban pule kot, kiwei 
pat kiba im tang ha ka sain pyrthei... Na kata 
ka daw ka jaitbynriew ka pait ha ki bun 
rukom lane khyndiat tylli ki jait rukom im ha 
la ki jong ki jong ki jingnyniaid bad jing- 
sngewthuh ban tylli kawei. Kumta don ki 
rukom im banher bapher jong ki dkhot ba 
lah ban kynthup lang ha ka imlang sahlang 
wat tang ha kawei ka jaitbynriew hi ruh. Lada 


and such relations as they have may be a kind that 
divides quite as much as it unites. Even fathers and 
sons brothers and sisters, husbands and wives. Often 
appear to be somewhat repeiient atoms ... 

^'’ibld. Some are most confined to their family, some to 
their business, some to their church, some live mainly 
in that of politics ... Human society is thus split up in 
a number of more or less separate societies each having 
a certain unity of its own ... 

ngin shim tang katto katne ki bynta kiba ia- 
dei bad kane ka phang na ki drama Khasi ruh 
ngin ym lah lum lut namar uwei pa uwei u 
nongthoh drama u don la ka sap bad la ka 
jingthmu kumno ban mang lypa ia ki tyngshop 
ki puron jong ki ba kin pher ha ki rukom ki 
dustur, jinglong jingim jong ki, iwei na iwei 
pat. Don hateng hateng ba katto katne ngut 
ki nongthoh drama ki iasyriem ha ka rukom 
pyrkhat ha kaba pynwandur ia ki tyngshop 
ki puron jong ki ha ka imlang sahlang, namar 
don napdeng jong ki kiba bha, kiba kham bha, 
kiba sniew ruh don, don pat ki rukom im jong 
ki briew ha ka imlang sahlang ba la teh da 
ka niam la ka long ha ka niam Hindu, ne 
Khristan, lane Khasi Tynrai. 

Kano kano ka imlang sahlang ka sdang 
na line kumba la kdew sha khmat, kumta ruh 
ha ki drama Khasi ngin lap ia ka iing ka sem 
(family) kaba ki tyngshop ki puron ki don. 
Hangne vn kdew tang katto katne tylli ki 
drama kiba don ia ka iing ka sem; kiba long 
ki nongshimbynta ha ka imlang sahlang. Ngin 
shem ia kine kum ha u V.G. Bareh, " ba u 
Tirot Singh u don la ka iing ha kaba u shong 
lang bad ka kmie bad u shakri jong u; u 
Mondon Bareh** ruh u don la ka iing ka sem 


*’Ka Drama u Tirol Singh (1st ed. 1965, 3rd ed., printed 
at the Northern Printers, Shillong). 

*^Ka Drama u Mihangi, (Hills Co-operative Printing Press 
Ltd., Shillong. 1966). 

kaba u ai ia ki tyneishoT) ki Duron long u kum 
ka Hui, u Mihsnsi, u Larsina bad u Svntan. 
U F.M. Puph " ruh u don ia ki briew kiba don 
la ka iin«y ka sem — u Nik bad ka shakri, u 
kna ka Tngeh, Mei khvnnah u Nik Mahaion 
fMei ieit), u Hain Manik, u Shing bad ka Lak, 
ka Shanehmon, Sordar shnona, Balia, etc. 
Une uiuh u nonathoh u ai iaka ruh ia kiwei 
oat ki tyn^shop ki puron iong u ba kin don 
la ka ling ka sem ha kawei pat ka drama" 
ionp' u, kum ka iing u Knarad u Kvnsai kaba 
kyn+hup ia ka Kmie u Kvnsai. u Kvnsai. ka 
Perdimon bad kiwei. ka Vincr u kna u Kvrtong 
bad ka 'iinf' ka Persina. U S.T. Dnnran “ ruh u 
don la ka iin? ka s^m na ka bvnta ki tvn<yshon 
ki puron iono^ u ki ban lonp^ ki nongia.shim 
bvn^^a ha ka imlang sahlanp^ ha ka pvrthei 
drama ione ki, kum u Hnt Rande, u .^viem 
Madur; ka Shatai, etc* u D S. Khongdun" ruh 
u loner hi kum kine kiwei ha kaba u ai iaka 
ia la ki tvnorshop ki puron — u sviem Svmpa 
Singh u kvnthup lancr ia'jkiba ha i'inpr iong u. 
ka Maibon Rani, Shiftily Laksing, Kortimai 


" Ka Sawangka la ki Sawnaut Balap Mynsaw (Shillong 
Printing Works, 2nd ed. 1980). 

'^Ka Sawangka ki Sawngut Balap (Shillong Printing Works, 
1st ed. 1967). 

Ka Tiew Larun bad kiwei pat ki Syntiew, (Ri KhasI Press, 
Shillong, 1978). 

‘ U BaieK Donshkor, (RI KhasI Press, Shillong, 1968). 

Syntiewbon, u Baieit Donshkor pat bad la ka 
kmie, ka Risa pat bad ka khun jong ka ka 
Jngum, u Sliang Mawpun pat bad la ka kmie, 
u Syiem Kharai, u Puka bad ka Swoin, etc. 
Nangta sa uwei u nongthoh drama uba pyn- 
paw ia la ki briew kiba mih na la iing la sem 
ban paw ha ka drama u long u Hamarbabiang 
Mylliemngap “ u wan rah ia u Kurup Singh 
bad ki Mahadei jong u, ki kmie ki kpa ka 
Korpamai — u Myllan bad ka Lin, ki kmie ki 
kna ka Shipormai — U Mlon bad ka Shai, u 
Shan bad ka Ri. Kiba ri ia ki Khunting jong 
ki — U. Sanbok bad u Tamhok. Ha kawei pat 
ka drama “ u pynrung ia kiwei pat ki briew 
kiba long ki nongiashimbynta ha ka imlang sah- 
lang ka drama — Ka Sangsot, ka Rangli, u Knor 
bad ka Dapmon ki kmie ki kpa u Khrawspah, 
u Khrawspah, u tnga ka Rangli, u Shandor 
Singh bad ka Mahadei jong u ka Kyntymon, 
lem bad u Kmenlut u khun jong ki, etc. Nangta 
wan mih paw sa uwei pat u nongthoh drama 
u ba don la ki briew ban pyni ia la ka long- 
iinq ’ong ki ha ka 4^nia, une u dei u Peace 
Rov Pariat. “ Ha ka urama jong u, ka Madina, 
u Suraii’i, u Jan, Ka Jani, u Sapono, Shamar- 
khan, u Dose, Kumar etc, ki long ki tyngshop 


‘'Ka Synjat Ba La Sham Pat (Shillong, 1979). 

“Ka Rangli (Shillong, 1980). 

‘‘Shanglchwiah KI Rang (Modern Printing Press Shillong, 
1979). 

ki puron ka drama jong u kiba wan na ki katto 
katne ki iing bapher kawei na kawei pat. 
u H.O. Mawrie/’ rub ha kajuh ka rukom u 
pynbynta ia la ki briew ha ka drama na ki iing 
ki bapher — Mailong Singh Syiem, u Kyllong 
Sing Syiem bad u Salong Sing, ka Shainimon 
ka Mahadei u Kyllong Sing, u Mular Sing u 
tymmen shnong ka Raitong, u Manik bad u 
Maluh. Mynta pat ngin khmih sa ia ka drama 
u Donbok T. Laloo ” kaba don ki briew ha 
ka kum u Kuh Khongwir uba shongkha ha 
Nongkynrih, u Thulaisek, u Khlawait ne raid 
Nongkynrih, u Jatmun, u Raimon Kynjin, u 
Kobin, Liaw, etc. Ha ka "Ka jingstad u Basan, 
Nongkseh” pat u pynmih ia u Shonrai Basan, 
u Lyngdoh, u Ther, u Rieng, ka Kynjai bad u 
Jriak, ka Kyrhai bad u Lak, etc. Kine ruh ki 
long ki tyngshop ki puron ka drama na ki iing 
ki sem kiba pher bapher. U Anthony Jala“ 
ruh u ai bynta ia la ki tyngshop ki puron jong 
u da kaba sdang na la ki iing ki sem jong 
ki — u Ksanbor bad lai ngut ki khun, u Krel 
Singh, Lumlang bad ka tnga jong u bad u 
Bujo Nongwai, u kynum u Ksanbor. Khatduh 
eh, ngin shim ia u Remy Phankon “ kum uwei 
na ki nongthoh drama uba don la ki briew 


‘‘Ha ka HIma Jong ka jingleit (Ri Khasi Press, Shillong, 
"'Shlhar KI Drama (Don Bosco Press, Shillong, 1982). 
‘^Haba ka Kupar Jot ka Dawa (Shillong 1984). 

Klang Nongbah (Don Bosco Press, Shillong, 1985). 

ban ia shimbynta ha ka drama jong u kiba 
oher uwei na uwei pat lyngba ki iing ki sem 
la kiba la pynheh pynsan ia ki — u Hamwit 
5ad ka tnga jong u, u Kiang Nongbah bad ka 
tnga jong u, u Smith, u Morton, u Doloi 
Nartiang, u Manik, u Lang bad kiwei. 

Kitei baroh ki nongthoh drama ba la 
kdew haneng ki buh ia ki tyngshop — puron 
ha la ki iing ki sem kum ki jaka ba sdang ia 
ka imlang-sahlang. Ynda kum ki briew bad ki 
iing ruh, mih sa ki kynhun baphcr ha shnong 
ha thaw. Lah ban bishar ia ki ki jinglong jong 
ki society bapher bapher kiba ki briew ha ki 
drama Khasi ki im. la ka longbriew manbriew 
jong uno uno u briew lah ban bishar na ka 
imlang sahlang, bad kata ka shong eh ha ki 
nongthoh drama kumno ba ki la jied ia la ki 
briew ki ban im ha ka society kaba kumno — 
Don ki drama kiba don tang kawei ka society 
bad don ruh ki drama kiba don ki sub-society 
ha ki, ha kaba ki briew ki pher ka rukom im na 
kito ki briew kiba ju im ha ki drama, da kaba 
ki kdat noh na ki bad im la ka jong ka kyn- 
hun, kaba ia pyrshah lehse na kata ka rukom 
im kaba kiwei ki im. Ngin shu kdew shuwa 
mynta tang ia ki drama kiba don tang kawei 
ka society — Ka Tiew Larun jong u S.J. Duncan 
ka don tang kawei ka society kaba kynthup 
ia u Het, ka para jong u, ka Shatai, u Syiem 
Madur bad ki Myntri jong u, u Radong bad 
u Byrmit bad u Saber Lyngskor, u sangot, ki 
rangbah — Rangbah I, Rangbah II bad Rang- 
bah III, u khynnah shnong, u Kyrben bad 

kiwei de. Kine baroh ki long ki nongiashim 
bynta ha ka drama. Hynrei ha kane ka drama 
ka don kaei kaei kaba kham pher ha kaba 
u nongthoh u la sain dur la jan baroh ki 
tyngshop ki puron kiba kham paw khmat; 
kata ka long "Ka jingsliang um". Baroh ki 
tyngshop naduh ka Shatai haduh u Syiera 
bad ki shakri jong u, ki ia kwah um bad dei 
kata kaba long daw ia ki jingjia bakongsan. 
Shisha ha ka pyrthei u luk u lak ka jingsliang 
um ka long ka pynbor ia ki briew ban wad. 

Sa kawei pat ka drama kaba don ia ka 
common man society ka dei Ka Ri Umsnam 
long u John S. Shangpliang. Hangnc ruh u 
nongthoh u kdew hi ia ka Khasi Society 
na kaba u wan rah ia ka jingiadei hapdeng 
ki phareng bad ki Khasi pyrshah ia ki 
Moghuls. Hynrei ka jinglhmu jong u nong- 
thoh hi ka khun ranab ban wan rah ia ka 
imlang-sahlang Khasi kalba lah, wat lada u 
wan rah ia ka society u phareng bad u dkhar 
lyngba ki jingialeh ba u la pvnpaw. U Borbah 
hi u wan rah ia kata ka dur Khasi ha ka jing- 
long bad ki kam shlur jong u haduh ba u shu 
shah pyniap ei ha kaba khatduh ha ka kti jong 
ki nongwei. Kane Ichsc kan kham iadei la 
kumno kumno bad ka jingiakhih win pyrthei 
ha kaba don u nongwei ym don jingsuk kurnta 
haba u nongwei u iohlad u kwah eh ban pyniap 
ia u trai shnong ruh. Kane ka lah ban iahap 
khyndiat khynsoit bad ka kam sain pyrthei. 
Ia kane ka bynta yn sa kdew ha kiwei pat ki 
bynta kiba bud jong kane hi ka lynnong. 

Ka drama jong u F.M. Pugh, kaba u ai 
kyrteng Ka Sawangka ia ki Sawngut kiba lap 
Mynsaw ruh kam don Sub-Society ei ei. U 
nongthoh hangne u wan rah beit tang ia 
kawei ka jaitbynriew bad u ialeh ban pyntyllun 
ia ka plot jong ka drama ha kata ka dur ba 
kan phalang ei ei halor ka shongkha shong- 
man u Khasi Khara kum ka akor ka dustur 
jong ka niam ka rukom Khasi ban da ia kylli 
pyrthew shuwa ban iateh 'sai saw 'sai iong ha- 
pdeng para Khasi. Kumta ruh u Nik, uwei na 
ki tyngshop ka drama, u kwah ban da wad 
shuwa ia ki tynrai jong ka kur ka jait shuwa 
ba un ia poi kha bad ka Balia. Dei na kane ka 
daw ba u Nik u lait na ka sang ka ma kaba 
u Hain Manik, u la ngat shisien. 

U Anthony Jala ruh u wan rah ia ka 
society kaba tang kawei ha ka drama jong u 
Haba ka Kupar Jot ka Dawa. Hangne u nong- 
thaw ia ka drama u wan rah ia ki jingjia ha 
ka plot ban pyni ia ka jingkylla syndet ka 
nusib ha ka i'ing u Ksanbor Umteng naduh ba 
u duh noh ia la ka tnga haduh ba un da kylla 
pyniap noh sa ia u khun nyngkong jong u, 
u Jwain Nongwai, namar ka jingduk jing- 
kyrduh ka la ban jur ha ka i'ing jong u. Lehse 
lah ban ong ba ha kane ka drama, u Anthony 
Jala u wan rah ia ka jingbymiaishah 
(impatience) jong ki tyngshop hangto namar 
jin lada ki la ap ban lap ia ka jingshisha baroh 
halor jong ka jingwan phai pat u Jwain sha 
la iing, ia uba baroh shi 'iing ki nang tharai ba 
u la iap, kin jin da la suk baroh shi iing. 

Hynrei ka iingbym lah ap ia ka jingshisha bad 
ka jinglalot spah namar ki daw bym lah kiar u 
Ksanbor u kylla long u nongpyniap briew lem 
bad u khun pdeng jong u u Den Singh Nong* 
wai ha kaba ki shem ba ki la leh ia kabym 
dei eh haba ki la pyniap noh ia uta u khun 
rangbah ka iing uba la iah slem na la iing. Lah 
ban ong ba ka society hangne ka long ka society 
jong uba duk ba shitom hynrei ka khleh lang 
ruh bad uba riewspah ha kaba u nongthoh 
u wan rah ia uwei u tyngshop, u Krelsing 
Lumlang Myntung uba long u nongairam... lem 
bad ka tnga jong u ka Presila Kharnongra. 
Kine arngut shi tnga ki im ha ka society 
ba kham pher namar kim iadei ka rukom im 
ka rukom sah kum ki jong u Ksanbor Umteng 
uba dap da ka ram shirynieng ha ka jingduk 
jingkyrduh ka iing jong u, ha kaba ym ju don 
mano mano ruh ban ialeit iawan wat u Kni 
jong u Jwain Nongwai bad ki para jong u, u 
Bujo Nongwai ruh kim ju ialeit iawan naduh 
ba la iap ka kmie jong kita ki shipara. Kumta 
ka rukom im rukom sah kum ka jong u Khan- 
bor baroh shi iing ka wan rah ia ka jingbym- 
iadei dor haba ia nujor bad kiwei pat ki 
briew jong ka drama tang namar ka jingduk 
jong ki. 

Te mynta pat ngin bishar katto katne tylli 
ki drama kilsa don ia ki sub-society lane k^- 
hun ha ki. Namar don napdeng ka jait bynriew 
Khasi kaba kham pher ha ka rukom im rukom 
sah, ha ka iaid ka ieng, ha ka niam ka rulpom 
bad kumta ter ter haba ianujor bad ka rukom 

im kaba u luk u lak u im. Te ia kum kine ki 
sub society lah ban ier kyrteng katto katne 
hangne bad kita ki long kine harum 

(1) Ka kynhun Khristan. 

(2) Don ka kynhun kaba iathuh sha- 
phang ki briew kiba la nang la stad 
(literate) bad ki bym pat nang pat 
stad (illiterate). 

(3) Don ka kynhun jong ki nongdih kiad. 

(4) Don ka kynhun jong ki nongkhalai. 

(5) Don ka kynhun jong ki 'rang bad ki 
'thei awria. 

(6) Don ka kynhun jong ki nongkwah 
pisa. 

(7) Don ka kynhun jong ki briew kiba 
arsap (Hypocrisy). 

(8) Don ruh ki aristocratic society. 

(9) Don ruh ki political society. 

(1) SLa Kynhun ki Khristan — Haba bishar 
bha ia kaba kum kane ka kynhun ngi iohi ba 
ha ka drama jong u Hamarbabiang Mylliem- 
ngap, Ka Synjat ba la Shem Pat don kaba 
kum kane ka kynhun. Ki jingjia kiba une u 
nongthoh u wan rah ki pynlong ia u ba un 
bakla ban rai ia kaei kaba u dei ban leh. Ka 
don ka jingduna ha ka jinglongbriew ha ka 
rukom pyrldiat pyrdain wat la u Kurup Singh 
u dei u Syiem ruh. Namar ka jingleh bym 

suidjtiiew jong u ban wad ia ki jingshisha 
baroh halor ka jingjia ia ka tnga jong u, ka 
Korpamai, u Kurup Singh u la kloi ban rai 
khlem da pynshong nongrim ia kiei kiei baroh 
kiba u leh. Lah ban ong ba iinat ka jingkwah 
khun jong u kaba la palat eh sa ba u la noh 
artad ka rta u la shong kurim da kawei pat 
ka khynnah, ka Shipormai hynrei ka ruh ka 
la iap khlem da ioh khun. Kumta haba ngi 
bishar bha ia kane ka drama ngi iohi ba u nong- 
thoh u wan rah ia ki jingjia ka plot ki thew la 
kumno kumno ba don ka Christian Society 
ha ka, ha kaba ia kiei kiei ki jingbakla ba la 
leh palat lah ban map; lah ban pdiang ha kane 
ka juk lehse ba kum kane ka rukom im ka ju 
kham kynrei bha, ba hadicn ba la ia phet tnga, 
la ia ioh da kiwei pat bad lah ban wan rah 
ia ka klim ruh, hynrei kane ka juk ka pdiang 
ia kiba kum kita da kaba ki map bad klet 
noh ia kita ki jingleh baroh. Kumta hangne 
lah ban ong ba lada don ka pap ha u Kurup 
Singh ka mih na ka jingbakla jong u ban rai 
bad kata hi lah ban ong ba ka dei ka jinglong 
briew ba bun hi ki ju hap ha kata ka jingbakla 
la u Syiem ne u rit u ria. 

Ha kawei pat ka Drama Khasi,Ka 
Sawangka Ki Saw ngut Baiap ba la thoh da 
u F.M. Pugh ruh ngin iohi ba don ka Christian 
Society ha ka. Hangne lah ban pynshisha na 
ka jingleit pule B.D. u Kyrtong. “ U Kyrtong 


‘°Akt I Jingpyni III. p. 21. 

u thoh ruh ia ka shithi sha ka Perdimon ha 
kaba u batai lut ia ki jingthmu jong u ban 
pynbeit ia ka jingiapoikha jong u. U thoh, 
"... Ngan thoh de sha ka Balang ba kin pynbna 
noh ba kumta hapdeng ne hapoh shiphew 
sngi ei ei ngin ia pyndep noh, kata kumto hi 
tang dep Krismas shuwa ka New Year ..." ” 
Katei hi ka kyntien 'Balang' ka pynshai ba u 
Kyrtong u long u Khristan bad ka don kata 
ka kynhun Khristan ka ban pdiang ia ka 
jingthmu ka jingiapoikha jong u Kyrtong bad 
ka Perdimon. Ka sngi Khrismas ka dei ka 
Sngi bakhraw ki Khristan. Ha kawei de ka 
jaka jong kane ka Drama, kaba thoh 
"...lasiat mar kawei ia nga ngin ia bam 
Khrismas lashai ka sngi. Wa shisha ka 
Khrismas lashai mo! To khie iawan kloi ho 
lih.” Kine hi ki kyntien ki pynshisha ba ki 
tyngshop ki puron ha kane ka drama ki dei 
ki Khristan bad ka kmie ka Persina ruh ki 
iathuh ba ka kmie u Kyrtong ka long kawei 
pat ka puron bad kan sa ai jinghikai ha skul 
pynpaw ...” 

Ha kawei pat ka drama khasi ngin iohi 
ba la kdew ei ei halor ka Kynhun Khristan 
lyngba ka kam bad ka jinglong jingman ki 
tyngshop. Kane ka dei Ka Drama U Mihsngi 
da u Mondon Bareh. Hangne la pynshisha ba 


Akt I . Jingpynl II, p. 22. 
«lbld. p. 26. 

Akt 11 : Jingpynl III. p. 79. 

don kata ka society na u Mihsngi hi uwei na 
ki tyngshop ka drama u ba long u nongiathuh'- 
khana bad ia u Syntan uba kwah bein ialeh 
ba ka Balang kan jied Tymmen Basan ia u. ** 
Ka jingkdew jong u Syntan halor ki jinglong 
jong u Mihsngi hi ki la pynshisha shuh shuh 
ba u long u nongiathuhkhana uba bit ha ki 
kyntien "la kumba hap ka mana na bneng... 
Halor ka pulpit u phong kawei ka dur.” “ 

II. Ka Kynhun kaba la nang la stad bad bym 
pat nang pat stad (Literate and illiterate 
societies). — U F.M. Pugh u kdew shai halor 
kane ka jait kynhun ha ka drama long u, Ka 
Sawangka ia ki San ngut Baiap. Ngin shim 
shuwa nangne ia kiba la nang la stad — ngin 
shem ba u Kynsai u long uwei na ki tyngshop 
ka drama uba la pyndep ia ka B.L. Ka 
Perdimon kawei pat ka puron jong ka drama 
kaba la lah pyndep ia ka B.A. Ka Persina ruh 
ka la pyndep ia ka B.A. Sa uwei pat u tyngshop 
ka drama u ban sa pyndep ia ka B.D. une u 
dei u Kyrtong. Katba u Kyrsong pat u pule 
B.Sc. bad ka Tipsuk ka ialeh Metric, ka Tip- 
duk dang klas rit, u Doktor ruh u don. la 
kitei baroh ki tyngshop ki puron kiba la nang 
la stad ngi iohi ba la kdew ha kane ka drama 
da u nongthoh ha ka peii "Ki Nongiasbim- 
Bynta” bad ha ka Act I jingpyni III, la kdew 


** Jaka I : p. 4. 
Ibid. p. 5. 

5 

ia kata ka kyrdan B.L., B.A., bad B.D. da ka 
Perdimon ban pynshai ia u parad jong ka ubym 
tip bad sngewthuh ia ka jingmut jong ki. La 
iathuh da ka Perdimon ha ka kmie jong ka 
ba u Kynrup bad u Kynjai ki batai shaphang 
ka kot Hygiene kaba kren ei ei shaphang ka 
um bam um dih bym bit ban dih na khlaw 
khlem da shet ioh ioh pang malaria ne 
khieshohrih. Kumba la batai ha ki skul ha 
Laban (Sor) kata ruh ki dang shong uwei 
Klas eight uwei pat sa ban shong Matrik. “ 
Kita ki jingkdew ki pynphalang ia kane ka 
juk wad jingstad kaba mynta ha kaba ki 
khynnah skul ki kham batai bha ia ki kmie 
ki kpa bad ki sngew ruh ba ki kham tip bha 
ma ki ban ia ki tymmen. Dei hangne lehse 
ba ia ka jinglong jong u rangbah lah ban 
bishar lypa naduh ba u dang khynnah ha ki 
rukom im rukom kren jong u ha ka imlang 
sahlang. 

Nalor ka jingshisha ba kane ka drama 
ka don ia ki 'riewnang 'riewstad ha ka, ngim 
lah lait ruh na ki bieit ki them (illiterate 
character) kiba ia khleh lang ha ka jingiadei 
ka imlang sahlang haba uwei na ki tyngshop 
ba la khot da u Parad, u don ia kane ka jing- 
long bieit jong u haba u sngewphylla ia ki 
kyntien phareng ba la pyndonkam da ki ksiew 
jong u. Um tip ba ka jingroi jong ka jing- 
nang jingtip kaba ha ka por jong u ka suki 


•* Act I : JIngpynl IV : pp. 29-30 

haba ianujor bad ka jingnang jingtip ki 
khynnah jong kane ka juk. U nongthoh u iohi 
ia ka jingshisha ba bun hi na ki Kparad bad 
Kmierad jong ngi kin long hi lehse kiba dang 
duna ha ka jingnang jingstad bad teng teng ha- 
ba ki ksiew jong ki ki batai ia kano kano kaba 
ki tip, ki shem pynban ba ka long kaei kaei 
ka kyntien thymmai ha ki. Dei ia kum kine 
ki tyngshop kiba kum u Parad ba kiwei pat 
kiba la kham shai kham sngewthuh ki ai jing- 
shai lem ha kaba ai ia ka jingmut jong ki 
kyntien nongwei ki bym ju pyndonkam koit 
ha la ka sngi. Wat ia ka bam ka dih ruh ki 
tymmen kum u Parad kin ym tip ba ju don 
kata ka doh roast ” lane ka rukom shet nong- 
wei namar lehse u parad u tip tang ia ka doh 
syrwa. 

Kumta lah ban ong ba u Parad u long 
uwei na ki tyngshop ubym don jingstad. 

(iii) Ka kynhun ki Nongdih kiad — Ngin 
shem ia kane ka jait kynhun ha ka drama 
jong u F.M. Pugh Ka Sawangkha ia ki San ngut 
Baiap. Ka jingiakren jong ka kmie bad ka 
Perdimon ki sakhi ia kane ha kaba la iathuh 
"I Pa jong nga i long u Kmai jong ka dih 
naduh dang rit... nangta u Kpa jong phi u 
briew uba bha shibun... kynsan u kylla dih... 
Te ngam sngewphylla shuh lada kine arngut 


®Act I. Jingpyni ill. p. 25. 

kin Hat ha kata/'* (Kynrup & Kynjai). la ka 
jingdih kiad Jong u Parad la iathuh da u hi 
ha ka jingiakren bad u kpa u Kyrtong, 
"... hynne ka miet nga la kum dih palat ia 
kaba dei ban long. Ha ka jaka shi shamoit 
siang-sha nga la dih ar lai shamoit heh bad 
ka jingkwah ka la nang jur bad ngam tip shuh 
katno nga la dih."“ U kpa u Kyrtong ruh u 
sneng ia ka kmie u Kynsai ba kan "khmih 
ba kin ym Hat ha ka kiad kum i kparad ne i 
kpa jong ki hi. Nga lam iohsngew kein ba ki 
ia mad de khyndit khyndit tang kat ban shong- 
shit. Hynrei ka kh5mdit ka kylla wah ne duriaw 
syndon... I jingang ne jingpei barit, ki ong, 
i pynbthei ne P5mngam ia ka jhad bah." ™ Dei 
hangta lehse ba u Kynjai bad u Kynrup ki 
iamad shuwa tang khyndiat khynsoit hynrei 
kata ka jingmad ka wanrah ia ka jingduh noh 
ka jingim jong ki hi. "U Kynjai u la kum dih 
buaid eh... bad u shong kum uba im tangba 
u la iap !" " Baroh ar ngut kine ki tyngshop ki 
pynpaw ba ki ioh jingtip ia kane ka kam haba 
ki wan pule sha sor Shillong. Lehse lada kim 
shym la wan sha sor kin ym tip ia kane ka 
kam. Hynrei lada kumta pat, u nongthoh un 
leh da kawei pat ka lad namar ka thong jong 
u ka long ban pyni ba ka jingdih kiad ruh ka 


"Art II. JIngpynl IV: pp. 30-31. 
" Art II. JIngpyni II : p. 

»ibid. p. 69. 

» IbM. p. 102. 

long ka raibi kaba hiar pateng na u Kparad 
ha ki khun ksiew lane na u kpa ha ki khun. 
Kumta na ka iing u Parad, ym tang u Kynrup 
bad u Kynjai kiba ngop ha ka dih hynrei u 
Kynsai ruh kumjuh u ngop ha kajuh hi ka 
jingriam; bad ka jinglong jong u Kynsai ka 
wan rah ia ka jingpynjot ia la ka met jong 
u hi kaba ym lah khie khlieh shuh haduh ban 
da ia kynduh ia ka jingiap. ” 

Ha ka Shangkhawiah ki Rang ruh u 
Peace Roy Pariat u kdew ei ei halor jong ka 
kiad ha kaba ki tyngshop hangto ki iadon 
bynta lem bad kata ka kynhun jong ki nong- 
dih kiad. Ka Madina ka long ka puron pdeng 
ka drama kaba leh ia kano kano kaba sniew 
da ka bor jadu ba ka ioh na u Shamarkhan. 
Kumta ngi iohi ba ka Madina ka don ia ka bor 
ban pynbor ia u Suraiji ban dih kiad wat la 
um kwah shuh ban wan ialok bad ka hynrei 
ia ka kiad te un ym pyllait bad un dih ia ka 
kum u briew ym kum u mrad. ” U Jan ruh u 
ngat ha kajuh hi ka jingriam jong ka Madina 
wat la ha kaba sdang u long uba bha bad 
shida hynrei u la kylla nongdih kiad ha kaba 
u Thakur u lap ia u bad ka Madina tang ar 
ngut ba ki iawan baiaskob; bad u Jan ruh u 
la dih kiad. ” Kiwei pat ki tyngshop jong kane 


"Screen 5. p. 15 & p. 27 
"Screen 10. p. 61 & 62 

ka drama kiba iahap lang bad ka kynhun ki 
nongdih kiad ki long u Dose bad u Noren, ” 
U Mondon Bareh ruh ha ka drama ba la 
kdew naneng u pyni ia ka kynhun dih kiad 
naduh ba sdang ka drama. Ha ka jingleh I 
jaka I, la batai ba ha iing u Syntan don halor 
miej u bitor kiad bad ka pliang iyntah, mluh 
bad sohmynken. Nangne ngi iohi ba u Syntan 
u tan na u bilor. La iathuh ruh da u Mukta 
ba ka Hui ka khot bamja ia u Mihsngi ryngkat 
bad ia u Sorbong bad I Serina ha kaba u 
Sorbong u la shri la kum u 'Niangbuaid. ” 
Hangne la kdew lang ruh ba ym tang u 
Sorbong uba ngat ha ka kiad hynrei u Mihsngi 
ruh wat la u long u nongiathuhkhana hynrei 
u dei hi u Kmai jong ka kiad ha kaba baroh 
ki briew ha ka pyrthei shu thaw u Mondon 
Bareh ki kren ia ka jinglong poh dor jong u 
ha iing ka Hui. ” U Mihsngi um lah ban khie 
khlieh shuh haduh ki sngi ba khatduh jong u 
bad lah ban ong ba ka dei ka jingbang ia ka 
kiad kaba la pynlong ia ki tyngshop ki puron 
ka drama ba kin ieit bad brai ia ka khlem 
da pyrkhat ia ka burom ne akor bad ka 
jingim hi. Kumta ka kynhun jong ki nongdih 
kiad ka jur bha ha kane ka drama u Mihsngi. 


"Screen 4. p. 91. 
"Jingleh I: p. 1. 
”lbld. p. 2. 

"Ibid. Jaka 3. p. 12. 

(iv) Ka kynhun jong ki nongkhalai ruh ka don 
ha ki drama Khasi. la kane ka jait society lah 
ban shu kdew na ka drama u Peace Roy Pariat, 
Ka Shangkhawiah Ki Rang’’ ha kaba ngin 
shem ia ka Madina u Shamarkhan, u Dose, u 
Kumar bad u Noren ba ki pynlut por ha ka 
khalai. Hadien wat u Suraiji ruh u iashim 
bynta ha kane ka kam khalai ba la seng da ka 
Madina kat haduh ba un da wan rah lut ia ka 
spah ka phew jong u baroh na iing ban pyn- 
sngewbha ha ka khalai bad ka Madina. U 
Suraiji u phla ba um shym pat duk. U ong 
u don kyrhai ka spah bad ki mawkordor ha 
ling ban ai ia ka Madina katba mon. “ Kitei 
ki tyngshop baroh ki hap ha ka jingpyniaid 
bad ki buit ka Madina ba ka la phnieng lypa 
da ki bor jadu jong ka. 

(v) Ha kane kajuh hi ka drama ngin kdew 
sa ia ka society jong ki 'rang bad ki 'thei awria. 
Ka Madina kumba ka paw hi ka long ka puron 
kaba kdew shai ia la ka jinglong ba ka long 
ka puron kaba kdew shai ia la ka jinglong ba 
ka 'thei awria ne 'thei dakaid lane ka 
'thei nuti ha kaba ka phnieng ia la Ifa shang- 
khawiah ban ngat uno uno u shynrang briew 
uba ka iapmat wat la u long u tnga ki briew 


” Screen 3. p. 5. — La batal lypa ba baroh kl briew jonfl 
ka drama kin wan lalt tang u Pukir. 

* Screen S. p. 16. 

ne u khynnah samla. Ka jinglong jong ka 
Madina ka pynshai kdar ba kam khein iano 
iano ruh ba ka hi kam don jingsngewbha lait 
na ka kiad, ka khalai, ka shad ka kmen, ka 
rwai ka siaw bad ka pynbieit shynrang. Kine 
ki jinglong jong ka hi kin pynshisha ba kane 
ka puron jong Ka Shangkhawiah Kl Rang ka 
long ka 'thei awria, wat na ka kyrteng ka 
drama hi la lah ban batai shai ia ka jingmut 
jong ka kot hi baroh kawei. Katba ia ki 'rang- 
awria ba lah ban shem hangne ka shong eh 
ha ka bor jadu u Shamarkhan uba la ai ia ka 
ba kan pynbieit bad pynisih briew lyngba 
ka sati tama. Lah ban ong ba ki shynrang 
kiba awria hangne kim dei shisha kita ki 
'rangawria naduh basdang hynrei tad ynda ki 
la ialeit iawan, iabam iadih bad ka ba ki sa 
kylla long ki 'rangawria. 

(vi) Mynta pat ngin poi sha ka society kaba 
don ki briew kiba kwah pisa. la kum kine ki 
briew lah ban shem ha ki katto katne tylli 
ki drama Khasi. U Anthony Jala u wan rah 
ia kaba kum kane ka tnat society, ha ka kot 
jong u, Haba Ka Kupar Jot ka Dawa — ^lyngba 
ki tyngshop jong u hi — u Ksan bad u Den. 
Kine baroh arngut shikpa shikhun ki angnud 
bad ioh spah ban pyndap ia ki jingdonkam 
ha ling. Ka jingwan poi jong u Jwain ha iing 
long ki ka pynlong ia ki baroh amgut ban jngi 
ha ki thwei jong ka jinglalot spah ban shu ioh 
kurup ei ia ka spah kaba u Jwain u don khlem 
da wad bad ap ia ka jingmut kaba u Jwaiii 

u don na ka bynta jong ki. Ki kyntien jong 
u Ksan ki pynshisha ba u long uba kwah spah 
haba u ong "... u long uba riewspah... Ka spah ! 
ka spah ! A ba ngan da riewspah kum une u 
briew, ki khun jong nga kin suk... ka 
spah”. “ Bad dei na ki daw jong ka jingduk 
jingkyrduh ba ka don ka jingangnud ba ”lada 
un shu iap ei ha kane ka iing ka spah jong u 
kan long ka jong nga... Ka spah jong u kan 
pyllait ia ngi ia ka ram.”‘^ Bad dei kane ka 
jingangnud ban ioh ia ka spah na ka bynta 
ka lawei jong ki kaba la pynlong ia ki ban 
pyniap noh ia la u khun rangbah ka iing ia 
uba kim shym poi pyrkhat ba un dang im 
hynrei tad ynda haba la dep ka kam bad haba 
kwah ban tip ba don katto ka spah ba ki sa 
tip ba dei pynban da u briew uba ki ju ieit 
ju thoin eh. 

(vii) Nalor kitei ki Sub-society, ngi shem ruh 
ha ki drama Khasi ki tyngshop kiba arsap 
arphong ne ka jinglong jong ki tyngshop ki 
puron kiba don ha ka. Ia kum kine ki jait 
society lah ban kdew na u Mihsngi jong u 
Mondon Bareh. Nyngkong eh ngi shem hi na 
u Mihsngi uba don ia ka jinglong arsap jong 
u kum u nongialam ha ka Balang Khristan ba 
u lah ban phong ia ka dur ka jinglong riew- 
blei ha ki lingmame ne jingiaseng, "Halor 


“Bynta Balaf, pp. 30-31. 
"Ibid. pp. 31-32. 



74 


KA JINGLONG tynrai u briew 


Pulpit u phong kawei ka dur ha ki kam ki 
duk pat bad ha ka jingiadei lok dei jor te uba 
la lah pyniadei naphang, ha ka shynroin 
sh3airiap bad ha ka nang rkhie koh>kdek... 
wei haba la don ma u te ki 'thei samla lei ki 
shu iap ang iapngiah khlem da nang khih 
shuh." Haba tang iathuhkhana la i noh kum 
ka dur Angel naduh jingriam haduh ka dur. 
Haba sngap lei ia ki ktien te, la kumba hap ka 
mana na bneng.” Dei hangne ba lah ban iohi 
ia ka jingarsap arphong une u tyngshop 
haba ianujor pat ia ki jinglong bad ki 
kam jong u haba u don ha iing ka Hui 
ki bym ia ryngkat kyrdan shuh bad ka kam 
kaba u bat namar ka iaid kynthei (bad ka 
Hui) ruh ba u sa dih kiad bad ki lok ki jor 
ruh ha u hi. Lehse haba u Mihsngi u ialap 
niam u ju sneng ia kiwei, katba kita ki jing- 
sneng long u ki lah ban long pynban ki jing- 
sneng kiba u dei ban sneng ialade. "I bat ka 
kam kaba don burom bad i leh riewblei kum 
u angel jong ka jingshai ha ki jingiaseng, 
hynrei bun kiba tip i long i phutani bah."“ 
Nalor long u Mihsngi don sa uwei pat u tyng- 
shop ha kane kajuh hi ka drama, uta u dei 
u Syntan, u kpa ka Hui une ruh u don ia kata 
ka I'inglong lehse wat lada kam shai kdar 
hynrei ka don hi ka jingphalang ba u kpa ka 


’^Jingleh I, Jaka I, p. 5. 
“Ibid. 

“Ibid. p. 10. 

Hui uba long hi u Khristan, u don jingmut 
kaba u ailad ia ka khun jong u ban ialuh bad 
u Mihsngi haba u ong, "Kumno khun, phim 
don jingmut ban pyniajan shisha noh bad u. 
Phi don ine i khunrei iba dang ar snem. Nga 
ruh uba sa tang katno snem eh ngan peit ia 
phi. To phi khun ialeh ban ring ia u"* Kata 
hi ka pynpaw ia ka jingarsap u Syntan, ha ka 
jaka ba un sneng un kraw ia la ka khun hynrei 
u kynshuit pynban ia ka ban iapoi sa bad u 
tymmen briew uba dang shu iap ka tnga ar 
bnai, bad ka Hui hi ruh ka long ka briew 
kaba "la khie khynraw biang arsien kum ka 
diengdyngkhong kaba la sei sla” namar la lah 
iap noh u tnga nyngkong jong ka. Kumta ka 
iinglong jong u Syntan hangne ka kdew shai 
ba u phong ia kata ka dur kaba arsap arphong 
namar um long shisha kum u kpa hynrei kum 
ka men suh syntiew ia la ka khun ban ioh 
iabam iadih sngewbha bad u Mihsngi. 

Ha Ka Sawangka ia ki San ngut Baiap ruh 
ngin shem ia kane kajuh ka jingarsap arphong 
jong u Kyrtong uba leit pule B.D. uba sa tang 
katno un sa ioh ia ka kyrdan pastor; hynrei 
um lait na kaba arsap ia la ka kmie, namar 
u ngop ha ka jingthala jong ka kiad. Lehse 
kane ka lah ban long na ka jingiakynduh jong 
u bad u Kynsai u lok baieit tarn jong u, uba 
ju mlien ha kane ka kam. 


Ibid. p. 5. 
"Ibid. p. 7. 

Ha u H. Mylliemngap ruh ngin lap ia ka 
kam arsap arphong jong ki tyngshop ki puron 

1 'ong u ha Ka Synjat Ba La Shempat ha kaba 
:a Liak bad u Shum ki wan rah ia kata ka jing- 
long arsap arphong jong ki da ka jingbishni 
ia ka Mahadei Korpamai. Ka jingshaniah jong 
u Kurup Singh ia kine ki shakri baroh arngut 
ka wan rah ia ka jingjot jong ka lingsyiem 
bad khamtam lei lei ia ka Korpamai 
namar kine ki shakri syiem ki bishni 
ia ka bad ki kwah ban pynduh bad 
dkhat noh ia ka jingieit jong u Syiem ia 
la ka tnga da kaba ki thok ki shukor ba ka 
Korpami ka kha khun iap. Bad kata ka jing- 
bishni ka wan rah ia ka jingjot jong ka ting- 
syiem hi baroh kawei ha kaba la beh noh ia 
ka Korpami na lingsyiem. Kumta lah ban ong 
ba u Shum bad ka Liak ki phong ia ka jing- 
arsap ha ki baroh arngut ryngkat bad ka jing- 
bishni ha kaba u Kurup Singh um shym lap 
ha kaba sdang. 

(viii) Mynta pat ngin poi sha ka Sub-society 
kaba ki khot aristocratic society. Kum kane 
ka society ruh ka ju don ha ki drama Khasi. 
Ka drama U Dewi Singh Khongdup, U Baieit 
Donshkor, ka don kaba kum kane ka society 
ha kaba don ka kyrdan lingsyiem hangto. Ha 
ka jingiakren jong u Syiem Sympa Singh bad 


"Act IV. Scene II. 

ka Maibon Rani, u Sympa u kwah ba ka 
Shitalakoina, ka khun phrangsngi, jong u kan 
long ka burom jong u kpa — "Kuniba ka long 
ka Matkylliang jong nga, ka burom ka hima 
ka shong ha ka : Ka mon jong ka shisien ka 
sngi ka lah ban ktah ia kiwei pat ki hima 
ruh.''® Kite! hi ki kyntien ki paw shai kdar 
ba u Syiem Sympa Singh um kwah ba ka khun 
phrangsngi jong u kan ia poikha bad uno imo 
u 'riewmadan hynrei bad uba na lingsyiem hi 
khnang ban ioh ktah ia kiwei de ki hima. Dei 
hi hangne ia ka aristocratic society ba 
ka kyrdan briew ka dei ban iahap bad ka 
rukom im ha kaba ka khun syiem ka dei ruh 
ban iapoikha bad u khun syiem lane u syiem. 
U Syiem Kharai ha kane ka drama ruh u pyn- 
3aw hi ia kata ka aristocratic society 
laba u ia kren bad u Baieit Dohshkor, ia uba 
a tip kum u Syiem Pharia. U Syiem Kharai 
namar ba u dei u Syiem shisha u kwah ruh 
ban bat ia kata ka rukom syiem ha kaba dei 
ban don ki phud ki pyrton kiba bud ia u haba 
u leit khamtam sha ka muluk ka jaka kiwei. ” 
Hangne ruh ngi iohi ia u Syiem Kharai ba u 
bat ia ka bor long syiem ha lade hi wat la ki 
myntri ki basan ruh ki shu long tang ki briew 
ba la pyndonkam (tools) na ka bynta long 
u hi. Hynrei u Syiem Kharai u long u khlieh 


"Act I. Scene I. p. 3. 
"Act IV. Scene I. p. 95. 

duh ka hima bad ia kaei kaba u ong ki myntri 
ki shu kohngiih beit. Kumta u Syiem Kharai 
u kwah ban pynpaw ia ka bor syiem ha ki 
khun ki ha jar la Jong bad ruh hakhmat kiwei 
pat ki syiem. Katba ha Ka Rangli jong u 
Hamarbabiang Mylliemngap pat ngin ym shem 
kum kane ka jait society ha kaba uba rit 
bad uba khraw ki long kumjuh kata ia uba 
duk bad uba riewspah ym don jingpeit niew- 
bein da u khrawspah haba u iapoikha bad ka 
Rangli. Bad hangne ngi lah ban iohi ia ka 
kyrdan jong u baduk bad u ba 'riewspah 
ka long kumjuh hi bad ym don jingmana 
lane jingkyndiah ha ka poikha poiman katba 
ki dang iadei hi ki para Khasi na la i jong i 
kur. Ia ki aristocratic society lah ban ong 
namarkata, ba ki long ki kynja society kiba da 
jied ia ka rukom im katba kum ka kyrdan 
jong ki hi. 

(ix) Khatduh eh ngin poi mynta sha ka Sub- 
society kaba ngi lah ban khot ka political 
society. 

Lada ngin phai sha u V.G. Bareh ngin 
iohi ba ka drama hangto, kata Ka Drama U 
Tirot Singh, ba ka long historical. Hynrei don 
ruh ka political society hangto ha kaba ia ka 
rukom synshar khadar la kwah ban pyniaid 
da ka kti jong ki nongwei. Hynrei u Tirot 
Singh u Syiem ka Hima Nongkhlaw u kwah 
ba ka syns^r ka khadar ka dei ban long katba 
kum ka rukom Khasi bad ka dei ruh ban lait na 
ka jingsynshar ki nongwei. U p.S. Khongdup 

ruh u don ia ka political society ha ka drama 
U Baieit Donshkor, khamtam lei lei ha u Syiem 
Kharai, ha kaba ki myntri bad ki rangbah ka 
hima ki long ki atiar jong u syiem. U wan 
ia ka political system kaba kham pher na ka 
rukom synshar khadar u Khasi namar u Syiem 
Kharai u rai katba u mon. Hangne ngi lah ban 
ong ba u Dewi Singh Khongdup u kwah ban 
khun sha ka Khasi society hynrei ha ka 
political system um shym jop namar i kumba 
ka rukom synshar u Syiem Kharai ka pyn- 
phalang pynban ia kiwei pat ki rukom synshar 
jong kiwei pat ki jaitbynriew. 

Ha U Kiang Nangbah jong u Remy 
Phankon ruh lah ban shem ia ka political 
society. Kane ruh ka iasyriem shibun bad ka 
jong u V.G. Bareh namar une ruh u kwah ban 
lait na ka kti bad jingsynshar nongwei bad 
ban iengskhem ha la ka jong ka iaitbynriew. 

Ha ka Shihar Ki Drama jong u Donbok 
T. Laloo ruh ngi shem ba don ka political 
society. Ha kaba u Jatmum uwei na ki tyng- 
shop ka drama u kdew ia u Kuh Khongwir b^ 
iarap ia ka liang jong ki "namar u Singmanik 
Syiem lehse un ym da sngewtynnad than ban 
sah marwei khamtam ha kum kine ki por ka 
jingiaknieh khet." ” Kane ka jingiaknieh khet 
hangne ka kdew beit ia kata kaba ngi ong ka 
knieh khet ha ka synshar ka khadar, te kane 
ruh ka lah ban hap ha ka political society. 


*’Act I. Scene. I. p. 9. 

la ka jingtyngkhuh hapdeng ka jingbha bad 
ka jingsniew lyngba ki tyngshop ki puron lah 
ban iohi ba don kum kita. Hynrei barobor hi 
ki paw lehse ba don ka bainong na ka bynta 
ki kam sniew ha kaba u nongthaw drama u 
siew ia kito kiba long ki tyngshop bymmein da 
kaba sniew tad ynda ki la peitmat pat ban phai 
sha ka iingbha wat la hateng hateng kata ka 
jingbha kam lah ban wan rah ei ei shuh ia ki 
hadien ba ki la dep rai ban leh ia kano kano 
ka kam sniew hynrei sa tang ia ki jingbabe 
kylla ia kaei kaba ki la leh. 

Te mynta ngin khmih katto katne ki jing- 
sniew tynrai ba la leh da uno uno u tyngshop 
ka puron ha ki drama Khasi. Namar ha ka 
iinglongbriew hi ju don barobor ki jingtlot 
ha ka bor pyrkhat bad ha ka mon ban jied ia 
kano kano l5ad teng teng ka tynrai jong ka 
jingsniew ka ioh ban shong khet ha ka dohnud 
u briew bad dei hangne ba u nongthaw drama 
u lah ban iohi na ka jinglongbriew ha ka jingim 
bashisha jong u ba u lah ban pynwan ia kata 
ka jinglong ba kan long shibynta na ki jing- 
long u briew ha ki drama Khasi lyngba ki 
tyngshoD jong u hi. 

Ngin shim mynta katto katne tylli 
ki tynrai jong ka jingsniew ha kaba ki tyng- 
shop ki puron ki long 

(1) Ka jingkwah spah. 

(2) Ka jingbishni. 

(1) Ka jingkwah spah ka long kawei na 
ki tynrai jong ka iingsniew ha u briew. Ngi iohi 
ba ha Ka Shangkhawiah Ki Rang jong u Peace 
Roy Pariat don kane ka tynrai jong ka jing- 
sniew ha kaba ka Madina ka long ka puron 
kaba pynpaw shynna ba ka kwah spah. Dei 
na ka bynta ka jingkwah spah jong ka ba ka 
sa pynbiej lut ia baroh u shynrang briew uba 
ka tip ba u don shew shew ka spah ka phew. 
Ka jingkwah spah jong ka, ka pynlong ia ka 
ba kan ym suidniew ia la ka longkynthei bad 
ba ka die tad dor ia la ka met ha u luk u lak 
baroh khlem da salia ei ei ruh em ba kata ka 
jingleh ka pynjot ym tang ia ka hynrei ia ka 
ling jong kiwei ruh (Suraiji & Jan) bad Jan & 
Jani) namar ka jingkwah spah jong ka, kam 
khein briew shuh iano iano ruh wat la u lah 
ban dei u tnga kiwei ruh hynrei tang ban 
sngewbha la ka met bad tang ban ioh spah ioh 
phew la biang na ka bynta jong ka. Ka Society 
ha kaba ka Madina ka im ka long ka society 
kaba sniew bad ka tynrai jong ka jingsniew 
ka long na ka jingkwah spah jong ka hi, 
hynrei kata ka jingsniew ba ngi lap ha ka 
Shangkhawiah Ki Rang ka long ka jingsniew 
kaba wan biang sha ka jingbha (good society) 
ha kaba ia baroh ki tyngshop ba sniew la slew 
bainong — Ka Madina kam lah shuh ban 
pyntrei kam ia ki bor jadu jong ka bad ka 
sngewthuh shai ruh haba ka wan “U Blei u 
la tim ia* ngi kat kum ki kam. Ngan sa iap. 
Ka jadu ba bat ka la trei kylla ia nga lada phi 
ngeit, khie ia long noh ki briew kiba shisha. 

6 

Pyllait baroh ki kam awria. Hynrei khatduh 
khlem artatien phin shem kum ma nga.”* 
Kumjuh u Jan u la kylla long uwei na ki tyng- 
shop kiba sniew hadien ka jingngat jong u ha 
ka Madina bad ka bainong jong ka ka long 
hi ka jingmatlah. “ U Jan ruh u kynmaw 
la ki jingleh sat ia la ka tnga bad u 
sngewthuh shai ba ka bainong jong kita 
ki jingleh ki long ki jingtim ba u ioh 
na u Blei haba u hi u ong “Mynta u tim u Blei 
shisyntim haduh katne nga long bad nga duh 
artad ia la ki khmat ka ruh ka la iap. Khie 
da ia pyrkhat kylla noh." Kine baroh ki long 
ki jingbabe halor la ki kam ba ki la leh. 
Kumjuh ruh u Shamarkhan u sngewthuh ia 
la ka kam namar ha kaba khatduh um lah 
shuh ban khie khlieh kat haduh ba u pan ia 
ka jingiap ban ia kaba im saja, u ong, "A Blei 
shim noh ia ka mynsiem jong nga. Ki pop ki 
kylla bih, ki la iDam kylla ia nga.''’^ Dei ka 
jinelalot spah kaba wanrah ia ka jingjot ia 
u Shamarkhan bad ka Madina haduh ba kin 
da iap. “ Hsmrei ia u Jan pat, la lah map namar 
kiei kiei kiba u leh ne bakla ki long lyngba ki 
bor jadu ym na ka jinglong tynrai jong u hi 
halor kita ki jingsniew. Kumta u Jan u la lah 


Screen 4. p. 93. 
•>lbld. 

** Screen 9. p. 94. 
p. 95. 

pat ban peit ia la ki khmat bad u iakynduh pat 
ia ka tnga jong u Ka Jani. Dei .hangne ba ka 
jingbha ka jop halor jong ka jingsniew ha 
kaba la pynwan pat ia ka jinglong babha jong 
u Jan lyngba ki jingbakla kiba u la leh lem 
bad ka jingiarap jong u Pukir ia u. Dei hangne 
ba u nongthaw drama kum u Peace Roy Pariat 
ba u lah ban pynjop bad pynkhraw ia kaba 
sniew da kaba bha. 

Ha kawei pat ka drama Khasi Haba ka 
Kupar Jot ka Dawa jong u Anthony Jala ruh 
ka don ka jingkwah spah. Ia kane ka phang 
la batai hadien ha kane hi ka lynnong ha kaba 
la batai ia ka Sub-society jong ki briew kiba 
kwah pisa. Hangne ruh lah ban iohi ba ka 
bainong jong ka jingkwah rhah ka long ka 
jingbabe kylla bad ka dei hi ka jingsniew kaba 
ha ka jinglong briew ym lah ban lait kaba 
mih hi na ka jingbakla ban rai ia ka kam da 
ka jingbym iaishah, ka mih na ka jingbym 
banse ban thorn ia ki jingsniew baroh wat la 
kata ka jingleh ka long kaba la shai kdar ha 
kiba ka long kaba sniew. la ki tyngshop 
basniew ha kane ka drama lah ban ong ba ki 
dei ki jong u Ksanbor Umteng bad u Jwain 
Nongwai. 

Lah ban pynkut hanpie ba “Ka jingkwah 
spah ka long ka tynrai jong ka jingsniew 
(money is the root of all evils). 

(2) Sa kawei pat ka t3mrai jong ka jing- 
sniew hangne lah ban ong ba ka dei ka jing- 
bishni. Ka drama jong u H. Mylliemngap, 

Ka Synjat Ba la Shem Pat ka don ia kane ka 
jingsniew, l3Tjgba ka Liak kawei na ki puron 
ha kato ka drama. Ka Liak ka iathuh ha u 
Shum kumne, "... Nga tang shu iohsngew, ka 
m5msiem jong nga, ka la sat sia bad mynta 
nga la kut jingmut hi triang ban pynhiar kput 
ia ka, nga tang shu iohlad." Dei ka iingbishni 
ka la wanrah ia ka jingmut pynhiar kput halor 
jong ka Korpamai, bad u Shum hi ruh u myn- 
jur ia ka Liak kumno ban pynsniew syndon ia 
ka jingim jong ka Korpamai, ” bad ki la leh 
ruh ia kata bad ki pynjot ia ka longiing long- 
sem jong ka da kaba ki la leit bret noh ia ki 
khun synrap ba ka kha bad iathuh ha ka 
Syiemsad ba ka kha khuniap. Hynrei ka 
bainong jong kane ka jingbishni kaba long ka 
tynrai jong ka jingsniew kam shym long kaba 
sniew, namar u nongthoh hi u pynwandur ia 
ka drama ba ka Korpamai kam kwah ia ka 
kput halor jong u Shum bad ka Liak namar 
ka Korpamai ka ong, "Ban pynhiarkput ia 
kiwei ka long kaba sang ha ngi ki Khasi, kiba 
phi ki la leh da ka jingbiej"” bad ka bainong 
ia ki ka long tang "Ka jingsneng jingkraw 
ba kin ym mlien shuh ban leh kumne bad 


"Act IV. Sc. II. p. 59 bad p. 60. 

"ibid. 

"ibW. p. 61. 

"Screen 2. p. 6. 

”*Act 11. Jlngpynl II. p. 69. 

ka jingmap jong ka Korpamai ia ki da kaba 
ka klet noh ia ki jingleh bymman jong ki 
baroh ia ka. Hangne lab ban ong ba ka jin^ha 
ka jop ia ka jingsniew namar ki jingthmu 
bad jingleh jong ki tyngshop basniew ka neh 
tang shipor bad ym shirta bad ki jingbha 
ha ka Korpamai la wanrah ha ki sngi ba khat- 
duh jong ka ha kiba ka jingbishni ka shah 
rem hakhmat ka jingbishni bad jingshida 
jong ka. 


4 


Mynta pat ngin ia khmih kumno ka jait- 
bynriew Khasi ha ki drama ka pyrkhat halor 
ki kam ba bha bad ba sniew ba leh da ki tyng- 
shop ki puron. Khnang ban ym iai ban biang 
ia kaei kaba la tai bha shakhmat halor ki kam 
sniew ngi sngewthuh shai ia kata ba ki don 
ki jaitbynriew kiba pyrshah ne ym iahap 
jingmut bad ki kam sniew ba leh da kito ki 
tyngshop basniew. To ngin ia kdew mynta 
tang katto katne tylli. Na Ka Shangkhawiah 
Ki Rang ngin shem ba ka Jani, ka long ka 
puron kaba im ha ka jaitbynriew Khasi, kaba 
shida bad ka babha; kumta ka pyrshah bha ia 
ki jinglong ka Madina. Ka Jani ka tip shai ba 
ki jinglong bad ki kam ka Madina kim ia dei 
dor ne ia dei dur dei dar haba ianujor bad ki 
briew kiba bha kiba im ha ka akor ka burom. 
Dei hangne ba ka Jani ka nud ban ong ba ka 
Madina ka dei "Ka khun ka nongp3mjot : 

Ka khun ka nongdie briew.” Sa uwei pat u 
tyngshop jong kane kajuh hi ka drama u 
pyrshah ia ki jinglong ka Madina bad une u 
dei u Thakur, u ong “Nga wan baiaskop myn- 
tan nga iohi ia u Jan bad ka Madina tang ar- 
ngut, ka mut aiu kata bad ka dakait ?” Hangne 
lah ban pynshisha ba ia ki jinglong bad ki kam 
basniew ka Madina ym don ba iaroh ne 
sngewtynnad da ki briew kiba bha lait satang 
ki briew kiba don ia kijuh ki jinglong. 

Ha u F.M. Pugh ngin shem ba don ka 
jingbein bad jingpyrshah halor jong ki tyng- 
shop kiba leh ia ki kam sniew Ka Sawangka ia 
ki San ngut Baiap ka don ei ei ban kdew halor 
kane. U kpa u Kyrtong u kwah ban pyni ba ka 
kiad ka long kaba sniew kumta u sneng ia 
ka kmie u Kynsai ba kan "Khmih bha ia la ki 
khun" ban ym liat ha ka kiad kum i kparad 
ne kpa jong ka hi." Ha u Mihsngi jong u 
Mondon Bareh ruh ngin lap ia kane ka phang 
ha ka na ki briew kiba shida kiba kum ka 
Serin bad ka Alis kin jin da la pyrshah ia ki 
jinglong jong ka Hui bad u Mihsngi. Ka Serin 
ka iathuh ha u Mihsngi bad ka Hui ki iaiaid 
kum ki Sew-synrai bad dei ruh na ka bynta 
kata ka jingleh ba ka kmie ka Alis ka iap. Ka 
ong ruh "I bat ka kam don burom bad i leh 
riewblei kum u angel jong ka jingshai ha ki 


Jingleh I. Jaka 2. p. 10. 
>«>lbid. p. 8. 

jingiaseng hynrei bun kiba tip ba i long u 
Phutani bah." Ka Serin ka pyrshah ruh ia 
ki jinglong ka Hui kaba shu pynbiej lut ia 
"ki kh3ninah samla kiba ia sop ia ka kum ka 
kiaw ngap.””** namar ka Hui ka dang shu 
sdang khie khynraw arsien kum ka dieng 
ing khong kaba la sei sla. 

Nangta lada ngin phai pat sha ka 
Sawangka ia ki Sawngut Baiap Mynsaw ruh 
ngin shem ba u F.M. Pugh u kwah ban kdew 
ei ei halor ki riti ki dustur u Khasi namar ia 
ki jingbakla bad jingsniew ba la leh shisien um 
kwah ba kin iai jia biang. Hangne haba u 
F.M. Pugh u wan rah ia ka jingshongsang jong 
u Hain Manik bad ka Shngainlang u mut ban 
kdew ba ka shongsang ka dei ka raibi kaba 
hiar pateng na u kni ha u pyrsa. Katno kata 
ka long kaba shisha ha ka rukom Khasi ? 
Namar katba sngewthuh hi ka shongsang ka ju 
hiarpateng na u kpa ha u khun ne ksiew ym 
na u kni kur ha u pyrsa kur. La katta ruh u 
nongthoh lyngba ka puron jong u ka Bliab 
Bliab u kwah ban kdew ba shuwa ba uno uno 
u rangbah ne ka kynthei kin iapoikha ki dei 
ban da kylli pyrthew bha ia ka jait ka kur, ki 
kha ki man klinang ban lait na ka sang ka ma 
ha ka shongkha shongman. Kumta ka Bliab 
Bliab ka iapyrshah shibun ia ka jingleh u Haiti 


“'Ibid. 

Scene I. p. 82. 

uba la leit ia la ka kur bad uba mut ruh ban 
pyniateh kurim ia u Hain bad kawei ka samla 
jong ka shnong kaba ynda la tohkit ka del 
kaba dang ia kam kur, iateh kur bad ka kur 
ka iait long u. Dei hangne ba ka Bliab Bliab 
ba ka ai jingmut ha u Nik ba un da jngoh 
shuwa ba un lyngkoh shapoh um ym ban shu 
noh riat pa noh riat, kumba leh u Hain. Kumta 
u Nik u kwah ban lait na kata ka sang ha kaba 
u nongthoh u wan rah ia ka jingiap ha u da 
kawei pat ka daw kaba bynrap lang bad ka 
jingthnam ki jingmut jingpyrkhat jong u ha 
ka jingiateh ktien jong u bad ka Balia. 

Halor jong ka jingbha ruh ngin shem hi 
ba don ka jingiaroh halor ki tyngshop ki 
puron kiba bha da ki briew kiba im ha ka 
society kaba bha. Ngin kdew mynta katto 
katne. Ka Jani na ka Shangkhawiah Ki Rang 
ka long ka puron kaba bha bad ka ioh ia ka 
jingiaroh na baroh ki tyngshop jong ka drama 
“U Jamindar u la pangnud bad bynnud eh ia 
I Jani. Te, iba la bha, wat, nga hi ruh nga 
bynnud te ...” Kine hi ki kyntien jong u 
Thakur kiba pynshisha ba ki tyngshop kiba 
bha ki don la ka jingiaroh bad jingshem bha 
haba kut. Ha Ka Synjat Ba La Shem Pat don 
ruh ka jingsiew kylliang ia ka tyngshop kaba 
bha kum ka Korpamai kaba la iaishah bad 
mad ia ki jingjynjar na ka jingshet kylla. Ki 


“Act V.Sc. IV. p. 105. 

shakri jong ka hi. Hynrei ka don ka jingiaroh 
ia ka Korpamai ha kaba kut da ii Kurup 
Singh hi haba u la tip ba ka Korpamai ka dei 
ka briew kaba hok bad kaba lui lui; u ong, 
"Nga sngewthuh mynta ba phi, phi la long ka 
briew kaba la dap pura bha ha ka jingim." *** 
Hadien ba la kdew katto katne ia ki kam 
babha bad basniew jong ki tyngshop puron 
ki drama Khasi bad ka jingsniew ki briew ha 
ka imlang sahlang ka drama, ngi lah ban ong 
ba ka dei ka jinglongbriew hi kaba pynlong 
ia iwei-pa-iwei i briew ha ka drama ban bishar, 
ban tuklar, ban sngew bad ban pyrkhat ia kaei 
kaba ki iohi ba kiwei ki leh. Kumta don 
napdeng jong ki kiba sngewiahap jingmut don 
pat kiba pyrshah namarkata hi ka dei ka jing- 
longbriew kaba pynlong ia u briew ban leh 
kumta. Katba kum ka jingsngew bad jinglong 
ba shimet jong u briew ha la marwei. Lah ban 
ong ba baroh kiei kiei kata ki kam babha ne 
basniew ba ngi lah ban shem ha ki drama, ngi 
shem ba ka ju shat ne pynphalang jingmut ei ei 
ha ka ka jingim ba shisha jong u briew. Lehse 
uno uno u nongthoh drama, u iohi ia kaei kaba 
ju jia ha kane ka pyrthei kaba ngi im ba u sa 
pynwan bad dro dur ha ki drama jong u lyngba 
ki t5nigshop ki puron ban kdew bad pyni ba 
kaei kaba jia ha ki drama ka la jia ne ka lah 
ruh ban jia ha ka pyrthei kaba ngi im. 


'“Act V.Sc. I. p. 92 . 

Don ki societies ha ki drama IChasi kiba 
don la ki jong ki ain; lah ban don ki ain thaw 
hi, ki ain blei bad ruh ki ain sain pyrthei. 
Ngin kdew mynta katto katne na kine ki ain 
ba la ong haneng. U F.M. Pugh ha Ka Sawangka 
ia ki Sawngut Baiap Mynsaw u pynkynmaw 
ka ain ha ka jaitbynriew Khasi ba ym shah 
ban iapoikha kulmar khlem da tip shuwa ia 
ka tyllong jong ka kur, ka tnat kur bad kumta 
ter ter. Kane hi ka long ka ain jong ka jait- 
bynriew Khasi kaba u F.M. Pugh lehse um 
shym thaw hi hynrei u pynkynmaw ba ki 
Khasi kim dei ban klet ia kata ka ain ba la 
buh da u longshwa manshwa. 

Ha u Baieit Donshkor jong u D.S. Khongdup, 
pat ngi iohi ia ka ain thaw hi lane ka ain 
khlem thoh u Syiem Kharai. Namar ym ju 
don ha ka jaitbynriew Khasi ban shu kem 
bishar da u syiem haba ki iapher jingmut 
shitnga. Ban "loit lyngkhuid bad sympat da 
u riphin ba la kyllan umphniang” lei lei te 
kan palat ia ka rukom ka jaitbynriew Khasi 
namar khlem da tohkit ne swar bha ia kaei 
kaba ki 'riewbymman ki leh ka long ka bym 
shongnia ban pynshitom. Hynrei u Syiem 
Kharai u pynmih ne thaw ain lade ba tang ia 
u briew uba iashoh shitnga ruh dei ban pyn- 


‘"Ibld. 

shitom bad kata hi ruh ka long ka b5mishisha 
namar ka tnga jong li Puka hi ka Swoin ka 
kubur ba u tnga jong ka "um ju pynmong ne 
pynthut" ia ka. Hangne ngin iohi ba u Syiem 
kharai u bat ia la ka bor tang ha lade hi bad 
um sngap ia ka jingaibuit ki myntri ki lyngskor 
jong u. U pynpaw ia kane lyngba kine ki 
kyntien, "Ka Hukum jong nga ka sah ka 
hukum jong nga.” 

Haba bishar bha ia kitei ki kyntien ngi 
iohi ba u Syiem Kharai u long uba thawain 
hi ha kaba u bat ia ka bor bad ka iktiar tang 
ha lade hi shimet. Katba lah ban tip ba ka 
jait bynriew Khasi, u Syiem um long u khlieh 
duh lane u lah duh halor kiei kiei baroh hynrei 
u sngap ia ka jingai jingmut jong ki myntri ki 
lyngskor bad ka rai ka shong eh ym tang ha 
u shimet hynrei ha ka dorbar pyllun hi baroh 
kawei. 

Ha Ka Synjat Ba La Shem Pat ruh ngin 
shem ba u H. Mylliemngap, u wanrah ia ka 
ain thaw hi u Kurup Singh. Lada un ioh khun 
lane lada ka tnga jong u ka kha khun iap, un 
jin da kylli pyrthew shuwa na ka kum u 
tnga ym ban rai noh shisyndon "ban beh noh 
ia ka na ling”. Lada u kwah ban ialait noh bad 
ka ruh don ki kyndon kat kum ki ain ba la 
thaw u Khasi ban ia pyllait san shyieng kumta, 
ban beh ia ka tnga na iing haba kam kha 
khun im ka long ka ain thaw hi u Kurup Singh. 


"'Jaka 2. p. 6. 



92 


KA JINGL0N6 TYNRAI U BRIEW 


Ngin poi noh mynta sha ki ain Blei — Ha 
u Mihsngi jong u Mondon Bareh ngin lap ba 
don ki ain Blei, namar ia u tymmen Basan ne 
u 'riewniam ym lah ban pyniakhleh pathar ka 
rukom im bad kiba im awria ne lyngkar. 

Ki ain sain pyrthei ruh ki don ha ki 
drama Khasi. la kine lah ban shem ha u 
D.S. Khongdup, U Baieit Donshkor ia ka 
rukom pyniaid ia ka synshar khadar ha ka 
hima jong u. U Syiem Sympa Singh u pher 
ha ka rukom synshar na u Syiem Kharai. 
Namar ka ain synshar u Syiem Kharai kim 
long kijuh ki ain ba pyndonkam da u Sympa 
Singh. U Donbok T. Laloo, ruh ha ka Shihar 
Ki Drama ka bynta II — “Ka jingstad u Basan 
Nongkseh", ka don ka ain sain pyrthei hangto. 
Ka rukom pyndonkam ia ki ain hangto ka 
long kat kum ka buit bad ka sap jong u Basan 
ban lap ia ka hok haba u bishar ia ka kam. 
Lehse ka jingstad u Basan Nongkseh ka long 
kum ka kynja ain sain pyrthei kaba kiwei 
pat lehse kim poi pyrkhat ban leh kumjuh. 

Ha U Kiang Nangbah ruh ka don ka ain 
sain pyrthei wat la kane ka drama ka dei ka 
historical play ruh, don ka ain sain pyrthei 
hangne ha kaba u Kiang Nangbah u kwah ba 
ka ri kan lait na ka jingsynshar nongwei. 
Namar lyngba ka jingwan jong u nongwei la 
pynkylla lut ia ka riti ka dustur Khasi ha 
kaba ia ki khajna ym ju siew. Kine lehse 


Bynta Banyngkong, Jaka I. p. 9. 

ki long ki ain sain pyrthei ha kane ka drama 
kiba lah ban wanrah bun kiwei pat ki jing- 
thmu kiba long pyrshah ia ka rukom synshar 
khadar u Khasi. 

Haba lum lang ia ki ain baroh kiba la 
kdew haneng lah ban ong lehse ka dei 
ka jinglong briew hi ban batai stad lane 
ban thaw ain ha kano kano ka kam kaba ki 
bat. Bad teng teng kata ka jingleh jong ki ka 
ktah shibun eh ia uba bun ba lang ha ka 
imlang sahlang. Hynrei ka jingduna ha ka 
jinglong briew ka long lehse kawei na ka daw, 
kham busien eh ka jingthawain ka mih hi na 
ka jingsarong bad hangamei jong ki tyngshop 
ha ki drama hi. Kumta ngi shem ba don ki 
ain thaw hi ki ain Blei ba la pynlong da u 
briew bad ki ain synshar khadar, kiba teng 
teng ki long pyrshah ia ka imlang sahlEing 
bad bym lah ban iapdiang lang da ki briew 
kiba im hangta. 


6 

Na ki drama Khasi ngi lap ba ki tyng- 
shop ki puron ki don la ki niam ki rukom 
(religion). Namar la kdew shakhmat ia ki 
briew kiba don ha ka niam (khristan) ha ka 
jingbatai ia ki sub-society kiba hap ha ka 
Chi^tian society. Te mynta ngin kdew tang 
ia ka kyrteng jong ki briew. Ngin kdew shuwa 
ia kiba long ne don ha ka niam Khristan. Ha 
U F.M. Pugh, Ka Sawangka KI San ngiM 

Baiap, ka Perdimon, u kparad, u Kynsai, ka 
kmie u Kynsai, u Kynrup, u Kynjai; nangta 
na ka iing u kpa ka Persina ruh ngi lap ba ka 
Persina ka kmie bad ka Serin, kumjuh ruh 
na ka iing u Kyrtong, u Kyrtong, ka kmie 
kine baroh ki tyngshop, ki puron jong u 
F.M. Pugh ki don ha ka niam Khristan. 

Ha U Mihsngi ruh ngin shem ba u Mondon 
Bareh u wanrah ia ki tyngshop ki puron kiba 
don ha ka niam Khristan, kum u Syntan, ka 
Hui, U Mihsngi, Alis bad u Liaw. 

Na ka liang ka niam Khasi ruh ngin shem 
ba don ki drama Khasi kiba kdew ia kine 
ki briew. U F.M. Pugh, haba u wanrah ia ka 
'sang' ha ka Sawangka ia ki Sawngut Baiap 
Mynsaw u mut ban kdew ia ka Niam Khasi 
namar lada u Hain u la shongsang u Nik um 
dei ban leh kumjuh. Ha kane ka rukom u 
Nik u hap ban wad ia ka tynrai ka kur ka jait 
shuwa ba un ia poi kurim bad ka Balia. 

Ha u Kiang Nangbah jong u Remy 
Phankon ruh ngin lap hi ia ka Niam Khasi ha 
kaba don ka Shad Khasi bad dei na ka daw 
jong ka jingiuhroit ia ka niam ka rukom 
Khasi ba don ka jingangnud jong u Kiang 
Nangbah bad ki trai shnong ban beh bad pyn- 
dem ia ki nongwei. 

Na ka Niam Hindu ruh ngin iohi ba don 
ki nongthoh drama kiba kwah ban kdew shata 


Bynta Banyngkong. Jaka I. p. 9. 

lyngba ka jingairong airup ia ki tyngshop ki 
puron ba kin im bad leh ki rukom kum ki 
hindu. Ha Ki Saw tylli Ki Drama ngi iohi ba 
ka jingsain dur jong ka niam Hindu ka shai. 
Ka Saidtri ba la thoh da u Hari charan Roy 
ka iathuh ia ki jinglong bad ki kam kiba ngi 
Ian ha ki hindu. Ka long kaba shisha ba u la 
pynshong nongrim ia ka drama na ka Maha* 
bharat. Sa ha ki lai tylli kiwei pat ba la thoh 
da u Dinonath Roy, ngi lap ia kajuh ka sur. 
Ha ka Srommotimai u nongthoh u pyni ba ka 
Hok ka jop thiaw ia ki jingsniew baroh. la ka 
jingphyrnai ka hok halor ka pap lajan bun 
na ki nongthoh drama ka pyrthei ki pyni 
kumjuh; hynrei ka jingdon ki kynja pukir 
blei, bad ki akor briew ba la pynpaw ki ialam 
sha ka jingngeit niam ki Hindu. 

Ha Ka Shangkhawiah Ki Rang jong u 
Peace Roy Pariat ruh ngi iohi ba don pukir 
blei. Lah ban ong ba ka bynta ba la ai ha u 
pukir ban law ia ka suhsat ha ka drama ka 
long ka snap Hindu, namar ha ka niam Khasi 
ym ju lap ba don pukir. 

Kumta lah ban ring nia ba ki briew ha 
ka drama ki don la ka jong ka niam, la u 
jong u Blei bad ka pynpaw ia ka jingiadei u 
briew bad uta u Blei jong u katba kum ka 
jingngeit jong ki hi. Ia ka bynta jong ka jing- 
ngeit u briew ha u Blei, yn thoh ha ka lynnong 
kaba bud. 



LYNNONG — III 


U BRIEW BAD U BLEl JONG U 


KA MAT PUSON ha kane ka lynnong ka long 
ba ki briew kiba shong shnong ia ka pyrthei 
ka drama Khasi ki don la ki jingsngewthuh 
ba halor jong ki don uba ha khlieh eh, uba 
lah baiai, bad uba tip lut ia kaba u briew um 
pei phang satia. Ia kum kata ka bor ba lah 
lut, lah ban ai kyrteng da u Blei ne ki blei. 
Ka shong kat kum ka jingbuh jong u nong- 
thoh drama ia ki kam jong uwei u Blei ne 
bun ki blei kiba ia kyrshan ia u Blei bahalor 
tarn. 

Haba nga pyndonkam ia ki kyntien "Blei 
bahalor tarn” ngam mut ban pynphai ia ka 
jingmut jong u nongpule sha ka jingngeit ki 
Greek ba u Zeus u long kumta ia ki. Kane ka 
snap ka don hi ha ki jingthoh Khasi ruh. Nga 
kwah ban kren shai ba ym shym la thoh 
ki nongwei ha ka ktien Khasi; hynrei dei ki 
Khasi hi kiba thoh bad dei ban sngap ia ki. 
Nga shim ba ia kaba la thoh hi u Khasi, 
lymda u leit ngeit ba ka dustur jong ka jait- 
bynriew ruh ka pdiang ia kata, un ym thoh; 
l3mida kumta un shah kynshi — kyneh ha ki 
nongpule. Wei ba u la thoh pat, bad wei ba ym 

don ba ujor bad kyntait ia kata ba ka long 
pyrshah ia ka rukom ngeit ki Khasi, la del 
ban pdiang ba na pdeng ki Khasi ruh don hi 
kiba ngeit kumta. Ki iingbatai shaphang ka 
jingngeit ki Kha kata ki bym pat pdiang ia 
kano kano ka niam la ka jong ki Khristan ne 
ki Muslim ne ki bym shym la pyniakhleh ia 
ka jingngeit Khasi da kaba kylla niam tang 
ban biang ka shimet, ki shah ia ki new wad 
jingstad ban shim ia kaba pdiang shi tyllup 
Ka pyrthei lym kumta kata ka jingtip Jong ki 
riewstad Khasi kam lah ieng ha khmat kiwei 
pat ki jaitbynriew lada ia ka jingthoh jong 
ki yn pynkylla sha kiwei pat ki ktien. 

U Rabon Singh u thoh kumne shaphang 
u Blei, bad ha nga hi, ka paw ba uta u Blei u 
dei u Blei rangbah duh. To ngin sngap ia u 
Rabon Singh : 

Ha ka niam Khasi kumba ki ju khot, "Ka 
Khein Ka Bishar" don kawei ka Blei ka 
nonghukum, na kane ki pan bun kiwei 
pat ki blei ki ban kham kyrsh2m ia la i 
jaid i kur kum u Suitnia ka lawbei, u 
Thawlang, bad ki phan ki kyrpad kata ruh 
lymda hukum kane ka Blei kim lah, ki 
ialeh shitom ban pynkohnguh ia kane ka 
Blei ha ka khein ban ioh bun bun kiwei 
ki blei ban kham kyrshan bad kham pyn- 
mih shibun ka jingbha ha ka Niaip 
Khein. ‘ 


^ Rabon Singh, Ka Kitab Niam Khein kl Khasi (1902), p. 4f. 
7 

U Rabon Singh u dei u Khristan, hynrei haba 
u thoh pat, u buh thik kat ia kaba u la ioh 
jingtip na ki rangbah ba la kham heh ban ia 
u ha ka rta, bad kita ki dei u Bor Hynniewta, 
U Sain Syiemlieh bad u Bit uba la kylla 
Khristan, hynrei uba tip bha ia kaba ki riew 
rim ki ngeit. Sa uwei pat u nongthoh Khasi, 
(n^an ym niew shibun namar ki Khasi shisha 
ki don, kumba thoh u Rabon Singh shibun 
ki kyrteng Blei), dei u Hari Charan Roy uba 
pyikhing bha ia ka jingngeit Khasi. Ha ka 
drama ba u ai kyrteng Ka Savitri (1910)) pat 
ngi lap bun ki blei Khasi wat la u iathuh ba 
u shim kylliang ia ka jingthoh na ka Maha- 
bharat ruh. U kdew sa ia ki kyrteng blei kiba 
ki Hindu ruh kim pat tip lymda ki shong 
skul ha u. Kita ki blei ki long (ngan niew tang 
khyndiat), ka blei long kur long kha, ka blei 
nongsei, bad kiwei pat. la kaba u la thoh ngan 
sa kdew biang ha ki mat kiba iadei dur. 

Ngam kwah ban tai nia halor ki jingthoh 
ki Khasi shaphang u Blei ne ki blei namar ba 
haba pule lut ia ki drama Khasi, nga shem 
ba la ian baroh ki tyngshop puron ki ngeit 
ba don Blei. 


2 

Ki Khasi ki ngeit ba don blei ne Blei, 
kumba nga la kdew naduh basdang kane ka 
lynnong namar u briew um lah ban ryngkang 
ia bun ki nud ha kane ka Jingim. Ia Imba um 
■tip, u ngeit ba don uba tip lut bad uta u dei 

u Blei jong u. U briew u shaniah ha kiwei pat 
la ki long ki briew ne ki jingthung jingtep. 
Um lah ban leh lut ia kaba u kwah ha ka 
jingim; u donkam ia ki paralok, bad ynda 
kiwei pat ki para briew kim lah pynhun ia u, 
u phai shawei pat; bad uta uwei pat dei u Blei 
jong u. Kane ka dei kaba ngi iohi ha ka jing- 
lap jong u Arbnai, ia uba la ibeih da ka para 
trai la long, bad da ka samla kaba shisien ka 
sngi ka la kloi ban shong kurim ia u. U briew 
um lah ban im khlem bam, kata ka jingbam — 
u khaw, u kba, ki jhur, ka um ki dei kiwei pat 
kiba shabar ia u. U Arbnai jong u Dinonath 
Roy u wad ja, wad um na kiwei pat ki briew 
haba la pynryngkangpar ia u da la u jong u 
kpa. Ia kitei ki jingbam jingdih la pynlong da 
u Blei. U briew u nam ia ka kyrteng Blei haba 
u bam u dih ruh. Um lah ban poi lut sha ki 
jaka baroh, um lah ban kiew sha lyndet ki 
lyoh ne shong shaba jylliew eh ka duriaw, 
lane don ha baroh ki jaka; namar kata ka daw, 
ia kaba um lah u ngeit ba don uba lah ban 
don lut, poi lut, ha ki jaka baroh. Uta u dei 
u Blei jong u. Haba u briew u khmih ia ka 
pyrthei mariang bad ia ka jingpyniaid ia ki 
um ki wah ha la ki lynti, haba u sngap ia ki 
sur na ki sim ki doh, ki khniang ki puit, bad 
haba u iohi ia ka jingbuh beit buh ryntih ha 
ka mariang' u ngeit ba dei u Blei uba leh ia 
kata baroh. la kane ka jingshisha ngi pule 
lyngba Ka Savitri jong u Hari Charan Roy ha 
kato ba ka Savitri bad la u tnga ki ialeit sha 
khlaw. Haba u briew um ioh ia ka bainpng 

hok na la ki para briew u khmih lynti ia ka 
bainong hok na la u Trai uba ai nong kat kum 
ki kam jong u ha kane ka pyrthei. 

Uta u Blei um long kum kiei kiei ia kiba 
u briew u lah ban mutdur ne thaw dur. U Dino 
Nath Roy u bein ia ka jingpyrshang ban thaw 
dur ia u Blei haba u pynkren ia u Rangbah 
Shnong ha U Arbnai kumne : "Lada ym ai 
iingstad ka long kaba i bieit shibun eh bad 
u shu shong lyngun kum u mrad lane kumba 
buh ia ka Blei thaw ha pydeng ki riewstad” 
(p. 1). Kane ka mut ba ka jingpyrshang ban 
thaw dur ia u Blei ka long ka jingibieit ha 
khmat ki riewstad. Ka daw ka long ba ki briew 
ha ka drama ki ngeit ba u Blei um don ka 
dur ia kaba ki jingthaw jong u ki lah ban pyr- 
thuh. 

Na kine ki mat puson, ngan pyrshang 
ban bishar ia u Blei jong ki briew ka drama 
Khasi kat kum ki khyndiat ki mat. 

3 


U Blei Nongthaw — Nongpynlong. U briew 
jong ka drama u ngeit ba u Blei Trai Kynrad 
u long u nongthaw nongbuh, nongpynlong, 
nongnynman ia ka bneng, ka khyndew bad ia 
baroh katba don ha ki. U Dino Nath Roy u 
pynkren ia u Pukir kumne halor kane ka mat, 
ha ka Srommotlmai (1912) : 

Pukir. ... Te, namarkata, ia ka jingim 
kmn dei na pha, ka Ram-ew, ka dei na u 

Blei u Trai nongbuh ia ka pyrthei baroh, u 
Trai u pyrsad mynsiem. (p. 15). 

Kane ka jingkren ka batai shai ba ia ka myn- 
siem ruh la ai da u Blei hi hadien ba u la thaw 
ia ka longbynriew-manbynriew. Ha kaiuh ka 
I aka, u nongthoh u pynkren shuh ban pyn- 
skhem ba ka pyrthei ka neh kumba ka long 
namar ba la seng nongrim ia ka da u Blei 
halon ka Hok, "Halor ka Hok ban neh ka 
Pyrthei”, pynkut u pukir. 

Nalor ba u la thaw ia ki briew, u Blei u 
ai ruh ia ki ki khun ban ioh pateng ia ka jing- 
don — i ingem bad ban pynheh ia ka kamai 
hok ha kane ka pyrthei. U Padsha ha U Arbnai 
u kren kumne : 

Padsha. Nga ruh nga la sngew hun ia ki 
jingkren ba ki ong ki tien stad shisha bad 
nga sngew nguh ia u Trai Kynrad ba nga 
ioh kum une u khun bastad bad bahok 
ba ka Hok ka long ka lynti ka jingstad, 
ka long ka lynti ka spah bad ka jing- 
itynnad baroh ki mih na ka lem bad ka 
bor u Blei Trai Kynrad ba ka jingbha ka 
phriang na u. 

(pp. 7-8). 


— Haba u Blei u la leh kumta, u briew u don 
daw ban sngewnguh ia U namar ba u la m lad 
ia ka jingbha ban par ha ka jingmut jong n 
briew. 

Kum u Nongthaw u Blei um ju ieh ia u 
briew ba un sah marwei ban iakyllur ha kane 
ka pvrthei; hynrei u da kyrkhu kyrdoh ia u 
ha ki kam bad ki jinglap jong u na kawei ka 
por sha kawei pat. Kata ka dei ka iingngeit 
jong u briew ha Ka Tiew Larun (1968) haba 
u S.J. Duncan u pynkren ia u Het kumne : 

HET 

Sa tang ma nga u khlieh ka iing i mei, 
Ngan khih ngan ksar rangbah ban suk 

I Hep, 

U Trai Kynrad un nang kyrkhu kyrdoh, 
Ngan shait ngan khlain, ngan ieng rangbah 

hi joit, ... 

(P- 4) 

Ba U Blei u long u nongbuh nongpynlong 
ia kiei kiei baroh la phla da bun ki nongthoh 
drama Khasi. U Dewi Singh Khongdup u pyn- 
kren kumta ia ki tyngshop-puron jong u ha 
U Baieit Donshkor (1968) kynthup ia ka 
Meirisan (p. 26) bad ia u Baieit Donshkor 
(p. 102). Ha Ka Nabon ruh la pyni ba u Blei 
u pyniaid ia kiei kiei baroh na sha lyndet ka 
jingtip bad jingiohi jong u briew (p. 120). U 
Hamarbabiang Mylliemngap pat u pynlong ia 
ki briew ki drama jong u ban pdiang ia u 
Blei kum u nongsam bynta, u nongmang Ipa 
ia kiei kiei ba u briew un iakynduh ha ka 
jingim jong u. Kane ka dei ka jingmut jong 
k' jingiakren hapdeng ka Korpamai bad ka 
Teimon; ka jingkren ka Shai ka pyni ba u 

Blei u la pynbuh Ipa ia ki briew ba kin iapoi 
kha ruh. Kito ki jin^kren ki paw ha Ka Synjat 
Ba La Shem Pat (1979) khamtam ha ki sla 46, 
47, bad 76. Ha Ka Rangli (1980) ruh ngi pule 
ia kata ka jingshisha ha ka jingkren ka Sang- 
sot (p. 1), ka Rangli (p. 23), bad ka Pdianghun 
(p. 76). 


4 

U Blei u don ha bneng bad ha khyndew. 
Ha ki saw tylli ki drama Khasi ngi iohi ruh 
ia ka Jaka shong u Blei Nongthaw bad kiwei 
pat ki blei. U S.J. Duncan u buh ia u Blei ha 
jrong; ngi ngeit ba kata ka jrong ka dei ka 
bneng. Kumne u pynkren ia uwei na ki tyng- 
shop jong u. "Ngam poi pyrkhat/Ka Jing- 
kyrkhu u Trai Nongbuh Nongthaw na jrong” 
(p. 92). U nongkren dei u Het, bad haba u 
kyang ”Ko Bneng” ha ki lain babud, ngi 
sngewthuh shai ba u Blei u don ha bneng. 
U H.W. Sten pat um shym la ai ksai ha Ka 
Mahadei (1983) ia ka jaka shong ne ka khet 
U Blei. Haba u Nongkren blei u ioh ka bor 
ban batai ia ka jingeh ba lap ka Dorbar blei 
ha Raitong, u kdew ia ka jaka ba sha lyndet 
ki lyoh kum ka jaka shong u Blei. Ngi iohi 
shuh shuh ha katei ka drama shempap ba u 
Blei u kren lyngba ki briew ruh haba u ijion 
ban leh kumta. Kine harum ki sakhi na ka 
kot hi. 

NONGKREN. Lada u Blei u hiar ban pyn- 
shai, ynda nga saham phin pvnkup ia nga 
da kane ka ryndia na khlieh ha kjat. 
(p. 34). 

Na ki saw Iyer ! Na lyndet ki lyoh ! 
Haba khot, haba pan, haba wad, 

Haba thud; jubab un ioh, jinghun un mad. 

Na kitei ki jingkren jong uwei u tyngshop 
ngi sngewthuh ba ka jaka shong ne ka khet 
u Blei kam long ha ka pyrthei; hynrei ha 
lyndet ki lyoh, Ngi tip pat ruh na ka saians 
ba ha lyndet ki lyoh don tang ka suin bneng. 
Ym ju don lyoh haduh ban da poi bneng. 
Nalor kata ia ka pyrthei ym kham kah lyoh 
ha ki por barang barkhiang. Ka mut lehse ba 
u Blei u shong ha pdeng ka pyrthei bad ka 
bneng. Haba ka jingkren uta u Blei ka la kut, 
u Nongkren u iathuh kumne : 

Sha ki saw Iyer, sha ki lyoh, 

Sha u Pyrkhat. H''"'am ! 

(p. 37) 

Bun kitei ki lain ki mih ha kajuh ka kot ha 
ki bynta ba la ai ha u Nongkren blei. Lada u 
Blei u leit phai sha ki lyoh bad sha v Pyrthat, 
ngi tip lehse ba ia ka leilieh bad u pyrthnt la 
pynlong da ka jingiatyngkhi’h ki Iyer; bad lada 
kumta. ha ka pyrthei jong ‘ 'a Mahadei u Blei 
u don ha shiteng ka bneng bad ka pyrthei; kata 
haba u don kam ban leit kiew sha bneng u 

leit katba mon bad haba ki briew ki don kam 
ia u, u wan ha tbian eh lyngba u briew ban 
kren na ka bynta jong u. La kumno kumno 
nih, ngi ioh ia kawei ka jingshisha : ba u Blei 
la u shong hangno hangno ruh, u sngap u 
sngew ia ka jingdonkam ki briew ba u la thaw; 
U sngewsynei ia ka jingdum buit jong ki bad 
u wan ban pynshai ia kito kiba wad ia u. Kane 
ka long tang ka jingthaw nang ne thaw da tip 
jong ki nonglhoh drama Khasi katba kum ka 
jingsngewthuh jong ki; bad ba ia ki tyngshop 
ki pyniaid kam katba ki sngew dei. 

Kaba iasyriem bad ka jingiathuh u David 
ki Jiw dei kaba paw ha ka Savitri. Kata ka 
long ba k blei ki tap ia ka pyrthei baroh 
(p. 7). Ha ka Srommotlmai (p. 13) ruh ngi 
iohi ba u ’ u tap lane dap ia ka pyrthei 
baroh. Ka a mut ba ym don ka jaka ha 
kaba u Blei um iohi ia ka kam bha ne kam 
sniew ba u briew uba long u jingthaw jong 
u u leh. 

Ki nongthoh drama ba la jer kyrteng 
haneng ki nvpkren lyngba ki tyngshop-puron 
jong ki ia ka bor bad jinglong, kumjuh ruh 
ia ki kam u Blei. Ha Ka Mahadel te la wan 
rah ia u Blei ban kren lyngba u briew ha ki 
briew namar ba kita ki briew kim lah shuh 
ban law ia ka rohsat da lade hi. Ka jingjbh 
jong u nongthoh ka kham iahap dur bad ka 
jingbata: u Horace kaba ong ba ia ki blai yih 
dei ban wan rah ha ka drama lymda ka jyrwii 

iyrwat ka mih kaba donkam kum ia uta u 
briew ban law ia ka. " Ka long kawei na ki dak 
ba paw jong ka buit thaw drama u nongthoh. 

5 

Ki jinglong u Blei. Na ki drama baroh ba 
nga la pule, lah ban iohi ia ki katto katne ki 
jinglong u Blei. Kine ki jinglong ki long kiba 
sngewtynnad, bad ngan kdew ia ki kat kumba 
nga iohi. 

U Blei u long u bahok. Ha U Arbnai (p. 45) 
ngi iohi ba u Blei u long u bahok bad um ju 
sngewbha ia ka pap. Haba ki briew ki im hok 
iaid hok u ju thaw ki lad ki lynti ban pyllait 
ia ki na ka jingiap ruh; namar ia kaei kaei u 
la tip hi ma u. Kine ki jingiakren ki long ki 
sakhi : 

Kmi : Ah, u Blei u dang don hi bad ngi, 
khun ba wan poi da kum une u briew u 
ban shah iap pynban da lade na ka bynta 
kiwei, haba la tip ia ka ban iap ruh shu 
pyneh ban leit iap. 

Thumsing : Ka jingisynei u Blei haba iaid 
ia ka jingshisha bad ha bam don pop 
ei ei la duk ruh halor ka Hok, ba ong 
ki briew duk hok te kane ka la dei, la 
poi sngi ban iap ruh u Blei u iarap. 


‘Ar» Poetica, para 14. 

Dei ka jinglong hok iong u Blei kaba pynlong 
ia u ban iarap ia ki briew kiba la poi ha ka 
khim khait kum u Thumsing. Ha Ka Shang* 
khawiah ki Rang (pp. 88ff) ruh ngi iohi ia 
kane ka jinglong hok jong u Blei. U iada ia 
ka Jani bad u khun jong ka na ka jingiap. 

U Blei u long uba map ei. Ia kane ka 
jinglong U Blei ngi iohi shai ha ki katto 
katne ki jingiakren ha ki drama Khasi. U 
D.S. Khongdup u pynkren ia ka Meirisan 
kumne ; 

Meirisan 

Ah, ko Trai Kynrad ! To map kein, Me 
uba kynrei ka jingisynei bad ka jing* 
map ei, ia ka lait ka let, ia ka pap lui 
sang, ia ka ryngkang ka palat, ba nga 
ka riewkynthei nga la leh. 

(Baieit Donshkor, p. 26) 

Katei ka jingmap jong u Blei ia ki briew 
kiba la kylla bha ka paw ha Ka Shangkhawiah 
Ki Rang ruh. U jan uba la ngop ha ka jyrsieh 
jong ka Madina bad u Shamarkhan u la ioh 
map na u Blei; hynrei kata ka jingmap ka 
hap iaid lyngba u kpa jong u; u Jan hi u kren 
kumne : 

JAN. Papa, phi la map ia nga ? Phi la map 
phi u kpa, U Blei ruh u la map. Kumba 
phi la isynei ia nga bad map ia nga. U 
Blei ia phi ruh un kyrkhu. 

Nalor ba u Jan u la sngewthuh ba u Blei u 
la map ia u, u ioh biang ia ka iingiohi ki 
khmat na kaba u la long uba matlah. U la iohi 
markhmat ia baroh (pp. 89, 90, 97), khamtam 
ia ka Jani, ka baieit long u. U ioh map na u 
Blei namar la pynngat ha u ia ki jingsniew da 
ka buit kwah spah ka Madina. 

Shuh shuh, kata ka jingmap ei u Blei kam 
long kum ka jingmap U Jisu ia u dakaid halor 
ka diengphna; namar ia u Shamarkhan bad ia 
ka Madina ym don jingmap satia namar ki 
sngewthuh ba ka jingpynshitom ka wan na ka 
jingleh ba da thmu jong ki hi ha kaba pynngop 
ia bun ki riewbha riewmiat ka sor Shillong. 

Na katei ka jingpyni haneng, ngi iohi ruh 
ba u Blei ha ka drama Khasi u long uba isynei. 
Dei da ka jingisynei jong u ba u Jan u iakynduh 
biang ia la ka tnga bad u khun, bad ba u la 
koit ruh. U Jamindar ruh u sngewthuh ia kata 
ka jinglong u Blei haba u kren ha ka Jani 
kumne ; 

JAMINDAR. A ! ha ki ktien ka riewblei U 
Blei Un sa kheindor ia ki ummat jong 
phi ha kawei ka sngi ... kin sa long 
mawkordor. 

(p. 76). 

U Nongthoh ia U Arbnai ruh u iohi ia 
kata ka jinglong ba isynei u Blei ia ki briew 
haba u pynkren ia u Arbnai kumne : 

ARBNAI Nga nguh ia phi pa 

bad rangbah baroh. To U Blei Trai Kynrad 
Un i synei ia ngi baroh. 

(p. 6). 

Ha U Tipsngl ruh ngi lap ia kajuh ka jinglong 
u Blei. Kine harum ki long ki jingkren kiba 
thew sha kata ka phang : 

TIPSNGI. Nga nguh nga dem ia phi mei, 
pa. Nga wan poi bha, bad ym don jing- 
shitom ei ei ha lynti ruh. Da ka jingisynei 
U Trai Kynrad phi ruh phi ia shait ia koit ? 
(p. 19). 

Nangta pat sa kane ka jingpynshisha na kajuh 
ka kot (pp. 33f). Ynda U Tipsngi u iohi ba ym 
don nongiarap shuh ban pynlait ia u na ka 
krem, u duwai kyrpad ha u Blei ba un isynei 
ban pynlait ia u; bad kum ka jubab ia kata, u 
nongrep u la wan mih bad ia u nongkyrpad la 
sei shabar. 

U Blei u long uba ieit ia ki briew. Ngi 
ju iohsngew bunsien ba don ki kyntien pyn- 
hun kiba ong ba u Blei u dang ieit iano re 
iano, la ia ka ri ne ia ki briew. Kane ka rukom 
pyrkhat ka la rung ruh ha ki drama Khasi. 
Ha U Tipsngi, u nongthoh u pynkren kumta 
ia kawei ka puron. 

KHUN U PADSHA. Em, kynrad jong npt 
baroh amgut mynta, ngan ong ia phi Mel 
bad Pa, lada im don shisha ine i kham 

jong phi, nga la long ka briew bam don 
kyrteng shuh ha kane ka pyrthei, bad, 
ka burom jong nga ka la duh. Hynrei, 
ba dang ieit U Blei Trai Kynrad, i la 
pyllait na ki dakaid da kaba siewspah. 

(p. 20) 

U Blei ha katei ka jingkren u ieit tang ia ki 
briew kiba iaid da ka hok ha ka suk ne ka 
shipa; bad lada ki briew ki iaid ha ki lynti 
bymman, u Blei ruh um ieit shuh. Te katba 
dang ieit dang sngewbha u Blei, bad katba 
u briew u dang iasuk bad u, um donkam ban 
khuslai ha la ka jingim. U Padsha ha kajuh ka 
drama u sngewthuh kumta haba u kyntu ia 
ka kmie bad u kpa u Tipsngi ba ki ym 
"khuslai eh ia kano kano, ka long ka mon u 
Trai Kynrad" (p. 38). 

Haba u Blei u ieit ia u briew u ai lut kat 
kaba uta u briew u donkam, wat ia u tnga ruh 
dei ma u hi uba ai. Kane ka paw na kine ki 
lain jingrwai ba la pynrwai da ka Korpamai : 
"Ah ka nusib — ka nusip ba ai u Blei,/Shu 
kha ma kha ngan sa long ka Mahadei." Ka 
Synjat Ba La Shem Pat (p. 39). Ia kite! ki 
k3mtien la pynkren shwa ba ka Korpamai kan 
iashong kurim bad u syiem jong ka Hima. Ka 
la shong suk katto katne snem, hynrei da ki 
buit runar jong kawei ka briew, ia ki khun 
ba ka la kha la shah rah tuh mar iadep kha. 
Ka jingkwah khun u syiem ka pynlong ia u 
ban beh noh ia ka. Ha kata ka jingjah burom 
ruh, ka Korpamai ka phai sha u Blei kum 

uba ju ieit ia kiba shah leh bein shah ban 
bein khlem don ka daw pap na lade. Shwa ba 
kan laid pukir, ka rwai biang : 

KORPAMAI 

I Mei I pa ruh im don shuh, 

Ki kur ki jait ruh ngam ithuh; 

Sa tang U Blei u Trai Kynrad 
Ba lah ban spain dohnud ba kad. 

(p. 70). 

Kumba ka la duwai, kyrpad Blei ha shuwa 
ban kut ka drama, u nongthoh u la pynwan 
biang ia ka sha iing syiem da ka jingkmen. 

Kaba ngi iohi ka long ba haba u Blei u 
ieit, u ai ia ka jingpan jong ki briew ba u la 
thaw ha kane ka pyrthei. 

Ha Ka Savitri (p. 10) ngi pule ba ki blei 
ruh ki burom ia ki briew. Kata ka jinglong 
jong ki blei ka paw ha kine ki kyntien. 

SYIEM ASWAPATI. Ale, mei Savitri, to 
khie phi wad da uwei pat, uban long u 
kynrad jong phi, ko mei lymphuin 
jyllun jong nga. Kawei ka jingdima 
bakhraw ha uta u samla ka la tap noh 
ia ka jinglong babha jong u baroh. U 
Narada ba tyngshain uba burom wat 
da ki blei ruh,... 

Ia katei ka drama la pynshong nongrim na 
ka jingiathuh khana ha ka Mahabharat; bad 
don daw ban pynkut nia ruh ba kita ki blei 

ki dei kito kiba ki Hindu ki mrne nalor u 
Blei nongthaw. Uwei na kum kita ki blei dei u 
Jama, uba la ai lut ia ka jingpan jong ka 
Savitri tang namar ba u buroi. . ia ka ktien 
hok jong ka. (pp. 25-32), Kiba kum kita ki 
blei burom briew kham shiton ban lap ha 
kiwei pat ki drama. 

Ka jinglong bakhatduh kaba nga kwah 
ban kdew ka long ba u Blei u lorg uba thut 
shen, bad haba u long kumta, u pynwan ia 
ka jingpalat ki kpa ha ki khun, wat ha ki 
ksiew ruh. Ha Ka Sawangka la Ki San Ngut Ba 
lap, ngi pule ba u F.M. Pugh u pynrung ia 
kum kane ka jinglong ha U Blei, lehse u bud 
ia kawei na ki hukum u Moses. 

PERDIMON — Balei, Mei, ka long kumne 
ia i parad ? 

KMIE U KYNSAI. — Kajuh kein ka jing- 
lehbieij jong i haba i dang khlain dang 
shait, dang eh ka met ka phad kumba 
leh u kpa jong phi uba la leit noh. Yn 
leh kumno, phi khun, ba la sniew hi 
la ka kupar. Ka jinglehbieij jong 
i ka leit bit leit par pynban sha 
u kpa ki khun, haduh ba ngin da duh 
syndon thiaw ia u ! Dwai tangba kan 
n 3 rm hiar raibi kein ha ka iing ka sem 
bad kan kut noh artat katto, ho khun. 

(p. 3). 

Ka buit jong u F.M. Pugh ha katei ka jingia- 
kren ka long ba ka jingryngkang hukum ne 
jingleh palat ka hiar ha ka iing. U Kparad ka 
Perdimon dei uba dih kiad mynba u dang 
samla, te ka ling hi kaba la kam ban ioh da 
kum kita kiban shongkha shongman ka iai 
mih hi ka pali ban don nongbteng. U Kpa ka 
Perdimon u bym ju dih mynshwa ruh u la 
long kum u kparad jong ka hi; bad haduh 
ban da iap syndon. Na u Kpa pat ka wan hiar 
raibi ha ki ^im. U Kynsai, u Kynrup bad u 
Kynjai ruh ki iap namar ki kam ba ki leh 
hapoh ka jingpyniaid u thiat. Hynrei ka 
jingduh bakongsan ka long ia ka iing ka sem 
haba ha kajuh ka sngi ki nongdih ki iap 
haduh lai ngut shipara, bad u Parad ha la ka 
jaka jaka, 

U Blei jong u briew ha ka drama Khasi 
u ai nong ia ki briew katba kum ka jinglong 
bad ki kam jong ki. Ha U Tipsngi, u la siew" 
spah ia u Tipsngi bad u la shah ia u Myntri 
ban shem jynjar namar u la leh klep ia u briew 
bahok. Ha ka Srommotimai la thoh shai ba u 
Blei u ai bainong ia ki briew. 

NAJIR. Ka dei shisha ban da ia pytkhat 
bha, ba kam dei ban shu pynduh lut 
ia ka shnong namar ka long ka bam 
dei. Ban leh kumta ha ka jingpynhiar 
kput, kam long kaba bha ha kane ka 


8 

pyrthei. Kat kum ka jingleh, yn ioh hi 
la ka bainong na iing u Trai. 

(p. 34). 

Ka jingai bainong hok u Blei ia ki briew 
ka paw bha ha Ka Shangkhawiah Ki Rang 
jong u Peace Roy Pariat, khamtam ha kine ki 
bynta. Wei, haba u Pasan jong ka Jani u khroh 
ia ka ban ialeit sha iing ka Madina kata ka 
Jani ka kyntait namar ba la ka long kumba 
pynlah ia u kpa ruh, ka jingpynshitom na u 
Blei ka ap ia ki nongleh de (p. 9). Ar, u Does 
u maham ia u Jan ba um dei ban leh bein ia 
ka Jani namar da kaba leh bymdei, u Blei u 
takor lyndet syndon phlak (p. 69). Kane ka 
jia shisha haba ngi lap ba u Jan u la shem 
jynjar hadien ba ka Jani ka la phet na iing 
jong u. Lai, ia ka Jani bad ia u khun jong ka 
u Blei u la ialeim pat sha iing u Jan bad ia- 
kynduh biang hadien ba u Jan u la kylla bha. 
Saw, u Blei um map shuh ia ka Madina bad 
u Shamarkhan wat lada ki kylla bha ruh. 
Baroh ar ki iap noh. 

Ban pynkut ia kane ka jingpule shaphang 
ka jingiadei u briew bad u Blei jong u, lah 
ban ong ba ha ki drama Khasi kumba long 
hi ha ka imlang-sahlang bashisha ki briew ki 
ngeit ia ka jingdon u Blei, ia ka bor bad jing- 
bha jong u ia ki briew bahok babeit bad ba 
wad ban leh ia ka mon jong u. Shuh shuh, 

ngi iohi ba u Blei ha ka drama Khasi u long 
uba sngap ia ka jingkyrpad minot ki bahok; 
bad uba map ruh ia la ki briew haba ki kylla 
bha. Ka jingdon iong kiwei pat ki blei, la ki 
baheh ne barit ha ki drama Khasi ka mih na 
ka rukom pyrkhat hi jong ka jedtbynriew 
Khasi; hynrei kaba shai ka long ba u briew 
u tieng bad shaniah ha u Blei ia kaei kaei 
baroh kaba um lah ban leh bad ban pyndep 
da lade hi. 



LYNNONG — IV 


KA THONG U BRIEW 


Uwei pa uwei u briew u don la ka thong 
ban iabeh. Dei ma u hi u ban kit khlieh ia la 
ka jong ka thong ha ka jingim jong u. U Miner 
Maymond ^ u ong “ba u briew hi u dei u nong- 
kit khlieh ia la ka thong ha ka jingim da kaba 
im hok ne im thok, ha ka jingkhuid ne ka pap 
ba lah ban iathuh lypa ia ka jinglong jingman 
jong u hi.” Halor katei ka jingong jong u 
Raymond lah ban pynshisha ba uwei pa uwei 
u briew ha ka jingim kaba shisha ne ha ka 
jingim ha ka pyrthei drama u ialeh katba lah 
ban iaksaid bad ban kot sha ka thong kaba u 
thmu ha ka jingim jong u. Hangne ngin ktah 
katto katne ki mat ha ki drama Khasi kiba 
kdew ia ki tyngshop ki puron kiba ialeh ban 
poi sha ka thong ka jingim jong ki. Ha ki 


^Systematic Theology, Vol. II ed. by Hitchcock & Walden 
(Newyork, 1877) Chap. III. p. 77 — Raymond writes thus: 
"Man becomes a responsible agent and the arbiter of 
destiny that by which virtue and vice, holiness and 
sin may be predicted of his character and conduct." 

lynnong kiba la dep la kdew bad pyni lypa bd 
u briew u ialeh katba lah ban kot sha ka jing* 
janai bad jingjop. Kumta ngan jied ban batal 
ia kata halor kine ki mat harum 

(a) Ka jingjop pyrshah ia ka jingshah 
jop. 

(b) Ka Jingjanai — la ha ka jingtrei kam, 
ha ka jinglong mynsiem — lehse ban 
pynhun ialade, ne ia ka kmie u kpa. 

(a) Ka jingjop pyrshah ia ka jingshah jop 
— Halor kane ka thong, ngi lah ban pyni 
shuwa na u Dewi Sing IGiongdup ha U Baieit 
Donshkor. Ha kane ka drama, ngi shem ba u 
Baieit Donshkor u long uwei na ki tyngshop 
uba kwah ban iaksaid ban kot sha ka thong 
ka jingjop bad ka jingjanai. Ka daw kaba 
pynlong ia u ban sngew bad don kum kata 
ka jinglong ka dei ka jingkut jingmut baskhem 
jong u bad ban len lade haduh ba un da iohi 
ne poi sha kata ka thong kaba u thmu. Ia ka 
jingkut jingmut jong u ban kOt sha ka jitig- 
jop la kren hi da u ; "Naduh kane ka sngi, 
ngan da khang khai bad laid adkar. Barbh 
shikatta, nga pynbit tang ia ki kjmtien nong^ 
rep; hynrei katto te nga dei ban nang sa ia ki 
akor syiem de."* Ha kawei ka jaka ruh u 


*Act I, Scene 2. p. 15. 

kren kumne : "Ki lumbah bad ki lum rit kin 
tap ia nga, ka duriaw bad ka ramew kin nguid 
ia nga, lada nga u thep m^siem, u Idiun 
phrangsngi, u khun marwei jong phi ngan 
ang iwei i ktien hapoh iing syiem." * Ka jing- 
thmu jong u Baieit Donshkor ka long ban 
jop bad ialeh pyrshah ia u Sliang Mawpun, u 
baieit jong ka Shi tala Koina kiba la iaphylliew 
jingieit markylliang. ‘ Hynrei ki jingthmu u 
Baieit Donshkor ki long "Lada ki ktien ka 
Mahadei ki long kiba shisha, kata ba u shakri 
u long kynrad, ngan nym pyrkhat shuh ia 
kiwei pat ki kam, tad haduh ba ngan da lah 
pynurlong ia ki ktien ka Mahadei.” ‘ Bad kine 
ki kyntien ki sah ha ka dohnud u Baieit 
Donshkor haduh ba un da jop thiaw sha kata 
ka thong kaba u thmu baroh shikatta. Kumta 
ka jingjop jong u Baieit Donshkor ia ka 
dohnud ka Shitala Koina ka wanrah ia ka 
jingshah jop jong u Sliang Mawpun uba don 
ia kajuh hi ka jingthmu hynrei uba la sngew- 
thuh lypa ia ka jingduh jingkyrmen ban jop 
ia ka Shitala Koina. Ki kyntien jong u hi ki 
wanrah ia ka jingartatien ba u lah ne em ban 
ialeh pyrshah ia ka jingshah jop — u ong, 
"Ngam lah khlem da sngewsyier ioh ba, ha 
kano ma ka sngi u ksar aiu-re un wan mih 


«IUd. 

*Act 1, Scene III. p. 4446. 
*Act I, Scene IV. p. 55. 

kyndit bad un rong noh ia phi na nga.” * Bad 
kane ka la wan urlong shisha namar ka jing* 
shah jop jong u ha u Baieit Donshkoi*. Ha kand 
kajuh ka drama ngin shem ia ka jingshah jop 
u Syiem Kharai uba nud ban byndi ia la ka 
hima bad duh la ka pansngiat tang da ka 
jingsarong jong u; u ong, “Ngan nym suk 
iymda nga ioh ban pynshad khnai ia u." ’ Bad 
kita ki jingkwah jong u ki la pynlong ia u 
ban shah jop ha u Baieit Donshkor haba ia 
u Manik la pynper shisha. Dei hangne ba u 
Syiem Kharai u la duh noh ia la ka Pansngiat. * 
Ha Ka Shihar Ki Drama ruh ngin shem 
ba u Donbok T. Laloo ha ka bynta kaba af 
long ka kot “Ka Jingstad u Basan Nongkseh/' 
ka don ka jingjop kaba ialeh pyrshah ia ka 
jingshah jop lyngba ki tyngshop ka drama. 
Ki tyngshop kum ka Kyrhai bad u Lak ki 
nang mut ban poi sha ka jingjop da ka jing: 
tuh, jingthok, jingshukor lialor kiba duk kum 
u Jriak bad ka Kynjai. Phewse ka jingiaishah 
jong u Jriak bad ka Kynjai ban ieng ha la ka 
hok ki poi sha ka thong ka jingjop lyngba ka 
jingstad bishar jong u Basan. * 

Lah ban ong ba ka jingjop barobor ka ju 
ialeh pyrshah ia ka jingshah jop ha ka Hok 


*Act I, Scene III. p. 45. 

'Act IV. Scene I. p. 100. 
•Ibid. p. 103. 

•Act III. Scene IV. pp. 60^3. 



120 


KA JINCLONG TYNRAl U BRIEW 


bad ka jingshisha, ym ha ka thok ka shukor 
wat la ngi shem ba ha U Baieit Donshkor jong 
u D.S. I^ongdup, i kumba ka jingthok jing- 
shukor ka khie rasong haba u briew u iaksaid 
ha ka jingim jong u ban poi sha ka thong jong 
ka jingjop. Halor ka thong jong ka jingjop, 
lah ban shu kdew sa katto katne tylli ki drama 
kum Ka Synjat Ba La Shem Pat jong u 
H. Mylliemngap ngi iohi ba ka Korpamai ka 
poi sha ka thong ka jingjop ha kaba kut da 
ka jingiaishah wat la ka hap ban mad ia ki 
jingeh ha ka jingim jong ka na ka jingshet 
kylla kiwei. Ha Ka Shangkhawiah Ki Rang 
ruh ngin iohi ba u Peace Roy Pariat u pynieng 
rasong ia ka Hok haba ka Jani ka long kaba 
iaishah, shida bad ba ieit hok ia la u tnga bad 
ka thong jong ka ka long ban poi sha ka jing- 
jop kaba hok bad ka ioh ruh ban mad ia kata 
ka jingjop shwa ban kut ka drama wat la ka 
la im sngewsih haba u Jan u la shah jop ha 
ki bor jadu ka Madina. 

(b) Ka jingjanai — Lada ngin shim ia ka 
jinsfjanai ha ka jingtrei kam ngin lap ba don 
katto katne tylli ki drama Khasi kiba kdew 
ia kane. Ha tl Tipsngi jong u Dinonath Roy 
ngin iohi ba u Tipsngi u long uwei na ki tyng- 
shop uba ngi lah ban ong ba u long uba janai 
ha ki kam ki jam ba la ai ha u. Ha ka jingia- 
kren u Nonghikai bad u Sodakor la iathuh 
ba "U Tipsngi u la biang bad, kat kaba hikai 
u la lah baroh. U long uba nep bad u lah ban 
kynmaw kat kaba bthah bad u long u khynnah 

uba bha ba hok bad uba lah ban shaniah ibl 
kano kano ka jingtrei ban aiti ha u." Ha KA 
Savitri jong u Hari Charan Roy ruh ngin lap 
ia ka Jingjanai ha ka jingtrei kam lyngba ka 
Savitri ha ka jingiakren ka Balia bad ka 
Sngap; Ka Balia ka iathuh ba ka Savitri "Ka 
la pynkmen ia la u tnga da ki ktien bathiang 
kum ka ngap bad da ka iingtbit trei baroh ki 
kam.''“ 

Ha ka drama u H. Mylliemngap, Ka Synjat 
Ba La Shem Pat ngi lap ba ka jingiakren ka 
Ri bad u Shan ba ki jong u Sanbok bad u 
Tamhok ki long "Ki nongtrei mot kiba tbit 
tarn.” Kajuh hi ka jingiakren halor ka jing- 
tbit jong ki la pynpaw da u Myntri Ksan ha 
u Kurup Singh. “ 

Lada ngin khmih pat ha ki jingjanai ha 
ka mynsiem lehse ban pynhun ia la ki kmie 
ki kpa ruh ngi lah ban shem lyngba ki tyng- 
shop ki puron jong ki drama Khasi. Ha 
U Tipsngl jong u Dinonath Roy ngin shem ba 
u Tipsngi u long uwei na ki tyngshop uba don 
ia ka mynsiem ban pynhun ia la ki kmie ki 
kpa kat kaba ki ong. U hi u pynpaw, "Pa 
kynrad, nga ngan leh katba phi ong bad 
hukum. Ka hikai long ka jong phi bad, ia 


*"Act I. Scene 1. p. 4. 
"JIngpyni IV. p. 16 
“Act IV. Scene 1. p. 86 
"Act III, Scene III. p. 84. 

kano ba phi ong bad phi aiti ha nga ngan leh 
bad met bad mynsiem."** Ha kajuh hi ka 
scene ngi pule ba u Tipsngi u iai ban biang 
ia la ka iingsngew ha la ka mynsiem na ka 
bynta ban pynhun ia la ki kmie ki kpa, u ong, 
“Papa ngan leh bad kohnguh katba phi ong 
bad hukum.” “ Ha kawei pat ka jaka u ong, 
“To, mei pa ngan leit, kumba phi la aiti ia 
kata ngan kit khia bad ngan leh bad met bad 
mynsiem. Nga nguh nga dem ia phi mei pa.” “ 
U hun ruh “ban ngeit katba la hukum ... Ka 
iingsneng naduh dangrit haduh ban da rang- 
bah ka long tang ban leh bha bad kohnguh 
ia ki kmie ki kpa" ... khlem da pynthut ia 
ka mynsiem bad ka mon jong ki” “ Ha Ka 
Savitri jong u Hari Charan Roy ruh ngin shem 
ka don ka jinghun mynsiem jong ka Savitri 
haba ka kohnguh bad pynhun ia ki kmie ki 
kpa. Ka hi ka kren, “Pa kynrad syiem, phi 
ha nga kumne, phi long kum u Blei ba khraw 
ba la pynmih ka longrynieng jong nga. la ka 
hukum jong phi, nga dei ban kohnguh khlem 
da don arkyntien shithoh ruh.” “ Ha U Arbnai 
jong u Dino Nath Roy ruh ngin shem ba u 


‘‘Act I, Scene 1. p. 2. 

» Ibid. 

'‘Scene II. p. 6. 

Scene III. p. 11 pelt ruh p. 14. 
'‘Act II. Scene 1. p. 22. 
"Jlngpynl II. p. 6 khmih ruh p. 8. 

Arbnai u long u tyngshop uba pynhim ia la Jdi 
kmie ki kpa — "Ngi del ban burom bad man^ 
ia la ki kmie ki kpa/'* Ha u Hamarbabiang 
Mylliemngap, Ka Synjat Ba La Shcanpat, ruh 
ngin shem ba don ka jinghun mynsiem jong 
ka Korpamai ban kohnguh bad pynhun ia la 
ki kmie ki kpa, ka ong, “lada phi mon ia nga 
ban long ka Mahadei jong u Syiem, nga kloi 
ban kohnguh ia kaei kaba phi ong." ^ 

Halor kitei ki jingsot baroh lah ban ong 
ba kito ki tyngshop ki puron kiba la kdew ki 
long kiba ai jinghun mynsiem ia la ki kmie ki 
kpa da ka jingkohnguh sneng jong ki. 

Ha ka Hang jong ka jingpynhun ialade 
ruh don katto katne tylli ki drama kiba kdew 
ia kata. Ngin shem ia kane ha ka Savitri haba 
ka Savitri hi ka la kut jingmut bad rai ban 
ieng skhem ha ka Hok wat la ka tip na u 
Narada ba uta u samla uba ka jied ban long 
u tnga jong ka u don ia ka rta kaba lyngkot 
eh. K^l ong, "Da shisha lada ka ryta jong u ka 
jrong ne ka lyngkot, lada uba don kimot ne u 
bam doh, nga, shiwat nga la pynshong ia u ban 
long tnga jong nga, arwat ngan nym jied shuh 
... Nga de skhem jingmut ba ngan am triang 
ha kata ka hok."® Kane ka jingkut jingmut 
jong ka Savitri ka pynskhem ba ka kwah ban 


^Act I. Scene II. p. 7. 
*‘Act II. Scene 1. p. 36. 
’*Jlngpynl III. pp. 10>11. 

pynhun ia lade ym iano iano ruh. Ha Ka Synjat 
ba la shempat ruh ngin shem ba ka Korpamai 
ka don ia kata ka jinglong ym tang ban pyn- 
hun ia ki kmie ki kpa hynrei ban pynhun 
ialade ruh, namar kane ruh ka kwah ban don 
kata ka mon ba "Ka kwah eh shisien ba la 
teh lan6 Iano ruh kan nym dkut shuh"® namar 
ban pynhun ia ki kmie ki kpa, hap ban pynhun 
ruh ialade. Ha Ka Shangkhawiah Ki Kang ruh 
ngin shem ba ka Jani ka long ka puron kaba 
lah ban pynhun ia lade da kaba ka phet noh 
na la iing na ka bynta ka jingbha, ban ia kaba 
ka hap ha ka iingjot ba la phnieng da u 
kpasan jong ka. Kane ka pynpaw ia ka jing- 
pynhun ialade wat la ka hi kam tip shano ban 
leit bad shano kan poi haba kan ym kohnguh 
ia la u kpasan uba thmu ban ialam ia ka sha 
iing ka Madina. “ 

Halor ki iingkdew haneng lah ban ong 
ba ka iingpynhun ia lade teng-teng ka wanrah 
ia ka jingbha hadien, namar don ki khep ha 
kaba ki kmie ki kpa kim lah ban iohi ia ka 
jingim ba sha lyndet jong ki khun jong ki. 
Hynrei lah ruh ban ong ba ka jingpynhun ia 
lade ka ju wanrah ruh ia ka jingjot kaba ym 
tang ia lade hynrei ia kiwei ruh. Kum u Shum 
bad ka Liak ha Ka Synjat ba la Shempat lane 
kum ka Kyrhai bad u Lak ha Ka Shlhar ki 
Drama, (Bynta Baar). 


'’Act II. Scene II. p. 40. 
“Screen 6. pp. 7-10. 

Kane ka bynta kan kdew ei ei halor ka 
mynsiem jong u briew hadien ba u la lap. Ka 
long kaba thikna bad kaba shisha ba u briew 
um lah ban im sah ha kane ka pyrthei. Ynda 
la dei por ia u ban lap u hap ban mad ia kata 
ka jingiap. Hynrei don kiba ngeit ba u briew 
haba u iap, ka long ka jingiap jong ka met 
ym ka mynsiem kumta don kiba ngeit ha ki 
jingim jong ka mynsiem hadien ba la iap ka 
met (immortality of the soul). Ka jingngeit 
halor kane ka long salonsar la jan oaroh ki 
niam bakhraw jong ka pyrthei ki ngeit ia 
kane — kum ki Khristan, ki Islam bad ki 
Buddhist kaba kat kum ki rukom pyrkhat jong 
ki. Ka jingpynlong ban pdiang ia kane ka 
rukom jingngeit da baroh ki niam ka pyrthei 
ka shong eh ha ka jingngeit (faith and belief). 
U Ra5nmond u thoh kumne ha ka ktien 
phareng, "The death of the body is not the 
terminus of human existence ... man is im- 
mortal in the common acceptation of the term, 
is an intuition of man's moral nature." * Ha 
baroh ki niam ruh ki ju kren ia ka jingim ba 
shalyndet ka jingiap ka met ba uwei-pa-uw« 
u briew la uba bha ne uba sniew u don ia 
kata ka jingsngew ba don ka jingim jong 
ka mynsiem hadien ba la iap ka met. Ha 
ki drama Khasi ruh ngin lap ba ka myn* 


Systematic Theology Vol. li. Book Fifth, Chap IX, {», 342. 

siem kam lap haba iap ka met bad ki 
ong ba don ka jaka ha kaba kata ka mynsiem 
kan shong kan sah iunom. Ngin kdew katto 
katne na kita ki drama Khasi — Ha u Tipsngi, 
U Dino Nath Roy u wanrah ia kata ka phang 
ba ka don ka jaka na ka bynta ka mynsiem 
haba la iap ka met. Ki kyntien jong u Sodakor 
ki thew shata hi da kaba u ong. "'Haba duh ia 
u khim, uba long uba hok, uba shisha, uba 
tipbriew, ban duh kum ia une, te kaba ngim 
lah ban ioh bad, kan sa long sa ka jingthoh 
dak sniew hangne bad lawei kane ka kamai 
babha, kaba ngi lah ban leit kit sha iing u 
Blei. 

Ka iing u Blei hangne ka long ka jaka 
shongneh jong u Dino Nath Roy hadien ba u 
briew u la iap. 

Ha Ka Savitii u Hari Charan Roy u kdew 
ba kata ka mynsiem ka dei ban shong neh 
ha bneng na ka bynta ki briew kiba hok. Ka 
ong, "Kaba da shisha ba kiba hok, da ka hok 
jong ki, ka sngi ka mih ha bneng, da ka hok 
kiba hok, ka pyrthei ka neh. Kiba hok long 
ki nongk3Tshan ia kaba mynta bad lawei."® 
Ha kajuh hi ka jinsmyni ka ong, "Khlem la u 
tnga ngam kwah bneng.” ® Lah ban ong ba u 
Hari Charan Roy u kdew tang ia kiba hok ha 


•'Act 1. Scene V. p. 12. Khmih ruh p. 13. 
"Jingpynl VI. p. 29. 

•• IbM. 

pyrthei ba don kata ka bneng hynrei ia kiba 
pap pat um shym pynshai ba lah ban don ibi 
jaka shongneh kaba kumno. Ha ka Srominoti- 
mal nth u Dino Nath Roy u kdew ia ka jaka 
shongsuk bad u Blei na ka bynta kiba bha ym 
kiba sniew. Hangne lehse u Dino Nath Roy u 
thmu ia kata ka Paradise ki Khristan kaba don 
tang ka jingsuk jingbha suda. Hynrei u nong- 
thoh um shym pynshai ha kane ka drama 
ka don jaka shongneh ka mynsiem na ka 
bynta kiba sniew. 

Ha U Arbnal jong utei u juh hi u nong- 
thoh la phawer jingmut ei ei shaphang kata 
ka jaka shongneh ka mynsiem haba u thoh, 
"Ka long ka pap ha khmat u Blei Kine 
ki kyntien ki pynshai ba ‘Ha khmat u Blei' ka 
mut ia kajuh hi ka jaka kaba shong u Blei 
lehse kumba u la pynpaw ha Ka Srommotinud 
ia kata ka jaka shongsuk bad u Blei. Hynrei 
ha kawei pat ka jaka jong kane kajuh hi ka 
drama u Dino Nath u la pynshai kdar ba kata 
ka khmat ne ka iing u Blei u mut ia ka bneng 
haba uwei na ki tyngshop jong u, u kren : 
"Kiba pynthut ne pynlah ia ki kmie ki kpa 
kim ju leit poi sha bneng lane sha ka pyr- 
thei."" 

Ha u F.M. Pugh ruh don kata ka jaka 
shongneh ka mynsiem hadien ba la iap lyngbk 


“JIngpynl IV. p. 17. 

^Act I. Scene il. p. 6 .Khmih ruh Act IV Sene 1, p. 1 
”Act. ill. Scene I. p. 23. 

ka jingkren jong ka Persina bad la u kpa ha 
Ka Sawangka kl San ngut Baiap. Kine baroh 
arngut ki ia kren halor ka jingiap u Kynsai 
la un poi bneng ne dujok. Kane hi ka pyn- 
shai ba u F.M. Pugh u wanrah ia ka rukom 
ngeit Khristan halor ka bneng bad ka dujok 
hadien ba la iap na pyrthei katba kum ka 
jinglong jong ki ha ka pyrthei katba ki dang 
im. Ki jingsneng jong u Kyrtong ia la ki para 
ha ki khyllipmat ba khatduh jong u ha kane 
ka pyrthei ka pynpaw ba don kawei pat “Ka 
pateng ha ka jingiamareh thong jong kane 
ka jingim ia kawei pat ka pateng ka ban nang 
iaid sha khmat bad sha phrang ban pyndep 
ia kaba la leh ka pateng ha shuwa Kumta 
wat leit sngew ei ei ... nga tharai ngam shym 
mynsaw bad ngam pat iap syndon. Ngan sa 
nang ap ha ka madan ha kaba yn nym don 
jingiamareh thong shuh. ... ha kato kawei 
pat ka pyrthei kim ia shong kurim ... baroh 
kin ia long kum ki angel ha bneng." “ 

Kumta halor kitei ki jingsot la sngew- 
thuh shai kdar ba ka jaka shongneh jong ka 
mynsiem dei ha bneng. mynta ban sngew- 
thuh shai ba ka mynsiem kam ju iap duh kat 
kum ki nongthoh drama Khasi baroh ba la 
kdew haneng la ka long ha iing u Blei ne ha 
Bneng ne ha dujok, ka mynsiem ka iai-im bad 
iaisah hangta junom hadien ba ka la khlad 
noh na ka met. 


«Act Hi. JIngpynl ill. pp. 110-111. 
'’Art. III. JIngpynl IV. pp. 133-137. 

Ha kane ka jingthoh jong nga la pyrshang 
ban lit ia kaba ki nongthoh drama Khasi ha 
kine ki snem ba la dep ki pyrkhat bad ngeit 
shaphang u briew, ka jinglong jong u, ki kam 
bad ki jingkyrmen jong u, katba u dang im 
ha kane ka pyrthei. Ha kaba leh ia kata nga 
la pule ia baroh ki drama Khasi ba la pynmih 
paidbah, 

Ha kaba wad ban tip shaphang u briew 
bad ka jinglong tynrai jong u, jingkylli ka 
mih : Kumno u briew u wan poi sha kane ka 
pyrthei ? Kumba nga la pyni ha ka lynnong 
banyngkong eh, ha kaba nga wad jingshai na 
kiwei pat ki kot ki bym dei ki drama, ki 
Khasi ki ngeit ba la thaw ia ka longbriew- 
manbriew da u Blei hi bad ba la leh bniah 
ruh ba u briew um pher na u mrad ha ka bot 
pyrkhat bad bor sngewthuh ban tip ia ka 
babha bad basniew, ia ka hok bad ka pa|i(. 


9 

Ym don jingphawer satia hangno hangno ruh 
ba u briew u sdang ia ka jingim na u mrad. 
Wat ha ki drama ba la pynshong nongrim ha 
ka Mahabharat ruh nga lap ba don ki jingia- 
kren shaphang ka bor bad jingstad u Blei ha 
kaba buh ba thaw ia u briew. U briew u long u 
jingthaw ba lah ban pynbha lane pynsniew ia 
lade kat kum ka jingjied long u hi. Ngi iohi ia 
kane ka iinglong ha ki tyngshop sniew kum 
u syiem Kharai jong u D.S. Khongdup, u 
Myntri syiem ha U Tlpsngi jong u Dino Nath 
Roy bad u Shamarkhan jong u Peace Roy 
Pariat kiba la duh ia ka jingsuk mynsiem ha 
ki bynta bakut ka jingpyni namar ba ki jied 
ban im katba ki ang. Haba ngi lap ia ka kyn- 
thei ba kum ka Madina ha Ka Shangkhawiah 
ki Rang ba ka iai leh ia ki kam dakaid ha ki 
bynta ba hapdeng ka drama; ngi lap ba ka 
jingthrew ban ioh spah da ki kam bym paw 
shabar ka long kawei na ki dur jong ka long- 
briew manbriew; namar don hi ki briew kiba 
kum kato ka puron ha ka jingim bashisha 
ruh. Kaba ngi pule ba donkam ban hikai ia u 
briew haba u dang khynnah kumba ngi lap 
ha ki drama u Dino Nath Roy ka pynpaw ba 
ia ka jinglong tynrai u briew na kaba duna 
jingtip sha ka jingjanai ha ka jingtip. Haba 
ka long kumta, lah ruh ban pynsniew ia ka 
jinglong jong u da ki lynti bymman. Ka drama 
Khasi ka pynpaw ia kane ruh. 

Ngi kham iohi ia ka jinglong babha ne 
basniew u briew da kaba ianujor ia u bad 
kiwei pat. Haba pule ia kane ka mat na ki 
drama Khasi, ngi lap ki briew bastad kum 
u Baieit Donshkor uba jied ban leh thawnang 
tang ban kot sha ka tliong jong u. Ngi lap 
ruh ia kiba khwan myntoi, kiba leh khun 
ranab ban biang ka lade; kiba aiti la ka por 
bad bor ha kaba pynneh pynsah ia ki hok ki riti 
kumba leh u Tirot Singh jong u Victor G. Bareh 
ne u Kiang Nangbah jong u Remy Phankon 
ruh. Ha ka imlang sahlang don ki nong- 
synshar ia kiba la thung Syiem bad Padsha 
bad la ki myntri, don kiba shah synshar ruh; 
don ki kmie ki kpa, don ruh ki khun. Ki briew 
ki trei ki ktah katba kum ka jingtbit jong 
ki hi. Ki drama Khasi ki pynpaw ia kito ki 
dur bapher ka longbriew-manbriew. Ki briew 
ka drama kim pyrkhat tang ia ka jingiadei 
jong ki bad kiwei; hynrei ha ka sngewbha 
sngewmiat ne ha ka jynjar ki ngeit ba u Blei 
u pyniaid ia ka jingim briew; bad don kiba 
aiti ia lade sha ka kam shakri blei kum ki 
pukir, ki bamon ha ka niam Hindu; bad kum 
u Kyrtong uba la pyndep ia ka B.D. ha ka 
niam Khristan. Ka jingphai jong u briew sha 
u Blei ka lam lynti sha ka jingngeit bun ki 
niam ba ka pyrthei hi kam dei ka iing shong- 
neh shongsah ka mynsiem. 

Khatduh iawai, nga phla ba ka jingpule 
jong nga halor kane ka phang pdeng lane 

theme ka pyni ba ki nongthoh drama Khasi 
ki la pynpaw ia ka dur ka longbriew manbriew 
jong ki Khasi haba ki ia im para ma ki hi kum 
ha bun ki drama bad haba iakynduh bad ki 
nongwei kum ha ki lai tylli ki drama. Hynrei 
nga sngewbha ba lap na ki drama ba la mih 
ba u briew u iai ialeh bad khmih lynti ia ka 
lawei baphyrnai. 

